
I. 

Fredericia By laa mennesketom og øde 
inden for sine Volde som Gaarden i et Munke- 
kloster. For et Par Dage siden var Fæstningen 
bleven bombarderet, og Granaternes Spor 
saas overalt i de Rækker af Huse, som vare 
brændte, og som stode i Ruiner lige til 
Grunden; de fleste andre Bygninger bare 
Mærker af dem ved Huller i Tage og Mure 
og sprungne Vinduer. I den Del af Byen, 
som var mest sannnenbygget , havde Ilden 
haft bedst Næring, gadelang laa Byen her i 
Ruiner, men i den øvrige Del, hvor de større 
Gaarde laa med Mellemrum af Marker og 
Haver, betegnede vel hist og her en Brand- 
tomt eller en Skorsten, som nøgen ragede i 
i Vejret, at der havde været Ild, men kun de 
ubeboede Huse og UrenUgheden paa de daar- 

ligt brolagte Gader viste, at det var en forladt 
By, som var overladt til sin Skæbne. Da 
Fjenden nærmede sig Fæstningen, havde de 
fleste velhavende Familier forladt den; Gra- 
naterne havde senere jaget næsten hele Resten 
bort. Det var kun en ringe Del af den lavere 
Befolkning, som blev tilbage, og den havde i 
Bombardementets Dage, da alt var i Forvirring, 
bidraget ikke lidet til at formere Uordenen 
ved Udskejelser i Retning af Plyndiing. Nu, 
da Ro og stræng Kommando vai* vendt til- 
bage, saa' man slet ingen civile Folk i Byen. 
Martssolen stod højt paa den hvide Himmel 
og kastede et skaanselsløst Lys over de brede 
Gader, hvor der laa Dynger af Snavs og alle- 
haande Sager omkring. En kold og blæsende 
Vind fejede i store Skyer Kalk og Støv og 
Straa afsted med sig. Som en Taage for- 
mørkede det fine Murstøv saa et øjeblik den 
klare Luft, indtil det pludselig faldt ned mod 
Jorden, hvirvlede rundt, trængte ind overalt 
igjennem Revner og Sprækker, og tilsidst 
strakte sig hen som et hvidgraat Dække paa 
Stenene, paa Tagene - indtil et nyt Vindstød 
atter jagede det afsted. 



En Offlcersaspirant kom ud af en Port, 
men da et Vindstød i det samme kom fygende 
med sit smudsige Tilbehør, trak han sig hur- 
tig tilbage igjen. Det var en attenaarig Knægt 
med et smukt, friskt Ansigt. Under den lille 
Felthue brusede et krøllet blondt Haar frem, 
som man strax lagde Mærke til, da det var 
altfor stort for en Soldat. For et Par Timers 
Tid siden var han kommen fra Kjøbenhavn 
med et Par Kammerater, og efter en lystig 
Rejse gjennem Fyen, fuld af Latter, Spøg 
og ungdommelig Forventning, havde de i 
Havnen sagt hinanden Farvel for at melde 
sig til Tjeneste ved Regimenterne. 

Han kom nu fra Regimentschefen, men 
hans Udrustning, der var splinterny, lige fra 
den blanksorte Tornyster til den lange Officers- 
sabel, havde lige saa lidt som hans regle- 
menterede Optræden gjort noget synligt Ind- 
tryk paa Chefen. Hvis Felix havde ventet at 
bUve modtaget med aabne Aime, saa var han 
bleven skuffet. Den lille grimme Mand med 
det stive Halsbind havde sét et øjeblik paa 
ham, og da han hørte, at han var frivillig, 
havde han kun — Felix vidste ikke rigtig, 

om det var med en medlidende eller foragte- 
lig Mine — meddelt ham, ved hvilket Kom- 
pagni han skulde melde sig. Saa var han 
ganske betuttet kommen ud paa Trappen og 
ned i Porten, men da Støvskyen modtog ham 
og truede med at ødelægge hans velbørstede 
og pudsede Klædedragt, blev han helt forknyt. 
Det var en slem Velkomst. Han bed sig 
i Underlæben af Ærgrelse og Forlegenhed, han 
havde jo rent glemt at spørge om, hvor han 
kunde fmde Kompagnichefen, og vidste nu 
ikke, hvorhen han skulde st3n:e sine Skridt. 
Han gik atter ud paa Gaden og fulgte den 
med Blæsten paa Ryggen. Han saa' paa alle 
Husenes Døre og Porte, hvor der med Kridt 
var skrevet, hvilke Afdelinger der var ind- 
kvarteret, men det var stadig andre Regi- 
menter end hans eget. De faa Soldater, han 
mødte, vidste ingen Besked, og en Under- 
officer, som han spurgte, affærdigede ham 
kort. Det var ham en Gaade, at der var saa 
tomt; han vidste ikke, at den Del af Besæt- 
ningen, som ikke var paa Forpost, hvilede 
sig ud hjemme i deres Kvarterer. Jaget af 



Blæsten gik han om i den stille By, hvor 
ingen vilde have noget at gjøre med ham. 

I en bred Gade kom en Oppasser ud af 
et Hus og løb hurtig forbi ham. I det 
samme raabte en Stemme inde i Huset: 
»Lars! L-a-r-s!« og dér kom én buldrende ned 
ad Trapperne, rev Gadedøren op og gjentog 
sit Baab, men blev staaende oppe paa den 
høje Stentrappe og saa' paa Felix. Det var 
en ung, meget høj Officer med et tyndt Over- 
skjæg, Haaret var sirligt glattet frem over 
Ørene. Paa det ene Ben havde han en vel- 
pudset Ridestøvle med Spændespore, paa det 
andet en grøn Morgensko. Med en Grimasse 
satte han en Monokle fast i øjet og spurgte: 
»Har De ikke sét en Dunk?« 

»Der løb netop en Mand ned ad Gaden,« 
svarede Fehx med Haanden til Huen. 

»Pokker staa i ham ! — L-a-r-s!« brøltehan 
ned ad den tomme tavse Gade, saa han blev 
ganske rød i Høvedet. Da Fehx ikke kunde 
se hans Distinktioner, spurgte han forsigtig, 
om Hr. Premierlieutenanten ikke kunde sige 
ham, hvor Chefen for hans Kompagni boede. 



»Næ, det véd jeg min Salighed ikke, 
har aldrig hørt Tale om ham. — De er nok 
lige kommen, hva'?« 

»Ja i Formiddags, men jeg kan ikke 
finde min Kompagnikommandør.« 

»Det er s'gu heller ikke saa nemt, — 
noget af Deres Regiment ligger i den be- 
befæstede Lejr. Har De været derude?« — 
Uden at faa Svar vendte han sig om til Lars, 
som nu kom tilbage. »Hør dit Bæst, Du har 
jo kun børstet min ene Støvle, — ja, jeg kan 
s'gu ikke hjælpe Dem,« sagde han til Felix, 
der blev staaende, og gik ind med Lars, i det 
hans skændende Stemme mere og mere tabte 
sig inde i Huset. 

Felix gik videre, han kom igjennem de 
samme Gader, forbi de samme Huse; han be- 
gyndte at blive træt. Oppe ved Volden var 
der mere Liv, han mødte nogle Patrouiller 
og lidt efter et Par Officerer med slæbende 
Sabler; de saa' ud, som om de havde travlt, 
og dem turde han ikke henvende sig til. 
Inde i en Gaard saa' han en rødhaaret Soldat 
staa ved Posten med halvnøgen Overkrop og 
vaske sig, han gik hen til ham og spurgte 



sig atter for uden synderligt Haab. »Han bor 
inde ved Siden af,« sagde Manden og skrub- 
bede løs i sit røde Ansigt, »der er en Ordonnans 
i Porten.« 

Endelig, tænkte Felix. Ganske rigtig, i 
den lave halvmørke Port sad en Soldat paa 
Jorden, lænet til Muren og sov, og da han 
gik forbi ham og op ad Trappen, stod Kom- 
pagnichefens Navn skrevet med Kridt paa 
en Dør. Han viskede Støvet af Støvlerne, 
trak ned i Kappen, rettede sig og bankede 
forsigtig. Ingen svarede, men han hørte 
nogen tale indenfor. Hans Hjærte bankede 
stærkere end hans Kno, nu skulde han jo 
staa over for sin Chef; han fortrød, at han 
ikke havde ladet sit Haar klippe kortere, 
rigtig militært var det ikke, — maaske var 
det en Bulderbasse, som strax vilde skælde 
ham ud. Lidt efter bankede han igjen. »Kom 
ind!« lød en Stemme. Han traadte ind i et 
lavt, smudsigt Værelse; skjønt det ikke var 
mørkt endnu, brændte der dog en lille Lampe 
paa et ski'øbeligt Klapbord, som stod foran en 
gammel Sofa, i hvilken der sad to Officerer. 

Den ene af dem rejste sig og gik hen 

imod ham. Det var en kraftig bygget, lav- 
stammet Mand med et graat tætklippet Haar 
og Skjæg, kun Overskjægget var tykt og svært, 
men skjulte dog ikke det venlige Udtryk om 
Munden, der stod i en usædvanlig smuk Har- 
moni til de graa Øjne. Det var Kompagni- 
chefen. 

»Naa,« sagde han, efter at Felix havde 
meldt sig til Tjeneste, »saa De skal altsaa 
her til Kompagniet? Ja saa velkommen da,« 
og han forestillede ham for de andrt Officerer 
i Stuen, for Bataillonschefen, Kapitajn Knudsen, 
der sad i Sofaen, en svær og stor Mand, hvis 
ravnsorte Skjæg og mørke rohge øjne gav 
ham et Præg af Tavshed og Sørgmodighed, 
og for de to Lieutenanter, af hvilke den 
ene, Høyer, der sad overskrævs paa en Stol 
med Armene paa dens Ryg, viste sig at 
være en høj, stærk Skikkelse, da han rejste 
sig og rakte ham Haanden. Hans blonde 
Fuldskjæg var omkring Munden helt brunt af 
Tobaksrøg, som han af en lille Soldaterpibe 
med et Kvindehoved paa, stadig og langsomt 
lod sive gjennem Overskjægget op omkring 
den lille tynde Næse. Der var stor Ro og 



Sikkerhed udbredt over ham, i stærk Mod- 
sætning til den anden unge Mand, Lieutenant 
Sander, som stod foran Bordet med Kappen 
paa og Huen i Haanden. Han saa' ud til kun 
at være en Snes Aar eller lidt mere. Hans 
lille blege og spinkle Ansigt, der var helt 
skjægløst og hans smukke Mund og skarpe 
Øjne tydede paa Forstand og Energi, hans 
hvlige og bestemte Bevægelser, naar han 
talte, gjorde det samme Indtryk. Deres Uni- 
former vare slidte og medtagne, kun Kraven 
paa Kapitajnens Frakke skinnede livlig rød 
frem under hans lange Fipskjæg. 

Da Præsentationen var endt, vedblev Kom- 
pagnichefen: »Ja, hvor skal vi nu gjøre af 
Dem, Aspirant? Har De Kvarter? Ikke det? 
Ja, saa véd jeg min Sandten ikke, hvad vi 
skal gjøre. Klokken er jo mange. Hvad 
Slags Tjeneste skal De egentlig gjøre? Er 
der ikke bleven sagt noget til Dem derom? 
Kan De føre en Deling?« og han saa' under 
sine mange Spørgsmaal Felix smilende ind i 
Ansigtet. Denne bad om i den første Tid 
at maatte gjøre Tjeneste som Menig for 
rigtig at komme ind i Tjenesten. 

»Det kan jeg lide, saadan skal det min 
Sandten være!« sagde Kompagnichefen og slog 
ham paa Skulderen. »Det vil vi drikke et Glas 
paa,« vedblev han og skjænkede op i nogle 
smaa Snapseglas, »det er rigtignok kun 
Dobbelt-01, jeg har ikke andet, men Skaal 
alligevel!« 

»Der kommer Kommandersergenten,« sagde 
den store Lieutenant, som var gaaet hen til 
Vinduet, hvor han stoppede sin Pibe. Kom- 
mandersergenten traadte ind og stod rettet 
henne ved Døren. Han var egentlig kun 
Sergent, men gjorde Tjeneste i en højere 
Grad, da der manglede Underofficerer. Det 
var en undersætsig ung Mand med et rødt 
Ansigt; det blonde Skæg var helt farveløst af 
Vejr og Væde. 

»Kommandersergent!« raabte Kompagni- 
chefen strax. »Der er kommen en Aspirant 
til os. Her er han. Han træder ind som 
Menig. De sørger for et Gevær til ham, men 
hvor skal vi indkvartere ham?« 

»Jeg skal nok finde et Sted, Hr. Premier- 
lieutenant, naar jeg maa faa en lille halv 
Time.« 

»Saa kan De vente her,« sagde Kompagni- 
chefen, da Sergenten var gaaet, »sæt Dem 
ned.« 

Under alt dette var den lille blege Officer 
gaaet op og ned ad Gulvet. Han havde kim 
staaet stille engang imellem, hørt efter, og 
set paa Felix, tømt sit Glas og var saa gaaet 
videre. Felix havde taget Tornystret af og 
lagt det paa en Tønde, der stod ved Vinduet, 
og betydelig lettet satte han sig hen ved 
Bordet. 

»Naa, men hvad sagde saa Kejseren?« 
spm-gte den sorte Kapitajn Kompagnichefen, 
som var bleven afbrudt i en Fortælling. 

»Nej — nu skal vi høre Njrt fra Kjøben- 
havn,« sagde denne til Felix, som sad og 
svedte i sin store Kappe med en pinhg 
Følelse af at være tilovers. »Nu maa De ud 
med alt, hvad De véd derovre fra.« Men Felix 
var forlegen og imponeret af første Gang at 
sidde i en Kreds af Officerer og vidste ikke, 
hvad han skulde sige. 

»Hvad sagde man saa om Dannevirke 
derovre.« 

Ja, Folk vare jo meget bedrøvede, mente 



12 



Felix, men mange havde jo rigtignok ogsaa 
sagt, at det var, som det skulde være, til- 
føjede han forsigtig. 

»Naa og Dybbøl? Er det ogsaa, som det 
skal være?« spurgte den sorte Mand bistert. 

Felix svarede ganske spagfærdigt, at der 
vilde man kæmpe til sidste Mand og op- 
byde alt. 

»Ja, De har godt ved at snakke derovre, 
naa og er De nu kommen over for at kæmpe 
til sidste Mand?« 

Felix mumlede noget mellem Tænderne 
om at gjøre sin Pligt, men da han mærkede 
at én bag ved ham — det maatte være Lieute- 
nant Sander — lagde Haanden paa hans Skulder, 
gjentog han højere, at han var kommen for 
at gjøre sin Pligt. 

»Lad det nu være godt, lille Aspirant,« 
sagde Kompagnichefen og gjorde nogle Spørgs- 
maal om Folk, han kjendte i Kjøbenhavn, og 
da Felix var saa heldig at kjende nogle af 
hans og de andres Bekjendte, fik Samtalen et 
lettere og livligere Præg. 

»Ja, nu maa jeg gaa,« sagde Sander, 

synlig følte sig lettet ved at faa Sagen af- 
gjort. Felix fik Tøjet paa, gjorde Honnør 
og gik. 

»Har man nu andet end Vrøvl?« hørte 
han Kompagnichefen spørge de to andre, idet 
han lukkede Døren. . 

Blæsten havde lagt sig, men det var 
bleven helt mørkt, og Sergenten førte den 
unge Mand med sig gjennem den tomme By. 
De kom forbi sammenfaldne Ruiner, der nu 
lyste hvidt i Mørket, forbi øde Huse, hvorfra 
kun et enkelt oplyst Vindue kastede sit Skær 
ud over den oprevne Stenbro, forbi Marker og 
Haver, langs endeløse Plankeværker, over 
Skamdynger og Smaasumpe, indtil de stand- 
sede ved nogle høje smukke Bygninger. 

»Ja, se der boede jeg først,« sagde Ser- 
genten muntert og pegede paa et højt Hus, 
»men saa blev Gulvet skudt igjennem, og jeg 
maatte holde Flyttedag.« 

»Hvor bor De nu? Er vi der ikke snart?« 

»Jo strax, vi skal bare forbi Engen, saa 
er vi der. Jeg har maattet redde mig ind i 
Bøssemagerens Hus, fint er det ikke, men 
Herregud!« og endehg stod de uden for et 

lille tarveligt Hus. De kunde næsten naa op 
til Tagrenden, saa lavt var det, og den ene 
Gavl var halvt faldet sammen. Igjennem et 
lille Kjøkken kom de ind i en stor lav Stue, 
der vendte ud til et Gaardsrum, som var fuldt 
af Brændestabler og Kasser. 

»Ja se Møblementet har jeg, med Skam 
at tale om, alt sammen reddet her rundt om- 
kiing fra,« snakkede Sergenten, medens han 
søgte at faa tændt et tyndt Tællelys i en 
Flaske og derefter pegede paa et Par Borde 
og Stole samt en Seng med noget Halm i og 
en gammel Dyne. »Sid ned Aspirant, og lad 
som De var hjemme. Velkommen er De 
s'gu.« 

Han kaldte en tyk duknakket Soldat ind 
fra Gaarden, og de to fik nu travlt med at 
tømre nogle Brædder sammen til en Ramme 
i en Krog af Stuen. Fehx sad og saa' til. 

»Saa, nu har vi to Senge, behag at vælge, 
hvilken De vil ha'e. Man ligger udmærket i 
den der,« sagde han og pegede paa Dynen. 

»Nej tak, jeg vil helst hgge paa Gulvet.« 

»Naa, som De ønsker; aa Jesper, hent 
saa tre Knipper Halm ovre i Smedien. Nu 

skal vi vel ha'e os noget at spise, jeg er 
morderlig sulten.« 

»Tak, jeg er kun træt,« sagde Felix, som 
havde faaet Tøjet af sig og nu ogsaa trak 
Frakken af og smed sig i Halmen. 

Han vidste ikke rigtig hvorfor, men han 
følte sig misfornøjet og utilfreds, han var 
ligesom skuffet over noget, men han kimde 
ikke finde Aarsagen dertil ; thi selv om ogsaa 
hans Kvarter var bleven lidt tarveligt, havde 
de dog alle været venlige imod ham ved Kom- 
pagniet. Dagen havde været saa lang, saa 
trættende og ensformig — ja det var det, 
nu vidste han det. Meget havde han set i 
Dag, men »Krigen« havde han ikke set noget 
til. Han havde tænkt sig det ganske ander- 
ledes inde i en belejret By, Tropper der rykkede 
ud og ind. Trompetfanfarer, vajende Faner, 
Travlhed og Liv, Larm og Tummel, at alt var 
optaget af Fjendens Nærhed, af et truende 
Bombardement, af forventede Angreb, at 
Saarede blev bragt ind. Afløsninger marcherede 
ud — — og saa havde alt været saa roligt 
og dagligdags. — 

»Hvad behager?« spurgte han Sergenten, 

som sad og spiste, medens han stadig fortalte 
om Kompagniet og dets Forhold. 

»Nej, jeg siger kun, at Premierlieute- 
nanten, det er en dejlig Mand, kan De bande 
paa han er,« og han berettede videre, indtil 
han opdagede, at Felix sov. 

»Sikken ung Fisk,« mumlede han og tog 
et Par tunge graa Tæpper og bredte ud over ham. 



En Rekrut tra 61 



n. 

Hver Morgen Klokken fire maatte Sol- 
daterne ud af Halmen, og Klokken halv fem 
stod hele Fredericias Besætning i AUarm- 
stilling. Man ventede altid Fjendens Angreb 
i Dagbrækningen. Det ene Kompagni efter 
det andet kom marcherende til Bataillonens 
Allarmplads. Der blev givet Melding, der blev 
kommanderet Rør, og der indtraadte friere 
Bevægelser i Geledderne. Folkene satte sig 
ned paa Fortouget, paa Gadedørstrappeme og 
paa Stenbroen med Ryggen lænet op til 
Husene. De Kompagnier, som ikke skulde paa 
Forpost, men som efter AUarmstillingen gik i 
Kvarter igjen, havde ikke Tornystrene paa. 
Nogle af Folkene gav sig til at spise i 
den tidlige Morgen. Det var en Vane for 
dem strax at faa Madposen frem, naar der 
blev kommanderet Rør. Man vidste jo ikke. 

hvornaar der atter koni en Lejlighed til at faa 
en Bid — en tom Mave, det er den danske 
Soldats Natur imod — mange havde desuden 
heller ikke i de mørke Kvarterer og i den 
søvndrukne Hast faaet Tid til at tage sig et 
lille Morgenmaaltid. Andre faldt lidt efter 
lidt i Søvn. Halvfrysende, sammenkrøbne op 
ad hinanden, indtog de uvilkaarlig alle mulige 
Stillinger, brugte hinanden til Støtte Ryg mod 
Ryg, den enes Hoved paa den andens Mave, 
Benene ind imellem hinanden eller spærrede 
ud til alle Sider. Officererne gik op og ned, 
hvor der var en Smule Plads, eller satte sig 
i en lille Kljmge paa det øverste Trin af en 
Trappe, hvor fra de kunde overse Gaden og 
Folkene. 

En kold hvidgraa Morgenluft bredte sig 
over den hele Scene. Der var en Blanding 
af Hvile og Forventning over den. Man vidste, 
at nu havde Forposternes Patrouiller travlt 
ude foran Fæstningen, at de nu gik langt ud 
imod Fjenden for at se, om han dog ikke 
denne Morgen havde noget i Sinde. Og hørte 
man saa en Lyd, som af et Skud i det f jæme, 
spidsede man øre, de halvsovende lukkede 

2* 

Øjnene op og saa' sig omkring uden at for- 
andre Hovedets Stilling, andre rejste sig halvt 
og lyttede. Men kom en Ordonnans travende 
nede ved Enden af Gaden, blev der ganske 
tyst, og alle, der ikke var faldet hen i en alt 
forglemmende Søvn, saa' efter ham, til han 
forsvandt ned ad en Sidegade. Naar Klokken 
saa nærmede sig sjrv, kom der Uro i Blodet. 
Batailloneme skulde nu enten rykke ud til 
Afløsning af Foiposteme eller hjem i Kvar- 
tererne for at have en Hviledag. Folkene 
gjorde sig færdige. »Træd an« lød det, 
og der kom Bevægelse i dem alle. Lidt 
efter marcherede Kompagniet afsted, idet Sol- 
daterne satte Fødderne haardt i den toppede, 
hullede Stenbro for at holde Varmen. 

Felix gik strunk paa højre Fløj af 
Kompagniets forreste Sektion, hans Bag- 
mand var en vældig Sjællænder med et 
brunrødt Rundskæg og en stor fremskudt 
Underlæbe. Felix gik strunk og stram, thi 
han havde til sin store Misfornøjelse set, at 
de andre var uden militær Holdning, ja de 
bar Geværerne næsten som de vilde, helt 
langt ned af Nakken, og Marchen — de holdt 

næppe Trit engang. — Aa, der var mange 
Ting at ærgre sig over, og hverken Officerer 
eller Underofficerer lod til at bryde sig derom. 
Saa kom de da igjennem Kongens Port 
ud af Byen. Det var Graavejr, Luften 
tung og tyk af Taage og Væde, og Vejene 
opkjørte og snavsede. Det var vanskeligt 
at kjende Vej fra Mark, og Felix opdagede 
ikke strax, at de ikke fulgte Chausseen, 
men fulgte en Vej, som var banet ved 
den daglige Marche af mange Fødder. — Saa 
gik det videre i Tavshed. Han søgte at 
holde sig paa sin Plads, men Vejen var for 
smal, og han maatte idehg ud paa Marken, 
hvor den pløjede Jord lagde sig i tykke 
Klumper om hans Støvler, limede sig fast og 
gjorde det tungt og svært at gaa. Enhver 
gik nu, som han vilde, og Kompagnichefen 
foran med en Stok i Haanden. Er det nu 
soldatermæssigt? tænkte Felix; han gaar 
jo som en Forvalter med en Flok Arbejdere. 
Han havde aldrig set en Forvalter, men 
tænkte sig saadan en bred Skikkelse med en 
Egekjæp i Haanden. Er vi der mon ikke 

Hnart? tænkte han og havde stor Lyst til at 
Htaa stille og skrabe den fede Dynd af Stev- 
lernc'. Endelig saa' de noget, der lignede et 
IfuH. iJet var Pikethytten, som dukkede frem 
i Taag^jju: et langt Bræddetag stod paa Jorden; 
iU'X saa* ud, som om man var gaaet bort med 
HiiHijt og havde ladet Taget blive staaende 
in'd (lavl^m ud i den Retning, hvor Fjenden var. 

Koinpagniot gjorde Holdt. En Del Sol- 
<ittt<jr u;\k of) og ned foran Hytten med Hæn 
(UiViUi i Huxolommeme, andre stod og trippede 
uu'A Fadderne for at holde dem varme. 
(iKtVH'ravtUi stod i Pyramider ved Siden af 
llyttitn. Kompagnichefen vilde gaa ind, 
uwn I (let samme blev Døren aabnet, 
o«: (Jii hw-j Officer med et langt Skjæg kom 
irnm 1 Aabning(m. »Næ, hvad Panden, er det 
Ditiiil 8aa kan vi vel snart blive færdige. 
,lnj^ har haft et Satans Vrøvl i Nat med 
Majoren« — — og saa snakkede de videre. 
IMkotmandskabet havde nærmet sig og stod 
OK talt(3 med Folkene i Kompagniet. 

»Har I set no'et te' Fjenden?« spurgte 
(^11 af disse. 



23 



»Næ,« blev der svaret, der æ' s'gu slet 
ingen, men der æ' en Patrouille ovre i Erritsø.« 

»Kommandersergent Bjristiansen og Lieute- 
nant Sander!« raabte Kompagnichefen, »Vil De 
tage Feldtvagteme, saa løser tredje og fjerde 
af i Aften!« 

Lidt efter marcherede Kommandersergenten 
af med sin Deling. Felix var kommet til at 
fryse ved at staa stille. Naa, nu gik det da 
ud imod de yderste Forposter. Kommander- 
sergenten gik foran. « Tilhøjre, tilhøjre,« sagde 
han, idet han pegede fremad og hen i den Ret- 
mng. Hvorfor kommanderer han da ikke 
»højre sving« ? tænkte Felix. De kommanderer 
jo slet ikke, det er jo slet ikke, som om det 
var Soldater. 

»Naa, vil De saa være Vedet eller føre 
Posterne op? PremierUeutenanten har ikke 
givet nogen Ordre, saa De kan godt blive fri.« 

»De véd jo nok, at det er Meningen, at 
jeg skal gjøre Tjeneste som Menig.« 

»Naa, som De vil,« og de traskede videre. 
Taagen hævede sig mere og mere, men 
Egnen fik ikke noget lysteligere Udseende. 

Flade, brede, side Marker; langt nede tilvenstre 
imod Syd, i en dyb Dal, saas Oversvømmelsens 
graalige Strømme, til højre saa' man kun 
Taagen, som trak ad den Kant, men ret 
udfor dem hævede Terrænet sig i en bovnende 
Banke og dannede en smuk, bølgende lysegraa 
Linje, der tegnede sig ganske svagt paa Bag- 
grund af Skovene og Bakkerne langt borte. 
Derude laa Vejlby og Igxmi, Felix kjendte 
Navnene fra Fredericiaslaget. 

Feltvagthjrtten var et sammentømret 
Halvtag, hvis aabne Side vendte ud imod 
Fjenden. Feltvagtkommandøren, en lille for- 
frossen, tjmdskjægget Lieutenant, stod og saa' 
ind imod Afløsningen, da denne kom. 

»Naa,« sagde han gnavent til Kommander- 
sergenten, »det var da godt De kom, lad os 
nu faa den Afløsning til at gaa lidt villig.« 
Kommandersergenten inddelte sine Folk, gav 
Kommandoen til Korporalen og vilde selv gaa 
med første Afløsning. 

»Hvor vil De hen?« sagde Lieutenanten 
irriteret og gik hen til ham, — paa hans 
forfrosne Næse hang der en lille klar Di-aabe, 
der hele Tiden truede med at falde, — »er 

De da ikke Delingsføreren, eller kommer der 
maaske en anden?« 

»Nej, men jeg vil helst selv ud for at se 
Vedetternes Stilling.« 

»Aa, hva' Fa'en,« svarede han og vendte 
ham Ryggen. 

Kommandersergenten gik med en halv 
Snes Mand af første Afløsning, blandt hvilke 
Felix befandt sig. 

»Naa, Aspirant, det skal altsaa være?« 
Han havde begjmdt at tabe Lysten. Han 
havde tænkt sig det at staa i den yderste 
Forpostlinje, Ansigt til Ansigt med Fjenden, 
som noget stort og opløftende. Med Bøssen 
i den stærke Arm skulde han holde Vagt 
imod Danmarks Fjender, vaage og vogte, 
medens Kammeraterne sov og med Helte- 
mod modtage hans første Angreb! Men 
det han nu saa' dæmpede hans Iver. 
De slæbte sig over de jordtunge Marker, 
han frøs om Næsen, og Fingerspidserne sved 
af Kulde i den vaade Morgenstund. Det saa' 
heller ikke saa farligt ud, og han var allerede 
træt og søvnig. Men han svarede som før, 
at han vilde have sin Post. »Ja, naar De 

har Lyst, saa værs'go'.« Underofficerens Svar 
saarede ham, thi det viste ham, hvor lidt 
man trængte til ham, og at det var Uge- 
gyldigt, om han var med eller ikke, og han 
forstod, at de syntes, det var dumt af ham, 
at han ikke, da han kunde, blev i god Ro 
inde i den lune Barakke. 

»Der æ' Kjæden,« hørte han en af 
Folkene sige, og han saa' to mørke Skikkelser 
foran sig i Taagen. 

»Holdt! Afløsning frem! Aspiranten og 
41.« Felix og Fløjmanden afløste de to 
Vedetter. Det væ* to smaa Folk af en anden 
Bataillon, krumryggede af Nattekulde og 
Nattevaagen. Duggen hang i smaa Draaber i 
deres Skjæg og sad i tætte Perler i Fnuggen 
paa deres grove Kapper. Endskjønt de 
længtes efter at komme afsted, gav de dog 
med stor Omstændelighed en lang Oplysning 
om den foranliggende Egn. »Der henne gaar 
Vejen til Vejlby, og den Gaard der ude hedder 
Anelyst, Underkorporalen saa' igaar Efter- 
middags en Patrouille der henne a', — men 
Gaarden der ovre — det er mod Nord — 
den ved a ikke hvad hedder; der nede bag- 

ved har vi Stallerup By og en anden en, men 
a kan ikke se noget til Husene, om ogsaa 
det ikke er Taage.« 

»Er det Post Nr. 1?« 

»Ja vel, Hr. Sergent, henne ved Diget 
staaer den næste.« 

»Det er godt, har I set noget til 
Fjenden?« 

»Ikke en Bitte, Hr. Skersant — ja det 
vil sige. Underkorporalen saa' ham igaar, men 
det var nok ikke mer end som en Visiterings- 
patrouille.« 

»Det er godt. — Træd ind,« og af sted 
gik Afløsningen. 

Nu stod han der i de yderste Forposter, 
Ansigt til Ansigt med Fjenden, som intet 
skilte ham fra, men som han heller ikke 
saa' noget til. Han tog Geværet i Armen, 
saaledes som han havde lært det ovre i 
Kjøbenhavn, stillede sig rank og flot med 
Ansigtet ud i den Retning, hvor Fjenden var, 
og sturede derud med opmærksomme øjne 
og spændte Miner. Ingen Fjende skulde uset 
nærme sig hans Post, det følte han — — 
og hvis han pludselig saa' en østriger komme 

krybende i Taagen som en Slange, saa havde 
han lært, hvad det vilde sige, — saa vilde 
man søge at overrumple hans Post. øst- 
rigeren vilde pludselig springe ind paa ham, 
slaa Geværet af hans Haand, gribe ham i 
Struben, saa han ikke kunde skrige, bore sin 
Kniv i hans Hjærte, og medens en anden, 
lige saa snedig Fjende gjorde det af med 
hans Kammerat, den store Fløjmand, vilde 
pludselig mange mange fjendthge Soldater 
vrimle frem, styrte ind imod Feldtvagten, slaa 
denne tilbage paa Pikettet, alt vilde blive 
Forvirring, og Fæstningen maaske overrumplet. 
- Nej, nej, nej, han vidste, hvad han skulde 
gjøre, en mistænkehg Lyd i Taagen, '— den 
mindste Bevægelse af noget ukjendt inden for 
60 Skridt — saa vilde han raabe an, og fik 
han intet Svar, da et Skud fra sin trofaste 
Ven, den store Taprififel, som tyngede ham 
saa haardt i Armen, og hele Kjæden, Felt- 
vagten, Pikettet, alt vilde være parat. Han 
vidste, hvad det gjaldt. En stolt Følelse af 
det store Ansvar blussede op i ham, og en 
tryg Følelse af, at han ikke var alene om 
dette Ansvar, — han vendte sig om for at 

sige et Par Ord til sin Kammerat, men han 
sank næsten i Knæ af Forbavselse. Den 
store Fløjmand havde ganske rolig lagt 
Geværet ned foran sig, knappet Kappen 
op og ud af Brødposen taget et stort 
strikket Tørklæde, som han med Sindsro 
viklede om sin Hals og nu omhyggelig knap- 
pede Kappen sammen om igjen. Saa tog 
han en tyk Humpel Rugbrød frem af Brød- 
posen og en hlle Stump Flæskefedt, der 
sad paa et Stykke Svær. Da han mærkede, 
at den anden saa' paa ham, sagde han : »Ska' 
De it' ha' en Bi' Brø', Hr. Asperant?« 

»Men er De gal Menneske, kalder De det 
at staa som Vedet?« 

»Jæ* æ' b'e'en sulten a' den lange Ma*- 
seren,« svarede han rolig, skar lidt Flæsk af 
med Toldekniven og tog sig en stor Bid Brød 
dertil. 

»Ja, men Fjenden, — naar nu østrigerne 
kommer?« 

»Aa, han kommer Fa'en itt', nu da 
Taagen æ' ta'en po aa lett', næ gu' om han 
gør. Men,« tilføjede han efter en lille Pavse, 

i hvilken han spiste videre, »æ' De bang' for 
han, saa pas po han, jæ æ' strås færig.« 

Felix vendte sig fra ham i den dybeste 
Indignation. Var det den Samvittighedsfuld- 
hed og Paalidelighed, hvorfor den danske Sol- 
dat var saa berømt? Men lad ham først blive 
færdig, saa skal jeg sige ham min Mening, 
eller nej — det er min Pligt at melde ham, 
og i den Straf, den haarde Straf, som maa 
ramme ham, da han har brudt sine Pligter 
paa Posten, vil de andre faa en Advarsel, der 
maaske vil føre dem tilbage til deres Pligt. 
Og Premierlieutenanten , som troede denne 
Mand saa godt; havde han ikke sagt, da han 
satte mig paa Kompagniets højre Fløj: saa 
faaer De en solid og dygtig Rodekammerat i 
vor højre Fløjmand! Nu skal jeg nok lukke 
deres øjne op alle sammen. 

»Ska' dæ' vær' en bitte Snaps, Asperant?« 
lød Fløjmandens Stemme ganske blidt bagved 
ham. Han vendte sig ikke, gjorde en af- 
værgende Bevægelse med Skulderen og stod 
støt og saa' ud i Landskabet, ud paa den 
svindende Taage, som gled langsomt hen helt 

nede ved Jorden i tynde Slør, der spredte sig 
mere og mere. 

Fløjmanden var imidlertid bleven færdig 
med sit lille Maaltid og stod nu ved Siden af 
Felix. Denne var vred og talte ikke til ham., 

»Æ' De fra Køvenhavn a'?« spurgte Fløj- 
manden. 

»De maa ikke tale saa højt paa Posten.« 

»Hvorfor itt'?« 

»Det maa De jo have lært paa Skolen. 
Fjenden kan høre os.« 

»Saa mo' han s'gu ha' lang' øren,« sagde 
Fløjmanden. 

»Han er maaske nærmere end De troer. 
Hans Patrouiller har maaske Ustet sig ind paa 
os, dækket af Taagen.« 

»Næ gu' har de ej. Hva' sku' de her? 
Han ve' s'gu godt, hvor vi vi stoer, aa han 
sæl æ' langt ovre ve' Aaen.« 

»Man er aldrig sikker lige over for 
Fjenden.« 

»Næ' der æ' nok no'en, som itt' er'et.« 

»Hvad mener De med det?« — og da 
den anden ikke svarede ham, begyndte han 
et langt Foredrag om Vedettens Pligter, idet 

han udpakkede al den Felttjeneste Visdom, 
som han havde inde. 

»Javel, javel,« svarede Fløjmanden en 
gang imellem. 

»Jamen det vil jeg sige Dem, at det er 
min Pligt at melde til vore Foresatte, hvor- 
ledes De bærer Dem ad, og spiser og drikker 
paa Posten!« tilføjede Felix i høj Grad irriteret. 

»De mo' itt' tal' saa højt po Posten,« 
svarede den anden med et smøn-et Smil. 

Aspiranten tav. Der er intet Udkomme 
med de Folk, tænkte han, sløve som de er, 
rimeligvis af den trættende og strænge 
Tjeneste. Det er maaske Synd at være for 
haard imod dem. Han skuttede sig af Kulde 
og følte sig træt og mat, især i Knæene. 

Ingen af dem sagde noget, der var ganske 
stille omkring dem. Kun nogle Krager skreg 
imellem ude paa Markerne. Taagen var 
stegen tilvejrs og laa i et tæt graat Dække 
oppe i Luften. De kunde nu se langt ud 
over Egnen, men de saa' kun Mark ved Mark, 
pløjede sorte Agre, graagrønt vissent Brak- 
land, og længere ude Tobaksjordeme med 

lange Stilke, som stode bøjede og brækkede 
langt fra hinanden. 

»Har De været paaPost her før?« spurgte 
Felix tilsidst. 

»Næj, vi har væ't ude i den befæstede 
Lejr, aa vi ha' væ't nere foran Oversvømmelsen 
før Bombardemangen, men her æ' mæjet 
bæ'er. Men dæ' æ' nu aisammens itt' no'et, 
næj nere ve' Reteraden fra Danneverke og 
Sangelmark, ja Gu' bevar os vel, sikken Re'- 
lighed,« og han fortabte sig nu i en lang 
ensformig Beretning. »Holdt, hvem der!« 
brølte han pludselig og slog med et vældigt 
Kllask Geværet ned i den venstre Haand, saa 
at Felix forskrækket fo'r sammen. 

»Hvad er'et?« raabte han. 

»Visiteringspatrouille,« svarede en dyb 
Stemme, og to Mand kom henimod dem fra 
venstre. 

»Passér,« sagde Fløjmanden. 

»Er der noget nyt?« spurgte den ene af 
Mændene. 

»Næ' gu' om der æ',« svarede Fløj- 
manden. 

En Eekrut fra 64. 3 



34 



Den pludselige Anraabning i den store 
Stilhed havde skræmmet Felix op, men han 
fik nu en lettende og fornøjet Følelse af, at 
alt var i Orden og Ro. Folkene talte saa 
lystigt og trygt med hinanden, der var jo i 
Virkeligheden heller intet at passe paa, alt 
var jo stille og fredeligt. Han tog Geværet 
ved Foden og lyttede atter til Fløjmandens 
Fortælling om Kompagniets Affære under Til- 
bagetoget, og han saa' med Beundring op 
paa den store Karl, der havde oplevet saa 
meget og dog talte derom , som om det var 
intet. Han overvældede ham i Begyndelsen 
med Spørgsmaal, men efterhaanden gled de 
over i en rolig Samtale, og da Fløjmanden 
saa', at han frøs, bød han ham en Snaps af 
sin lille blaa Lærke. Felix drak, og fra nu af 
var de Venner. 

»De sku' nu røre hdt po' Dem, Aspe- 
rant, Soldaten ska' itt' sto' stille po' Vedetten. 
Ja ser De,« sagde han, da Felix gik op og 
ned foran ham, »man læ'er saa mæjet Slu'er 
inge po' Skolen, a' man har sit Slid mæ' aa 
glemm' dæ' aisammens. Dæ' ka' nu vær' 
saa mæjet godt mæ' al den Teori man foer, 

men dæ' sla'er s'gu'nte te' i Verkelighe'en. 
Men dæ' forstoer se', Rekler aa Reklementer 
ska' der s'gu te', men dæ' æ' nu mer for 
Offesereme aa' Underoffesererne. Dæ' æ' li'e- 
godt vist, a' de Offeserer, som har vaat menige 
Soldater æ' s'gu osse de voueste, ja saa min 
Salighed æ' de saa, aa' de goer itt' etter 
Bøjerne.« 

Felix søgte sagtmodig at hævde Theoriens 
Betydning, men Fløjmanden vilde ikke give 
sig, og de diskuterede i en lavmælt Tone 
med stor Ivrighed, indtil de hørte Skridt 
bagved. 

»Dæ' æ' Afløsningen,« sagde Fløjmanden. 

»Hvad, allerede,« sagde Felix. Tiden var 
fløjet for ham. Med stor Selvfølelse instruerede 
han de ny Vedetter og gav dem, trods 
Fløjmandens Ord, alle de gode Regler, som 
han havde bevaret i sin Erindring fra sin 
Lærebog. 

»Ja, det er godt nok alt sammen, men 
har I set noget til Fjenden?« spurgte Under- 
korporalen. 

»Itf en skimlet Lus engang,« sagde 
Fløjmanden. 

3* 

»8aa har Du nok ikke set Din Skjorte 
eftei, Fløjmand,« lo Underkoi-poralen. »Træd 
ind,« og de traadte ind og marcherede af- 
sted for at afløse de andre Poster. 

Felix var træt og sulten. Han længtes 
efter at komme ind til Feltvagten, og Af- 
løsningen tog Tid. 

»Næj se der Ugger en Bomme,« sagde en 
af Folkene og sparkede til en Granatstump. 

»Lad mig se,« sagde Felix og sprang til, 
»ha, ha. Fjenden er altsaa ikke naaet ind i 
Byen med hvert Skud.« 

»Det er en af vore egne,« sagde Under- 
korporalen, »vi skød meget for kort.« 

»En af vore egne,« sagde han skuffet og 
smed den tunge Jæmklump. 

EndeUg naaede de da ind til Feltvagten i 
Bræddeskuret og satte Geværerne sammen. 
Folkene laa i en uordentlig Klynge op ad hin- 
anden. De Fleste sov, to sad henne ved en 
Stolpe og spillede med nogle smudsige fugtige 
Kort paa en Tornyster. De afløste Folk gav 
sig strax til at spise, og Felix gik hen til 
Sergenten, som havde sin Plads i den ene 
Ende af Skuret, der var adskilt fra Folkene 

ved et Par Brædder ligesom en Baas i en Stald. 
Han fik sin Mad frem, og Sergenten sad og 
saa* paa ham og røg af sin Pibe. 

Dagen gik langsomt og trevent. De laa 
og dovnede paa den Smule Halm, der fandtes, 
og dette var saa opslidt og trampet itu, at 
det ikke gav noget Leje. Det var fuldt af 
Utøj og Snavs, saa at Felix under andre Om- 
stændigheder vilde have skyet det som en 
kjøbenhavnsk Flyttedagsbunke , nu samlede 
han det omhyggelig sammen under sig, ja 
endog et enkelt Straa tog han op. 

Herregud, er det Feltliv, tænkte han. 
Er det det raske Ejrigerlevnet, som jeg havde 
haabet paa? Vi har det jo værre end Lade- 
gaardslemmer. Naar vi endda blot saa' noget 
til Fjenden. Hvor det er dumt og kjedeligt 
og utaaleligt. Træt og søvnig som han var, 
hørte han næppe, hvad Sergenten talte om, 
men Ordet »Vaabenhvile« lød hen til ham, 
og han rejste sig halvt op. »Hvad, taler De 
om Vaabenhvile?« spurgte han. 

»Ja der snakkes nok i Aviserne om det. 
Har De ikke hørt noget hos Officererne?« 

»Ikke et Ord,« svarede han og lagde sig 

ned igjen. Tænk Vaabenhvile! Hvis der nu 
blev Fred, uden at han havde været med til 
noget som helst, det var dog skrækkeligt. Og 
han faldt hen i en lang, lang Slummer. 

Tillokkelsen ved at staa som Vedet tabte 
sig snart i Løbet af den lange Dag, og naar 
han kom ind til Feltvagten fra en saadan 
Tur, hvor han havde staaet og frosset og set 
ud over Markerne og hørt paa Kragernes 
Skrig og en tidlig Lærkes ensomme Syngen, 
kastede han sig ned paa Halmen, passiarede 
med Sergenten og høi'te paa Folkene. 

Da det blev mørkt, og kun en Lygtes 
sløve Skjær lyste inde hos dem, sagde en 
Mand i Klyngen: »Ska' vi itt' ha'e en Hi- 
staarie? Pless ka' do itt' faatæF?« 

Pless var Kompagniets lystige Fætter og 
havde meget at sige imellem Folkene, dels 
var han Kjøbenhavner, hvilket blev betragtet 
som noget fint, dels var han Skomager og 
kunde hjælpe dem med deres Fodtøj og ikke 
alene, naar det stak ham, lappe deres Støvler, 
pløkke en ny Saal i en Hast eller give den 
gamle et Stød, men han havde ufejlbare Raad 
for alle Onder og Sygdomme, især for ømme 



39 



og hudløse Fødder. Den lille Skomager med 
de smaa skælmske øjne og den tandløse 
Mund, der var bred som en Skruptudses Flab, 
havde altid tusende Løjer for, og naar Pless 
var i Humør, lo hele Kompagniet. 

»Ka' Do' itt' savtens faatæl* en Histaarie, 
Skomager,« vedblev de at sige. 

»Dæ' ka'je' vel nok,« sagde Skomageren, 
»men ska' dæ' være et Æventyr eller en 
Løgnehistorie?« 

»Ja dæ' ve' a itt', hwa' æ' æForskjæl?« 

»Ja se et Æventyr, dæ' æ' saadan mæ' 
Fortryllelse aa' de Dele, forstoer I, men en 
Løgnehistorie, dæ' æ' no'et, som godt ka' 
være sandt, men æ' Løgn,^ 

»Ja la' vos fo saaden jæn.« 

»Der var engang en Mand,« begyndte Pless 
at fortælle, »ja om det var en Mand eller en 
Kone er nu ikke godt at sige, men det er nu 
ligemeget, for hun kreperede, og da hun 
mærkede, hun sku' te'et, saa sa'e hun til 
sine Sønner: Det er skidt med det hele, sa'e 
hun, for nu kniber jeg sammen, og I har vel 
ikke Tøjet i Orden, saa at I kan følge mig 
til Jorden. Nej, sagde de, det er rent sløjt 



40 



med de Dele, for vi har kun et Pai* Buxer 
alle tolv. Det var nemligen tolv Sønner, skal 
jeg sige os.« 

»Dæ* var en farlig Hovn,« sagde en Soldat. 

»Aa,« sagde en anden, »den forrige Præst 
i Gunnerød havde dog enogtyve, men de sytten 
va' da re 'nok osse Pi'ebørn.« 

»Naa,« vedblev Skomageren, »da hun saa 
var væk, forstoer I, saa talte de billigvis om 
hvad de skulde tage sig til ; for noget at leve 
af, maatte de jo ha', forstoer I. Det var nu 
rent galt, at de kun havde et Par Buxer, for 
saa kunde jo kun en af dem gaa paa Arbejde 
ad Gangen, forstoer I. Naa, saa blev de da 
ens om, at den ene skulde tage Buxerne paa 
og gaa ud og tjene noget ved Teglværket og 
saa skaffe Buxer til de andre. Saa trak de 
Numer, og det blev den jmgste, som skulde 
af sted. — Aa la' me' ligge, sa'e han henne i 
Sengen. — Nej, du ska' afsted Kresjan, herut 
med Dig. Naa, saa maatte han da te 'et. Det 
var nu en myrdelig grinagtig Fyr, var den 
Kresjan. — Naa, det er vel godt for no'et, 
sagde han, og saa gik han. Men han havde 
nu ikke Lyst til at gaa til Teglværket, men 



41 



gik lige ind til Byen, der maatte da være 
noget at tjene, synes han. — Naa, og saa kom 
han da ind til Byen og der var et farlig Spek- 
takel med Eevu og Defelering og Lys i alle 
Vindever. Saa gaaer han ned i en Bevært- 
ning og si'er : Hør, si'er han, gi' mig en Dram 
og en Drip Melk, si'er han. — Væsgo, si*er 
Manden. — Hør, si'er Kresjan, hvad er det for 
et gruelig Mudder her i Byen. — Naada, si'er 
Manden, har Du ikke væ't henne paa Gammel- 
torv. — Gu' om jeg har, si'er Kresjan, er der 
noget der pusler. — Ih, Gudbevares, siger Man- 
'den ; Kongen og Prinsessen sidder paa Tronen, 
Ævleme springer, og hele Torvet er med Gulv- 
tæppe paa, og saa faaer alle Folk ligesaa meget 
Flæskesteg med Rødkaal, som de gider ha'. — 
Det er vel Løgn, si'er Kresjan. — Gu' om dæ' 
æ', si'er Manden, og saa gik Kresjan. 

Men det var s'gu ganske paalideligt, for 
der var en farlig Stads. Henne ved Raader- 
domhuset sad Kongen paa en Trone med Prin- 
sessen, og alle Folk stod rundtenenom paa 
Fortouget og raabte Hurra for dem, forsto'er 
I, og saa var hele Torvet iklædt med rødt 
Klæde, forstoer I, som ingen maatte gaa paa. 

undtagen alle Kammerraaderne og Kamme% 
junkerne, ja det forstoer sig, ogsaa Monrad 
og Krigsministeren og de andre Folk, som 
havde noget at sige. 

Undskyld Deres Velærværdighed, si'er han 
saa til en skaldet Unge af en BUkkenslager- 
svend, kan Du ikke vise mig Prinds Ferdinand. — 
Gu' om jeg kan, si'er Drengen, for han er 
jo sygemeldt. — Ja saa er der jo ikke noget ved 
det hele, si'er Kresjan, for ham kjender jeg 
fra Tjenesten, da han var min Løjtnant paa 
Skolen. — Hvad beha'er, si'er Drengen, ikke 
noget ved det hele, hvad kalder De da Prin- 
sessen? — Ja hun er Fanden lyne mig go*, 
si'er Ki'esjan.« — — 

»Det er farlig saa Du bander, » afbrød en 
Soldat — Dugmageren, som hørte til en eller 
anden religiøs Sekt — Fortælleren. »Tænk 
paa Dit timehge og evige Vel, lille Skoma'er.« 

»Aa Sluder, det er jo ikke mig, det er 
jo Kresjan, forstoer I. — Naa, siger Blikken- 
slageren, der kan De selv se og saa om en 
lidt faaer vi gratis Flæskesteg uden Betaling; 
men først skal alle Mand ha' Lov til at ta' 
os et Stykke af det røde Klæde. — Det var 

4|tom syv Satan, si'er Kresjan, der er jo Buxetøj 
til os allesammeri. — Pas nu paa, nu fanger 
det an, si'er Drengen. Og sikken Komedie 
der nu blev a'. En, to, tre, løb alle de mange 
Mennesker ind og stredes og siedes om at faa 
et Stykke af det røde Tøj, de skreg og de 
hvinede, og de sled og de drog, naar en havde 
faaet en lang Las, saa faldt de andre over 
ham og rev det fra ham. Det var ligesom 
henne ved Makketutten, naar vi ikke har set 
ham i et Par Dage, forstoer I. Kongen sad 
selv og lo, saa hans Mave rystede, men Prin- 
sessen sad og gloede som en Degn under 
Prækenen. Naa — Kresjan, han smed sig ind 
over alle de andre og fik et ordentlig Greb i 
Tøjet, og saa rullede han sig rundt, og paa 
samme Tid rullede han mere og mere Tøj 
omkring sig imellem Benene paa de andre, 
for stærk var han. Tilsidst havde han rullet 
en stor Bunke op omkring sig og laa ganske 
stille, forstoer I, men saa kom der nogen 
løbende og raabte: her ligger en stor Rulle 
og saa rullede de ham op igjen i en meget 
hurtigere Fart, og tilsidst saa trillede han uden 
nogen Verdsens Ting lige hen under Kongens 

Trone ! — Hurra ! raabte alle Drengene. Der var 
en Mand i Rullen ! og Kongen, han slog sig paa 
Knæerne, og grinte og harkede, saa Kammer- 
raademe maatte dunke ham i Ryggen. — Det 
var en Fandens Fyr, sagde Kongen, da han 
fik Mælet, og saa kjørte han hjem. — Naa, 
men Kresjan var ganske tommelomsk og stod 
nu der paa de bare Brosten med en lille rød 
Las i Næven, der ikke var stor nok til en 
Buxeklap, og alle Folk var henne og slaaes 
om Flæskestegen. Men Kresjan havde tabt 
Appetitten, forstoer I, og saa siger han til en 
Politibetjent : Hør, siger han, skulde De kunne 
. sige mig hvor Prinds Ferdinand boer? Jo, 
si'er han, der og der, og saadan og saadan. 
Og saa gik han sporenstregs op til Prins 
Ferdinands Slot. Ankommen der satte han 
Tøflerne fra sig og snød sin Næse og saa 
bankede han paa den reglementerede Maade, 
som han havde lært af Vaabemnesteren paa 
Brandstuen. Kom ind, si'er Prinds Ferdinand, 
og da han kom ind, saa sidder han og drikker 
Gammelvin sammen med en General, — det 
kan nok være, at det var den lille Wilster, 
men det kan jeg nu ikke sige bestemt, og 

saa si'er han — gjør Ki'esjan — Goddag Hr. 
Løjtnant, si'er han, hvordan har Deres Excel- 
lents det? — Det var nu en ren Himmelhund, 
var Kresjan, til saadan at belægge sine Ord. — 
Hvad Satan er det Dig 57, siger Prinds Ferdi- 
dinand, for de kjendte nu hinanden fra Tjene- 
sten a*, væ'sgo' og sid ned. — Gu* er det mig 
Deres Velædelhed, men det er nok skidt med 
Kadaveret? — Ja, si'er Prinds Ferdinand, jeg 
er kvartersyg og kan ikke være med til Re- 
vnen og dQt hele, for jeg har saadan en gruelig 
Fodsved og saa har jeg en gevaltig Knyster 
paa min venstre Lilletaa. — Det er generendes, 
naar man skal marschere, si'er saa Generalen 
og gjør stram Honnør med Haanden til Huen. — 
Det er vel godt for no*et, si'er Kresjan. — 
Vil Du ha* et Glas gammel Franskvin og en 
Gegar, Klresjan? — Tak den som byder, og saa 
satte han sig ned og stak Radekoppen an. 
Det var nu en rigtig Haveneser, forstoer I, 
og ikke saadan noget Møgkuba, som groer 
her paa Marken. Og saa sad de og dampede 
og sa'e ikke no'et. Saa tilsidst si'er Kresjan, 
hør, si'er han, det var ellers en spendabel 
Fest var det, og Prinsessen var min Salighed 

hel nydelig. — Næ, si'er Prins Ferdinand, hun 
er mig for klein. — Hvad er hun, si'er Kre- 
sjan, hun kunde s'gu godt komme i anden 
Deling. — Men saa skrupgrinede de to andre, 
og General Wilster gjorde stiv Honnør og 
klappede ham paa Skulderen. Næ, sie'r Prinds 
Ferdinand, jeg mener saadan i Ho*det, hun er 
saa myrderiig tvær, er hun. — Det er vel godt 
for no'et, si'er Kresjan, hør, si'er han saa, 
kan I faa nogen Helsen for Deres Velbaaren- 
heds Daarhgdom? — Næ, si'er han,. der er ikke 
noget at gjøre og det er en ren Kjedsomme- 
lighed, især hvis Krigen gaar an. — Aa, si'er 
Kresjan, det er vel godt for no'et, lad bare 
mig se paa Pusselankerne. — Og saa tog han 
fat paa at hive Støvlerne af ham, det var nu 
nysselige Støvler, forstoer I, og reelt Arbe'de, 
tyk brabandsk Læ'er til Saalerne og Skafterne — 
naa da, fineste Semslæ'er hele Vejen, og saa 
sad de som støbt, — han halede og halede, 
men fast sad de s*gu. Hvad er det for en 
Abekat, der syer for Deres Højædelhed? si'er 
han, aa General kom og ta' et Snuptag, saa er 
De en Knop.« — 

»Tredje Afløsning, træd an!« lød Under- 
korporalens Stemme. 

»Ja saa maa De s'gu hale fort, til jeg 
kommer igjen,« sagde Pless, idet han rejste 
sig. 

Næste Morgen, da Felix vaagnede, var 
Vejret lige graat og mørkt, Folkene sov eller 
gik trampende op og ned med Hænderne i 
Lommen, Kraven om ørene og den hlle Pibe 
i Munden. I nogen Afstand stod den hellige 
Dugmager og sang med en brægende Stemme 
og i langtrukne Toner sine gamle Psalmer: 

Naar Du Hjertet besøger fri, 
Da skinner Sandhed derudi, 
Udfar verdslig Forfængelighed, 
Indgaaer brændendes Kjærlighed. 

Han trak den sidste Stavelse langt, langt ud, 
saa at en af Folkene blev staaende stille og 
saa paa ham. »Dæ' var e* laang jen, Duk- 
ma'er, ka' der vær' maange Vers a' den Slavs?« 
Men Dugmageren sang videre uden at svare: 

Mit Sind staaer altid efter dig, 
O Jesu min, kom vist til mig, 
Naar vil Du dog gjøre mig glad? 
Mæt mig med dig, det er min Mad. 

III. 

Et Par Dage efter var Felix atter ude 
paa Feltvagten. Hans Deling var paa Piket, 
men han var fulgt med Sander, som i den 
senere Tid havde sluttet sig meget til ham, 
fordi han trængte til en Fortrolig. Den 
unge Theolog var næsten altid i Fyr og Flamme 
for Fædrelandet, og hans glødende Had til 
Tyskerne og hans Lyst til Kampen imod dem 
fandt en dyb og klangfuld Sangbund i den 
liUe Felix's Bryst. Mere fremmed, men ikke 
mindre tillokkende lød det for hans Øre, naar 
Sander i høje Toner priste sin Brud. I brede 
grundtvigianske Udtryk fortalte han da om 
hende, der var fager som Freya og lys som 
Dagen, og naar Felix saa' ham sidde der i 
Halmen og med glødende Begejstring i de 
mørke øjne og i det blege Ansigt tale med 
urokkehg Bestemthed om sin Plan at rejse til 
hende en af Dagene for at gifte sig, saa mis- 
En Rekrut fra 64. 4 

undte han ham denne Kjærlighed og længtes 
efter noget hgnende. 

Fra den tidlige Morgen havde han siddet 
ude hos ham, da der kom Bud til ham fra 
Kompagnichefen om at komme ind til Pikettet 
og spise til Middag. Han sprang da glad op, 
for han frøs og begyndte at bUve træt og 
sulten. Pikethytten var lun og tæt, der var 
Døre og Vinduer i Gavlene, Bræddegulv og 
Kakkelovn, Mad og Varme, han havde kigget 
derind om Morgenen. Blot der nu ikke er 
for mange Officerer, tænkte han; thi han saa 
stadig med stor Respekt op til disse, især til 
Linieofficereme, som forekom ham mere over- 
legne. 

Strax da han traadte ind, kunde han 
intet skjelne, da der var en stærk og tyk 
Os af Tørverøg, Tobaksrøg og Mad. Halv- 
delen af Hytten var paa langs opfyldt af 
frisk Halm, og omtrent midt i den stod et 
Par lange Borde, nogle Træbænke og Stole 
uden Ryg. Da han blev staaende og saa' sig 
om, opdagede han lige for sig Kompagnichefen, 
som laa i Halmen ved Kakkelovnen. »Goddag, 

lille Ven,« sagde han, »naa hvordan gaar det 
derude, fryser De?« 

»Nej ikke videre, men der er saa lidt 
Halm.« 

»Saa maa vi se at faa noget derud, Høyer, 
inden Natten.« 

»Ja hvor skal vi faa det fra?« svarede 
denne, som sad med begge Armene paa Knæene 
og røg af sin Pibe. 

»Det maa vi tale med Bataillonen om — 
ja vi har rigtignok spist. Maden staaer der- 
henne, men nu er den maaske kold,« og han 
vendte sig fra den unge Mand for ivrig at 
diskutere med Høyer om at skaffe Halm. 

Felix gik hen til Bordet i den anden Ende 
af Barakken, hvor der stod en Suppeterrin og 
Tallerkner, som der vai' spist af. Nærmest 
Vinduet sad tre Officerer og spillede Whist. 
Kapitajn Knudsen, som han havde truffet før 
hos Kompagnichefen, var i Færd med at give 
Kort, han saa' ikke op og gjengjældte ikke 
hans Hilsen. Den ene af hans Medspillere 
— Lieutenant v. Kaden — sad med begge Hæn- 
derne i sine Kappelommer og saa' forfrossen 

ud. Han var høj og mager, og trods den 
smudsige Kappe og den gamle Hue var der 
noget vist elegant udbredt over ham, et langt 
tyndt Overskjæg hang ham ned over Munden, 
Resten af Ansigtet saa' noget urent ud paa 
Grund af det stubbede Skjæg, som i mange 
Dage ikke havde været raget. »God Dag, 
Hr. Ki'igsmand,« sagde han, da Aspiranten 
hilste, og fulgte ham med sine smaa, stik- 
kende Øjne. Den tredje af de spillende rejste 
sig næsten helt op for at besvare den unge 
Mands Honnør, det var en svensk Officer, en 
vældig svær og høj Lieutenant med et stort 
bart Ansigt. Idet han satte sig, sagde han 
til sin Makker: »Hva' ar det fOr en Pojke?« 
Felix hørte ikke, hvad den anden svarede, 
men de lo begge to. Kapitajnen, der var 
færdig med at give Kort, afbrød dem og sagde 
til ^Svenskeren: »De er i Forhaanden, Hr. 
Lieutenant.« 

»Ja så, fOrlåt,« og Spillet fortsattes i 
Taushed. 

Fehx følte sig sært forlegen, han øste 
op i en af de brugte Tallerkner og spiste med 
god Appetit, skjønt Ærterne vare blevne 

kolde og tykke. Medens han spiste stude- 
rede han paa, hvad han nu skulde gjøie, naar 
han var færdig. Han kunde da ikke saadan 
uden videre strække sig hen i den gode Halm. 
Men naar han nu var færdig og maatte rejse 
sig, hvad saa? Gaa sin Vej? Der var saa 
koldt ude hos Sander. Da de tre vare færdige 
med deres Robber, og Svenskeren gav Kort, 
kom V. Kaden hen og gav sig i Lag med en 
lille Spritkjedel, der stod tæt ved Felix. 

»Hvad siger Deres Kjøbenhavner Mave til 
det Sprøjt? Kan De smage, at Runkedoren 
har kommet Kanel i Ærterne?« 

»Aa, naar man er sulten, saa — « 

»Naa ja, velbekomme,« sagde han. »Har 
De noget nyt fra Kjøbenhavn? Hvad siger 
Pigebørnene til at De er rejst? Det er altsaa 
dog sandt, kan jeg se paa Dem, at alle Haar- 
skærere og Hundeklippere i hele Kjøbenhavn 
ere blevne indkaldte — — ja nu kommer jeg.« 

»Ja, vil De spille eller sludre, saa sig bare 
til,« sagde Kapitajnen. 

»Død og Pine, jeg har jo Forhaanden, 

en lille Pique, op til den stærke. Sikke Kort 
De har, Kapitajn.« 

Felix begyndte at hade den drillevorne 
Lieutenant. Da han var færdig, satte han 
med stor Langsomhed alt til Rette, da han 
ikke vidste, hvor han skulde gjøre af sig selv, 
men heldigvis kaldte Kompagnichefen paa ham 
og indbød ham til at tage Plads i Halmen. 
Felix laa og nød Varmen. Han var mæt og 
vann, og Livet fik derved et mere lyst An- 
strøg. Det var dog ganske raskt, dette Liv, 
alligevel! Hvor han var ondskabsfuld, den 
Linieofficer, og dog kunde han ikke lade være 
at beundre hans flotte, drillende Væsen. Høyer 
sad og røg, og lod som sædvanlig Røgen lang- 
somt bølge op igjennem Overskjægget om sin 
lille Næse. Engang imellem lod han en tør 
Bemærkning med et halvt humoristisk Udtryk 
falde, men det var mest Kompagnichefen, der 
førte Samtalen, som udelukkende drejede sig 
om Kompagniet og dets Anliggender. Tilsidst 
var det hgesom de talte langt borte fra ham, 
længere og længere, saa han ikke kunde skjelne 
Ordene — og saa sov han. 

Da han vaagnede, saa' han sig forvirret 
omkring. Det var mørkt, der stod kun et 
Par Lygter omkring paa Bordene og nogle 

Flasker med Lys i Halsen. Kompagnichefen 
laa ved Siden af ham og sov. Højer var der 
ikke, den store Kapitajn heller ikke, v. Kaden 
og den svenske Officer sad henne ved Sprit- 
lampen og snakkede sammen. De havde nogle 
Kopper foran sig, hvoraf de drak. Han sprang 
hmtig ud af Halmen. 

»Halløj, hvad er det?« sagde v. Kaden, 
»ligger De der? Ja jeg saa' nok, at man 
havde travlt med at dække Skødebarnet til. 
Har De ligget der siden igaar Aftes — saa bliv 
De bare liggende.« 

Felix tog Uhret op. Han troede det var 
midt om Natten, men saa' nu, at Klokken var 
fem om Morgenen. 

»Hvor er Lieutenant Højer?« spurgte han. 

»Ude ved Feltvagteme.« 

Felix følte sig baade flov over at have 
sovet saa længe og vred, fordi de ikke havde 
vækket ham — saa lidt Brug havde de altsaa 
for ham ! Han gjorde sig færdig til at komme 
afsted. 

»Hvorhen?« spurgte v. Kaden. 

»Ud til Feltvagteme.« 

»O hellige Uskyldighed, hvad vil De der? 

Det er et Herrens Vejr, og Regnen styrter 
ned. Bliv De .bare liggende,« men da Felix 
tog sit Gevær, tilføjede han: »Naa saa kom 
da og faa Dem en lille Vækker.« 

»Tak, jeg vil gjerne skjnide mig.« 

»Aa Snak, — kom nu her.« 

Han drak i et Par Slurk den lunkne 
Kaffe, hvoraf Halvdelen var Rom, takkede 
hostende, rettede sig og gik hastig ud, idet 
han hørte Svenskeren sige: 

»En utemordentUg vacker gut« og den 
anden svare: 

»Ja jeg er allerede hel væk i hans Søster, 
hvis han da har en.« 

Han tumlede ud i Mørket. Det var blik- 
stille Vejr, men Regnen skyllede ned med en 
sagte prikkende Lyd; han saa' ind imod Fæst- 
ningen, hvis Volde allerede begjmdte at tegne 
sig tydelig paa den østlige Himmel, hvor en 
Lysning skimtede frem igjennem Regnen og 
betegnede, at Dagen snart kom. Saa gik han 
ud imod Feltvagteme for at finde Højer. 
Vejen var blød og smattet. Fødderne gled i 
det dybe Ler, og han gik derfor ind paa Mar- 
kerne, men tabte derved hdt efter det rigtige 

Spor og mærkede snart, at han neppe var 
paa ret Vej. Vandet blev hængende i hans 
store Haar og dryppede ned under Kappe- 
kraven, og kort efter løb der ligesom en 
Straale ned ad hans Hals og gled isnende 
videre ned ad hans varme Eyg. Kappen blev 
tung af Væde, og trods den kølige Regn blev 
han varm og gjennemsvedt af den hurtige 
Gang. Han gik og gik. Nu maatte han snart 
være derude, eller var han gaaet fejl? Han 
stod stille og saa' sig om. Regnen faldt med 
smaa knaldende Dryp paa hans Hue. Maaske 
var han gaaet ud imellem Feltvagterne og 
var paa Vejen ud til Vedetterne ; for igjennem 
Kjæden kunde han da vel ikke være kommen? 
Saa gik han jo lige over til Fjendens For- 
poster! Hvad skulde han gjøre? Ja han 
skulde orientere sig, vidste han nok, men 
Stjæmer var der ikke, og Kompasset havde 
han i sit Tornyster, som laa inde i Hytten. 
Han gik atter til, og hans Fantasi legede 
atter sit Spil med alle mulige Forestillinger 
og Ideer. Han tænkte allerede paa at vende 
om, men standsede pludselig, da han hørte 
Stemmer. Det var en Patrouille. »Holdt — 

hvem der!« lød det i Mørket. Han fik nu 
rigtig Besked og var snart ved Feltvagten, 
hvor Høyer stod og snakkede med en Under- 
officer. Han ytrede ingen Forbavselse ved 
at se Felix komme, men sagde ganske tørt: 

»Nu skal Morgenpatrouilleme ud for at re- 
kognoscere, vil De med?« og da han med stor 
Glæde gik ind herpaa, vedblev han: 

»De skal blot gaa ligeud og være tilbage 
Klokken halv syv. De kan føre Larsens Pa- 
trouille, ja Larsen kan selv gaa med.« 

Patrouillemandskabeme vare i Færd med 
at gjøre sig færdige, nogle gabede højt, andre 
mumlede noget om det stygge Vejr og gjorde 
et Kast med Kroppen, for at Tornysteret 
kunde komme til at sidde rigtig; de 
fleste saa' Geværerne efter og satte nye 
Fænghætter paa Pistonen. Lidt efter af- 
marcherede Patrouilleme ; Felix og Under- 
korporal Larsen gik sammen foran den ene. 
Det begyndte at blive hel lyst. Da de havde 
passeret Vedetkjæden, sendte de en Mand 
forud. »Det er bedst jeg gaaer med,« sagde 
Underkorporalen. Det var en kjøbenhavnsk 

Haandværker, en kjøn Fyr med et frejdigt 
Ansigt, en rigtig rask Soldat at se paa. 

Saa langt havde Felix aldiig før været 
ude imod Fjenden, og han betragtede nu med 
Nysgjerrighed de Marker, han som Vedet 
havde staaet og stirret ud imod. Hvad var 
der mon bag den Bakke der henne, der hvor 
Larsen nu laa? Han løb derop. Der var 
intet at se, og de gik saa ud til et lille en- 
somt Hus, som laa nogle hundrede Alen 
længere fremme i en Lavning. De lod den 
ene Mand, det var Pless, Skomageren, liste 
sig i Forvejen, og da han havde naaet Huset 
og vinkede ad dem, fulgte de efter. Det var 
nu bleven helt lyst, men det regnede uop- 
hørlig. Felix var i høj Grad optaget af sit 
Hverv, Larsen ikke mindre, og selv Sko- 
mageren og den anden Soldat, en lille haand- 
fast Jyde, lod til at finde Adspredelse i det 
hele. Huset var tomt og ubeboet, inde i 
Stuen var der en hel Del Materiale ophobet, 
især store Bunker sammenrullede Telegraf- 
traade. 

»Er det vort eller Fjendens?« spurgte 
Felix. 

»Jeg véd saa gu ikke, det er vel til at 
binde Faskiner med.« 

Skomageren stod uden for Huset og pas- 
sede paa, medens de andre var derinde. »Det 
var skam rart at komme i Tørrevejr,« sagde 
Larsen, »skal vi ikke ha' os en Dram?« 

Felix, som ikke havde lagt videre Mærke 
til Regnen, tog sig en dygtig Slurk af Larsens 
Lærke og følte sig derefter end mere op- 
ildnet til Bedrifter. De afhandlede, hvad de 
nu skulde gjøre, og det endte med, at Larsen 
med stort Besvær ki'avlede op paa Husets 
Straatag, som faldt af i store Flager. Da 
han var helt oppe, raabte han ned, at der 
ingen Ting kunde ses for en Bakke, der laa 
foran. De blev saa enige om at gaa ud til 
Bakken. Forsigtig hstede de sig frem til den 
hlle Højdes Fod, hvor de lagde sig ned et 
Øjeblik, og de to Førere ki-øb saa op paa 
Toppen. Derfra kunde de se Stallerup Huse, 
men da de kastede et Blik ned mod Syd, gav 
det et Sæt i dem; thi bag etGjærde, der løb 
fra Bakken i samme Retning, saa' de et Par 
østrigske Soldater, som stod nogle hundrede 
Alen fra dem og kiggede ganske rolig frem 

over Gjærdet. De spændte begge to Hanen 
paa deres Geværer. 

»Er der ikke fler', kan vi snuppe dem, 
kom bare,« sagde Larsen og krøb ned til de 
to Soldater. 

»Pless, gaa op paa Bakken og bliv der. - 
Kom nu med!« sagde han til de andre, og 
idet de bøjede sig helt sammen, krøb de 
videre frem bag et Gjærde, som løb ud i Ret- 
ning af Fjenden. Endehg gjorde han Holdt. 

»Vi vil spæiTe dem Tilbagevejen, — bare 
der ikke er flere,« hviskede han, »bliv nu 
her, saa skal jeg se mig om.« 

Felix og Jyden laa bag et Hegn og passede 
paa østrigerne, som stod stille og snakkede. 
Hvis de gik hen imod dem, maatte de falde 
lige i Hænderne paa dem. Hans Hjærte 
bankede, saa han kunde høre det. Tænk at 
komme tilbage med et Par Fanger ! De f jendt- 
hge Soldater gav sig god Tid der henne ved 
Gjærdet, den ene satte sig endogsaa ned og 
snakkede, idet han saa' op paa den anden. 
De havde hvide Livremme paa og graagrønne 
Huer uden Skygger. Saa fjærnede den ene 
sig lidt, kaldte paa den anden, og de begyndte 

begge at gaa bort i modsat Retning af Felix 
og hans Kammerater. Altsaa de undslap! 
Han kunde ikke staa imod, kastede Bøssen 
til Kinden og skød. — Skuddet gav ham selv 
et dygtigt Skub i Skulderen; Knaldet gjentog 
sig i et hult Ekko fra Bakkerne i Eegnens 
dryppende Stilhed, og Røgen flød langsomt 
bort fra dem. østrigerne blev staaende et 
Sekund, saa gav de sig til at løbe af alle 
Kræfter. Larsen kom kilende langs med 
Gjærdet. 

»Hvorfor skød De for Pokker?« sagde han 
stakaandet. »Lad os bare komme af sted.« Felix 
mumlede noget, men hans Stemme var usikker, 
og da de andre satte tilbage i Løb, løb han med ; 
han raabte efter dem: »hej! hej! hvad løber I 
for!« men fik neppe udtalt, før han hørte et 
dumpt Knald og næsten i samme øjeblik: 
en pibende Lyd. Han mere fløj end løb 
op paa Bakken til de andre og smed sig 
ned, endnu et Knald, og med en svuppende 
Lyd smækkede en Kugle ned i den vaade 
Jord. 

»Har De ladt. Aspirant? Vi maa se at 
rippe os.« 

Han ladede Geværet med rystende Hænder, 
fik Krudt i Munden, da han bed Patronen af 
og kunde ikke faa fat paa Fænghætteme med 
de vaade Pingre. 

»Det er en Patrouille paa fem Mand.« 

»Lad os sende dem en Kugle,« sagde 
Felix, som, uagtet han var i et sælsomt Op- 
rør, havde Lyst til at faa noget ud af det. 

»Nej, nej lad os komme væk.« 

»Det er mig, der har Kommandoen,« 
svarede Felix kort. 

Ovre bag et Hegn laa den fjendtlige Pa- 
trouille, ellers var der ingen at se, en af Øst- 
rigerne vinkede til dem med sin Hue og 
dukkede saa hurtig ned igjen, men pludselig 
raabte Jyden: »Der kummer nouet nordfræ, 
dæ' æ* nouet ri'endes.« 

»Saa tilbage i en Fart!« sagde Felix, som 
saa' en Rytterpatrouille paa en halv Snes Mand 
komme travende. Og afsted gik det nu 
dækket af Bakken over Stok og Sten, alt 
hvad de kunde hale ud, forbi det lille Hus løb 
de, saa den opblødte Jord pladskede op om 
dem, og de vedblev at løbe, lige til de kunde 
se deres egne Vedetter langt inde. Saa 

kastede de sig aldeles udasede ned paa den 
vaade Jord for at faa Vejret. De saa' ikke 
mere noget til Patrouillen eller Rytterne. 

»Det slap vi godt fra,« sagde Larsen, der 
var den første, der talte, og medens de nu 
med Geværet i Hvil, svedte og vaade mar- 
cherede ind til Feltvagten, debatterede Felix 
og Larsen den lille Begivenhed med stor Iver. 
Han syntes, han havde oplevet noget stort. 

Da de kom ind, var Afløsningen lige 
kommen. 

»Hvad skød De paa derude? Hvad var 
der i Vejen?« var det første Spørgsmaal de 
fik. Felix gav sin Beretning, og paa Vejen 
ind til Fæstningen maatte han nu høre 
en lang Forklaring af Højer, om hvornaar 
man skulde skyde, og hvornaar man ikke 
skulde skyde. Han hørte kun daarlig 
efter; thi vaad som han var, glædede han 
sig kim ved at skulle hjem i Kvarteret. 
Nu havde han da noget at fortælle Kom- 
mandersergenten, og han underholdt ham 
trolig i de første Dage om domie sin Ilddaab. 
Vel havde han en Følelse af, at han ikke 
havde baaret sig synderlig behændigt ad, men 

efterhaanden saa' han det hele i et andet 
Skær, ja tilsidst syntes han næsten, at det 
var en lille Bedrift. En dyb Eespekt nærede 
han for Underkorporal Larsen, den fik senere 
Lejlighed til at blive endnu dybere. 



En Rekrut fra 64. f> 



IV. 

Da han kom hjem i sit Kvarter, brændte 
det lystig i Bøssemagerens lille Kakkelovn. 
Han fik det vaade Tøj af sig og borede sig 
dybt, dybt ned i Halmen for at blive varm, 
for at sove. Men det gik ikke strax. Lige- 
som Dagen lysere og varmere skred frem og 
ikke lod sig tvinge tilbage for atter at blive 
Nat, før Tiden kom, var ogsaa hans unge Blod 
nu kommen i Bevægelse, og Nattens rolige 
Søvn lod sig ikke ved hans Ønske eller Be- 
faling kalde frem. Han laa da stille og hvilede 
og hørte efter de Samtaler, Sergenten havde 
med de Folk, der gik og kom, og hvorledes 
hans Pen kravlede hen over det haarde Papir. 
Aa, hvor han dog havde det godt! Hvor der var 
hyggeligt i hans mørke Krog! Han hørte 
Jesper ude i Kjøkkenet, og naar Døren gik, 
sneg en appetithg Lugt af noget stegt sig ind 
til ham. De Stakler, som nu stod ude paa 
Tobaksmarkeme og gloede over imod den 

usynlige Fjende — og nede paa Dybbøl, ja 
lige over for dem følte han lige som Sam- 
vittighedsnag; de led og kæmpede der nede, 
medens der her var roligt og stille. Ganske 
vist, den megen Kulde, den ringe Søvn og den 
tarvelige Mad tog vel nok paa Kræfterne, men 
der nede — aa, blot han dog kunde komme 
til at opleve Kampen, blot, — blot — og saa 
sank dog alle Tanker og ønsker tilsidst dybt 
ned i en fast, sund Ungdomssøvn. 

Det var langt op ad Dagen, da han 
vaagnede ; han var sovet fra Maden, som stod 
paa Bordet. Sergenten gik omkring i Stuen 
i bai' Skjorte og i lange sorte Strømper, der 
var bundne med Seglgarn under Knæene, i 
Færd med at klæde sig paa eller af. »De 
har ikke været til at faa vaagen,« sagde han. 
Felix sprang op og satte sig strax til at 
spise, i det han rystede Halmen af sig. Et 
Par gyldne Rester glimrede som Ringe i hans 
lyse Krøller. 

»Hvad skal jeg dog bestille i Dag, hele 
den lange Dag?« sagde han. Sergenten, som 
stadig gik om i sin stmnpede Skjorte, der 

5* 

viste noget af hans tynde hvide Laar, spurgte, 
om han vilde hjælpe ham med at skrive. 

»Ja, med Fornøjelse,« svarede han med 
Munden fuld af Mad, men først maatte han 
dog gaa sig en Tur. 

»Det er skrækkeligt med det Utøj,« 
sagde Sergenten og kastede et Blik ud i 
Gaarden, hvor Jesper bankede og børstede 
hans Tøj, »og jeg har kun ét Par Buxer, 
— men det er den gamle Halm paa Felt- 
vagterne.« Felix slap Kniv og Gaffel og 
gav sig til at spørge. Troede Sergenten, at 
han ogsaa havde Utøj? Det haabede han da 
rigtignok ikke; noget saa væmmeligt, saa 
grimt, uh — nej det var ikke til at holde ud, 
væk med Maden, af med Tøjet, nu vidste 
han, hvad han vilde bestille. — Sergenten lo 
af ham, det var jo ikke noget at tale om, 
det maatte man vænne sig til, det førte Livet 
i Felten med sig, osv. Men Felix fik travlt. 
En stor BalUe fik han fat i, og saa af med 
Tøjet. 

»Se, Hr. Kommandersergent,« sagde han, 
da han stod ganske nøgen, »jeg har meget 
stærkere Arme end De,« og han bøjede dem 

langsomt, saa Overarmens svære Muskler kom 
frem som runde Knuder. 

»De er brilliant skabt,« sagde Sergenten, 
»sikken Gymnastiklærer der kunde komme 
ud af Dem,« og han saa' beundrende paa det 
unge Legeme, »det var s'gu Synd, om en 
preussisk Kugle skulde gaa ind i det Kjød,« 
tilføjede han og strøg ud en at Felix bemærkede 
det sin kolde Finger hen over hans Bryst, 
men ved den pludselige Berøring for han 
sammen, som om det gjorde ondt. 

»Det haaber jeg heller ikke,« sagde han 
sagte med en ubehagelig Fornemmelse af Be- 
klemthed, og med Iver fortsatte han Tvæt- 
ningen af sit Legeme og sit Tøj. 

Da han saa endelig ren og frisk med en 
Cigar i Munden, Huen paa skraa, rene Handsker 
og den lange Sabel om Livet gik ud af 
Bøssemagerens lille Hus, følte han en stor 
Sikkerhed over sig og et stærkt legemligt 
Velvære. Med Selvfølelse gik han nu op ad 
Gaderne og hen til Hotel Viktoria, hvor hen 
Musikkens Toner kaldte ham. 

Soldaterne drev som sædvanlig op og 
ned eller stod sammen i Klynger og nød 

Musikken, men i Dag var der ogsaa mange 
Officerer. Der blev snakket højt imellem dem 
og gestikuleret ivrigt. Der maatte være sket 
noget. 

»Der har staaet et Slag ved Dybbøl,« 
sagde en Aspirant til Felix og fortalte ham, 
hvad han havde hørt. »Vi har kæmpet ud- 
mærket, men vi har Udt store Tab.« Han 
gik mere dristig end ellers hen til en 
Kreds af Officerer, og hvert Ord han kunde 
fange, klang i ham. »Det gaaer nok der 
nede — Oberst H. er faldet — Preusserne 
har beholdt Dybbøl By — i Dag gaaer det 
nok løs igjen — gid vi var der« osv. osv. 
Helt forvirret af alt, hvad han hørte, og me- 
dens Musikken spillede : »Nu skal vi nok atter 
med Preusserne slaaes« , gik han ind i 
Hotellet. 

Fra den store Gjæstestue lød der en 
stærk Larm af mange Mennesker ud paa 
Gangen. Hvis Døren ikke havde staaet aaben, 
havde han næppe vovet at gaa derind. Igjennem 
den stærke Tobaksdamp og Madosen saa' han, 
at Stuen var fuld af Officerer. Nogle sad ved 
det lange Bord og spiste. I en gammel Sofa 

ved Væggen sad en høj Oberst med en stor 
ildrød Næse og talte højt med en lille tyk 
Major og en Kapitajn af Generalstaben med 
et blidt lyst Ansigt. Obersten havde vældige 
Kravestøvler paa, og Felix syntes, han lignede 
en Etøvding fra Landsknægtenes Tid. »Vi 
skal saa Pinedød nok tæve dem af — men 
Udfald skal vi ha'e, løs paa dem!« og han 
trak op i Støvlerne med et voldsomt Tag. 

Lige for Felix sad den store Kapitajn 
Knudsen ved Bordet og skjældte løs: »Sikke' 
noget Roderi, - se til at faa de Tal- 
lerkener væk, og lad mig faa noget Mad!« 
Nogle Militærarbejdere færdedes om ham, men 
tm-de ligesom ikke nærme sig til ham. »Naa 
for Pokker, tag det væk, lad mig faa noget 
at spise — og en ren Gaffel!« 

Henne ved Vinduet stod Sander med et 
Par unge Officerer, blandt hvilke hans Ven 
Reinhardt, og ventede paa at faa fat i Aviserne. 
Felix nærmede sig til dem, man nikkede til 
ham og fortsatte Samtalen, der overalt drejede 
sig om det utaalelige i ikke at vide noget 
bestemt og Beklagelser over ikke at være 
med. Der havde været en Parlementær fra 

Østrigerne hos Kommandanten i Fæstningen 
samme Dag. Hvad mon han vilde? Vaaben- 
hvile ? mente en. »Jeg beder min Gud til, at 
det ikke er Vaabenhvile,« sagde Sander, »lad 
os ikke tale derom — lad os gaa hjem og 
læse, Reinhardt,« og de gik. 

Felix følte sig fremmed og ene imellem 
de mange andre, som han ikke kjendte. Han 
misundte en Aspirant, der sad og spiste 
imellem en Kapitajn og en Premierlieutenant 
og skænkede Rødvin for dem. Han kjendte 
lidt til ham, men turde ikke nærme sig. 
Han forlod Hotellet og gik med en stærk 
Følelse af Forladthed ud i Byen. 

I Officerernes daglige Samliv var Tonen 
elskværdig og høflig som næsten altid imellem 
Officerer, støttet som den er af den fore- 
skrevne ydre Respekt; men ogsaa imellem de 
ligestillede var der sjælden Uenighed. Folk, 
der af Omstændighederne tvinges til i et og 
alt at dele Last og Brast , lærer hurtigt at 
tage Hensyn til hinanden. Egentlig fortroligt 
og inderligt Venskab opstod ogsaa sjældent. 
Hver for sig ligesom rugede de over deres 
private Forhold. »De derhjemme« kom ikke 

de andre ved, de kjendte dem jo ikke, men i 
ensomme øjeblikke, paa Feltvagten, naar de 
frøs om Natten og var vaade, saa de ikke 
kunde sove, og paa Marchen, naar Vinden bed 
i Ansigtet, og de vare trætte og udasede, da 
for Tanken hjem til Kone og Børn, til Fa'er 
og Mo'er, til en dejlig Kvinde eller til 
andet, som bragte Hjærtets Strenge til at 
bæve i vemodige længselsfulde Toner. 

Og i disse Tanker havde de ligesom en 
lim og hyggelig Rede, hvori de gjemte sig og 
puttede sig ned. Derfor saa' man saa ofte, 
at de, der fik Breve, gik bort fra de andre 
for at læse dem i Ensomhed — intet profant 
Ord maatte forstyrre dem. Kun enkelte 
kjendte ikke dette. Felix's Kompagnichef 
ikke, fordi hans aabne barnlige Sjæ,l intet 
Dække havde for hans Tanker. Til dem alle 
talte han om sin unge Hustru og sit lille 
Barn, og naar han fik Breve fra Hjemmet, 
fortalte han alle derom, han syntes, at de alle 
maatte ønske at høre om dem, i hvis Kjær- 
lighed hans hele Væsen levede. »Tak,« sagde 
derfor v. Kaden undertiden, naar han saa' 
ham komme med et Brev, »der har vi 

Kompagnichefen med den hele Familie!« 
Men især havde dog denne udset sig den 
lille Felix til Fortrolig, hans Længsel efter sit 
eget Barn blussede op i et Slags faderligt og 
inderligt Venskab for denne Dreng. Timelang 
kunde han fortælle ham om dem derhjemme, 
og Felix lod de ubekjendte Navne flyve forbi 
sit øre og tænkte paa sine egne. Og som 
det gik Kompagnichefen saaledes ogsaa Sander. 
Hans Hjærte var for fuldt og strømmede over, 
men han udtalte sig kun for dem, han særlig 
holdt af; den anden følte Trang til at holde 
lige meget af alle Mennesker. 

Efter at Felix forgjæVes havde søgt nogle 
af sine faa Bekjendte, gik han da op til sin 
Kompagnichef, som han fandt liggende i 
Sengen. 

»Aa, jeg er syg, lille Ven. Kom her hen 
og sæt Dem og snak lidt med mig.« Han 
laa i en stor klodset Seng under mange tunge 
Dyner og havde en Faareskinds Trøje paa 
— en saakaldt Møllertrøje ~ med det lodne 
indad. »Ja, jeg er pakket ind og kan dog 
ikke svede, bare det ikke er Mavebetændelse; 
og noget fælt Tøjeri har Doktoren givet mig.« 

Felix, som næppe kunde trække Vejret i den 
skrækkelige Luft, fortalte ham, hvad han 
havde hørt fra Dybbøl. 

»Ja, jeg véd det nok, — men det er ikke 
noget, det hele. Preusserne beholdt jo Byen, vi 
kan ikke gjøre noget imod dem, det ser vi 
jo hver Dag — og det kostbare Blod flyder 
uden Nytte. Blodet er dyrt, naar man har 
Kone og Børn hjemme.« Han rakte ham sin 
fugtighede Haand og blev ved at holde hans 
fast, medens han fortalte ham om sin unge 
Kone og om deres lille Barn. »Se det lange 
Brev, jeg har faaet hjemme fra.« 

Felix blev hos ham og hjalp ham og 
adspredte ham. »Hør, nu skal du gaa, min 
Dreng, — maa jeg sige du til dig? men du 
er vel for stor og stolt en Karl, til at man 
kan dutte dig.« 

»Aa nej, gjør det,« sagde han og blev 
rød af Glæde. 

»Naa gaa nu. I Morgen skal vi paa For- 
post, og jeg vil med, saa jeg maa se at faa 
noget Søvn.« 

Felix gik hjem, og Resten af Dagen sad 

han og skrev Breve hjem, hjalp Kommander- 
sergenten og kjedede sig. Da han tidlig paa 
Aftenen krøb ned i Halmen og Tæpperne, 
sagde han: »Aa gid vi dog skulde til Dybbøl, 
jeg er saa led og kjed af det hele.« 

»Der kan vi s'gu tidsnok komme,« sagde 
(Sergenten, »hvis der da ikke bliver Vaaben- 
hvile.« 

»Aa den Vaabenhvile,« sagde Felix. 



V. 

Ensformig og kjedelig sneg Tiden sig hen 
for Fredericias Forsvarere. Den evige Venten 
paa et fjendtligt Angreb eller paa Bombarde- 
mentets Fortsættelse, den stadige Forpost- 
tjeneste og de lange Hviledage sløvede og 
trættede. Efterretningerne fra Dybbøl var det 
eneste, som bragte Sindene i Bevægelse, snart 
i glade forhaabningsfulde Stemninger, snart i 
mismodige og bekymrede Tanker. Her, hvor 
man ikke var trættet af Fjendens Nærhed og 
af de svære daglige Tab, længtes de fleste 
efter selv at tage Del i de store Begiven- 
heder og nærede kun Frygt for, at en Vaaben- 
hvile skulde bringe en Afslutning, inden den 
vai* fremtvunget med Sværdet i Haanden. 
Alle vare de — Hge som ved Dybbøl — 
parate til at gjøre deres Pligt, selv om der 
var dem, der nærede MistiUid til de Regerendes 
og Kommanderendes Evner og Forholdsregler. 
Men medens de menige Soldater mest gik op 

i at sørge for deres Legemers materielle Krav 
og mere og mere blev Maskiner, der aad, 
drak, sov og passede deres Tjeneste — uden Af- 
vexling, evig den samme, følte Officererne sig 
mere aandelig trætte ved dette Liv. Deres 
Samtaler drejede sig vel en Del om Begiven- 
hederne, men i den daglige Omgang blev der 
talt lidet, og tit kun i stereotype Udtryk, i 
forvrængede Ordspil, intetsigende Mundheld og 
forceret spøgende Bemærkninger, tildels laante 
fra Geleddet. 

Begivenhederne i Fæstningens næimeste 
Omegn vakte naturligvis stor Opsigt, og da 
Kapitajn Stockfleth en af de sidste Dage i 
Marts Maaned efter en lille Expedition til 
Assendrup bragte nogle og tyve fangne 
Husarer med sig tilbage, var Glæden stor, og 
vidt flyrende Fantasier om at komme til at 
udføre lignende Smaabedrifter, spøgede i 
manges Hjærner. — 

Felix's Bataillon havde Post inden for 
Volden. Ved et af Fjendens Granater halvt 
ødelagt Jæmstøberi laa Folkene langs Voldens 
Fod, sparsomt forsynede med Halm. Nogle 
Steder var selve Volden undergravet, saa at 

der var dannet Huler til Ly og Læ for Kulden 
og Projektilerne. Geværerne stod i Pyramider 
langs hele Gaden. I selve Jæmstøberiets store 
Værksted laa et Kompagni eller to, og i et 
Værelse, hvortil et Par Trin førte op fra Værk- 
stedet, havde Officererne taget Ophold. Det 
var et temmelig stort Rum opvarmet af en 
umaadelig Kakkelovn. 

Henne ved Vinduet sad en Lieutenant og 
læste mimilende i en lille tynd Bog. Det var 
en høj, klodset Mand med et fyldigt god- 
lidende Ansigt. Det grove lyse Skjæg voxede 
ham højt op paa Kindbenene. Uagtet han 
havde Briller paa, holdt han dog Bogen tæt 
til øjnene. Det var en Reserveofficer, Rein- 
hardt, en indkaldt Lærer fra en Kjøbstadskole. 
Før Krigen havde han undervist i Tysk, nu 
var han bleven betaget af den Idé, at det var 
uværdigt at lære danske Drenge Fjendens 
Sprog, flere Aviser havde udtalt det samme, 
og Sander havde fanatisk støttet ham i hans 
Anskuelse og tilbudt at lære ham Engelsk 
i Løbet af Krigen, for at han efter sin Hjem- 
komst kimde undeiTise deri. Reinhardt havde 
med Iver kastet sig over Studiet af dette 

Sprog og tilbragte hvert øjeklik, han var i 
Stand til at finde paa Feltvagt, Piket, eller 
hvor han var med sine engelske Bøger. 
Nu sad han og læste, og Sander gik urohg op 
og ned af Gulvet. 

Ved Bordet sad Kompagnichefen og røg 
af sin lille Pibe. Han talte med Højer og 
Kommandersergenten om Kompagniet og 
Folkene, for hvem hans Omhu var utrættelig. 
Felix laa med Armene i Vinduet og saa' ud 
paa Soldaterne, der opfyldte Gaden bag Ge- 
værerne. Han betragtede disse Skikkelser, som 
drev langsomt om imellem hinanden med en 
tung Gang og med rolige, noget sløve Miner. 
Han ledte forgjæves efter Folk med rank og 
rask militær Holdning. Nej, disse kraftige 
Skikkelser vare Bønder med plumpe Lemmer 
og brede Skuldre, skabte til at slide i Jorden, 
og naar det endelig skulde være, dygtige til 
at staa som en Mur, naar Fjenden vilde tage 
den fra dem. De klodsede Huer sad langt 
ned over deres sunde røde Ansigter, og det 
lange Haar strejfede Kappekraven. Selv om 
de havde haft en bedre Uddannelse, maatte 
de ikke egne sig til Paradesoldater. Forstærk- 

ningsmændene saa' underlig afstikkende ud i 
deres lyseblaa Kapper. Mange af dem havde 
ingen Uniform, men kun en islandsk Uldtrøje 
under Kappen. Det var ældre, som oftest 
gifte Mænd, og de saa' endnu mere umilitæ- 
riske ud med deres smudsig-blonde Skjæg og 
daarlige Støvler. 

Da Højer og Kommandersergenten vare 
færdige, sagde den første »Vel, Vel« ; Under- 
officeren samlede Papirerne sammen og gik 
ud af Døren med Lieutenanten, der blev 
standset uden for Døren og kom i Samtale 
med nogen. I det samme traadte Sander hen 
til Bordet i stor Uro og sagde: 

»Kjære Hr. Premierlieutenant, jeg maa 
sige Dem, at jeg har gjort det alvorlige 
Skridt.« 

»Det er da vel ikke muligt,« sagde Kom- 
pagnichefen og tog Piben ud af Munden. 

»Jeg har taget min Beslutning, jeg 
venter Brev i Dag.« 

»Hum, hum, hum,« sagde Kompagni- 
chefen og smækkede med Tungen mod Ganen, 
som en der beklager noget. 

»Min Fæstemø vil strax tage til Middel- 
En Rekrut fra 64. 6 

fart, Kongebrevet har hun, de aiTangerer alt 
med Præsten, og det gjælder nu kun at faa 
Orlov af Kommandanten paa fire Timer.« 

»Men kjæreste Barn, kan De i de Par 
Timer være frem og tilbage til Middelfart — 
og,« tilføjede han, da den anden bekræftede 
det, »tænk paa den Afsked, De har at tage 
fra Deres Kjæreste — eller Deres Kone rettere 
sagt.« 

»Hun er belavet derpaa, hun er besluttet 
derpaa ligesom jeg, aa. De kjender hende 
ikke, — og jeg hverken vil eller kan være 
længere borte herfra, maaske sker her netop 
noget, medens jeg er borte. — Naar blot 
Kommandanten giver mig Lov.« 

»Det er ikke sikkert; nej, det er langt 
fra sikkert, nej, nej, nej — og tænk saa paa, 
naar Krigen er forbi, — hvad vil De saa 
leve af?« 

»Aa det har vi jo talt om, jeg — « 

Samtalen ude paa Gangen var endt, og 
V. Kaden traadte ind med et Godmorgen. 

»Good morning Sir,« sagde han til Rein- 
hardt. »How do you do?« — Reinhardt 
svarede muntert god Morgen, og v. Kaden 

kaldte sin Oppasser ind og gav sig i 
Færd med at pakke en stor dobbelt Kurv 
ud. Hans Kappe havde en lang Rift i det 
ene Ærme, som han og Oppasseren diskuterede. 

»Altsaa«, sagde v. Kaden til ham, »Du 
har ikke syet den sammen, og Du syer den 
sammen! Det er et drøjt Arbejde, men enftn, 
man gjør alt for sit Fædreland, — og Du, 
ædle Mads, elsker jo Dit Fædreland og de af 
dets frugtbare Jord avlede Produkter. Vel — 
af disse Produkter vil jeg iskjænke Dig en 
Aalborger-Snaps, som skal lønne Dine Stra- 
badser som Skrædder.« 

Medens han snakkede, talte Kompagni- 
chefen og Sander ivrig sammen, og Reinhardt 
sad og læste halvhøjt paa engelsk: fourteen, 
fifteen, sixteen osv. og saa forfra igjen; men 
V. Kaden satte sig hen ved et hlle Bord med 
et Par Spil Kort og begyndte at lægge Ka- 
baler, medens han ventede paa et Par Makkere 
til en Whist. 

»Har De set de fangne Husarer?« sagde 
han til Kompagnichefen, da Sander satte sig 
hen til Reinhardt. »Er det sandt at N.,« han 
nævnede en Kompagnichef ved Regimentet, 

6* 

»har faaet Lov til en Expedition? — Bliver det 
til noget, har jeg hans Løfte om at komme 
med. — Det var noget for Dem, store Krigs- 
helt,« sagde han til Felix. 

»Where is your brother? — He is in 
the garden,« lød det fra de Læsende. 

»Det hedder ikke gærden, gode Rein- 
hardt,« sagde V. Kaden, »men garden; om 
Forladelse at en Ulærd griber ind i Deres 
Undersøgelser; Deres agtede Lerer vil tilgive 
mig,« og i det han atter henvendte sig til 
Kompagnichefen, vedblev han uforstyrret, »nu 
vil jeg lægge la chaimante Madelaine op og 
se, hvad det bliver til, kom skal De se Aspi- 
rant : Ruder ti — Spader fem — Klør Knægt 
— Klør tre, den var væn*e, kjender De den 
chaniiante Madeleine? Jeg har lært den — 
Ruder Konge — bril-h-ant,« sagde han aner- 
kjendende, »af min Tante, der er en ren 
Sybille, — gaar den ikke op, kommer jeg 
aldrig fra denne livfulde By, men dør af 
Kjedsommehghed, — det er den eneste Ret- 
ning hun og jeg sympathiserer i, vi sværme 
begge to for den charmante, — den Toer var 
skidt, — nu gjælder det, den gaaer ellers 

altid op, — bare jeg skulde arve hende, hun 
ejer rigtignok ikke andet, end en Vrimmel af 
Kobbertøj, men Kobber kan jo vexles om i 
Sølv: - O! O! Ruder Dame! O, I Piger!« og 
han blev ganske tavs i sin Iver, saa at man 
hørte Reinhardt læse halvhøjt og remse: 

»Where is your brother? is our old oncle 
here? — no, he is not here — but my httle 
sister and my mother and her friends are 
here — the dog has a long tail.« 

»Et indviklet Famiheskab i det engelske 
high-life,« sagde v. Kaden. »Nu kommer 
Hjærter ti og — lad mig se: nej, den vilde 
ikke, jeg kommer altsaa ikke til at arve min 
Tantes Kobbertøj — — skal vi saa have et 
Stykke Skinke.« 

»Halløj!« sagde Felix og fløj bort fra 
Vinduet, da han saa', at Kompagniet traadte 
an udenfor, »jeg skal paa Post«, og knappende 
Frakken om sig kom han afsted i en Hast. 
Det var sidste Dag han skulde gjøre Tjeneste 
som Menig, Dagen efter skulde han overtage 
Kommandoen over' den første Halvdehng af 
første Deling. — Da han et Par Timer efter 
kom tilbage, efter at have været paa Post, 

tilbragte han Dagen med at spise, drikke, 
sove, se paa de andre og snakke med sin 
Chef, som han Dag for Dag fik mere og 
mere kjær. 

Da han om Eftermiddagen Klokken sex, 
kort før han atter skulde paa Post, stod og 
talte med ham i Vinduet, traadte Sander ind 
ad Døren. Han var meget bleg og havde en 
rød Plet paa hver Kind. Han gik lige hen 
til dem og hviskede: 

»Kommandanten har givet mig Lov til at 
forlade Fæstningen i Morgen i fire Timer. Han 
nægtede det først bestemt, kaldte det Narre- 
streger, han sagde, at vi havde andet at tænke 
paa end at gifte os. Han talte saa haardt, saa 
haardt,« vedblev han med skjæl vende Læber, 
»men jeg blev ved, fik Tungen paa Gang, og 
han gav efter, men med strænge og affejende 
Ord og - — jeg véd ikke — men det var 
første Gang, der kom Tvivl i min Sjæl, om 
jeg handler rigtigt.« 

Felix gik, opfyldt af hvad han havde hørt. 

Det var en klar og kold Aften, saaledes 
som vi kun har dem, naar Foraar og Efteraar 
stunder til, og naar det spaaer Frost til 

Natten. Skumringen begyndte netop da Felix 
var kommen paa Post i Prins Georgs Bastion. 
Solen gled ned langt ude bag Elbodalens 
Skove i et Væld af Farver som rindende 
Floder af smeltende Ædelstene og kastede 
glødende Stænk langt ind paa den gyldne 
Himmel. Han saa' ud over Oversvømmelsens 
Vande, som Solen lod flyde med blodige 
Strømme. Ud til Stoustrup, hvor Fjenden laa 
paa Lur i Skovene, over Mosen ned til Enitsø, 
helt ned imod Syd fulgte hans skarpe øjne 
den lige Kyst, ned mod Sandalshuset, som 
Korporalen ved Afløsningen havde peget paa, 
og som han havde hørt saa mange beklage 
var i Fjendens Hænder, da de derfra havde 
skudt over imod Strib. Og der laa Søen, 
som Solen ikke mere belyste, men blinkende 
graa med endnu et Skjær af Dagen over sig, 
og over Søen: Fyens Land i grønlig mørke 
Skygger. 

Og som han stod der paa den høje Vold, 
alene med den vide Udsigt, fyldte Aftenens 
Ro og Skjønhed hans Sind. Alt som Solen 
svandt, og de stærke Skygger fra Vest strakte 
sig ind imod ham og tilsidst gik over i et 

glasklart Mørke, der skjulte Landet for ham, 
saa' han mere op imod Himlen, der lige som 
højere og højere hvælvede sig i en favnende 
Skal over Jorden. Stjæmeme, som ikke havde 
haft Magt til at gjøre sig gjældende paa den 
lyse straalende Himmel, blinkede nu flere og 
flere imod den bløde Baggrund. 

Felix stod med Geværet i Armen og for- 
tabte sig ubevidst i det store Skue. Der var 
snart intet mere at se ude i det hemmeligheds- 
fulde Mørke, kxm et rødligt Lys hist og her 
langt borte; var det en Stjæme i Horisonten 
eller fra et Hus? Vore egne Forposter saa' 
han ej heller mere, kun naar en Pibe blev 
tændt der ude, viste et øjebliks flakkende 
Skjær, der strax forsvandt, hvor de stode. 

Hans Tanker svævede viden om og 
svang sig fra de daglige Omgivelser, fra 
de Mennesker han levede med, fi-a Sander 
og hans underlig bevægede Sind til Hjemmet. 
Hvorledes mon de havde det hjemme? 
Om de nu kimde se ham her i den stille 
Aften ved den store Kanon. Om han 
end ikke havde oplevet meget, skulde han 
dog nok vide, at fortælle dem en Del. Han 

tænkte paa den sidste Dag hjemme, paa den 
underlige Stenming, der havde været, saa 
blad, saa forceret mimter, men ikke hyggelig, 
og paa en af de sidste Aftener han havde 
været sammen med Anna. hvorledes hun 
havde sxmget og set paa ham, og hvor- 
ledes hans Kusiner havde klippet Lokker 
af hans Haar, og Anna ogsaa havde givet 
ham en lille ravnsort Krølle, — han havde 
den i sin Bog ved sit Hjærte, om nu en 
preussisk Kugle — — hvor gammel mon hun 
var? Ja ældre end han, det vidste han nok, 
— ja Bertha var ogsaa smuk, men hun lo 
saa meget, nej Anna, hvilke dejlige øjne hun 
dog havde bag de lange mørke øjenhaar. 
Hvordan mon Sanders Kjæreste saa' ud? Aa 
vistnok ikke godt. At tænke sig, at han, der 
var saa ung, vilde gifte sig, og det midt i 
Krigen, som oven i Kjøbet vistnok snart var 
forbi. — Skuffelsen over ikke at være, hvor 
det gik løs, nagede atter og atter hans Hjærte, 
han ærgrede sig over, at han ikke var blandt 
de af hans Kammerater, som vare komne til 
Dybbøl; hvor meget vil de ikke kunne have 
at fortælle, naar de kom hjem. — »Aa gid 

jeg var der ! Eller blot jeg dog kunde komme 
med paa en Expedition lige som den for nogle 
Dage siden,« tænkte han. 

Tiden gik. Han stod og stirrede ud i 
Mørket. Henne ved et lille Skur, hvor 
Artillerivagten var, stod en Artillerist som 
stadig fløjtede mellem Tænderne: »Der har vi 
den igjen, den søde Vagtparade.« Engang 
imellem hørte han en enkelt dæmpet Kom- 
mando nede i Byens Gader og Trin af Pa- 
trouiller og Afløsninger. Ellers var alt stille 
omkring ham. Nu maatte han snart blive 
afløst, han fik Uhret. frem, men det var for 
mørkt til at se, han S3mtes den var otte, ja saa 
maatte de jo strax komme. 

Men de kom ikke. Tiden faldt ham lang, 
og han frøs i den kolde Aften. Det var dog 
mærkehgt, saa længe det varede. Artilleristen 
derhenne, som kom paa Post samtidig med 
ham, var bleven afløst, og den nye Post 
fløjtede ikke, men stod, saa han ikke kunde 
se ham. Utaalmodig kastede han Geværet 
paa Skulderen og gik op og ned. Det var da 
godt, at det nu var forbi med denne Gjøren 
Tjeneste som Menig, i Morgen var det forbi. 

Nu vidste han jo ogsaa nok til at føre sine 
Folk, men Geværet vilde han ikke af med; 
det var mærkeligt, saa han var kommen til 
at elske den tunge Bøsse! »Soldatens bedste 
Ven« tænke han pathetisk, og han fik Lyst 
til at kaste den til Kinden — ja, hvis han 
nu pludselig hørte Skud og saa' dem l3me 
der ude i Mørket, først ét, saa to, saa flere 
— og saa — ja saa maatte han strax springe 
hen og raabe til Gevær, saa vilde hele Kom- 
pagniet besætte Volden, og hvis vore Forposter 
der ude blev kastede tilbage, og Granaterne 
regnede ned over Byen, og Fjenden kom 
nærmere og kjørte op med Feltkanonerne — 
herfra maatte man kunde se det hele — hvis 
de saa rykkede frem i store Masser og vilde 
storme de høje Bastioner, — hans Haand 
knyttede sig fast om Geværet, han bed 
Tænderne sammen, og han følte en grufuld 
Lyst efter at slaaes, efter at bore — bore — 
bore sin treæggede Bajonet ind i noget, han 
hadede, og som vilde ham tilhvs — — — — 
aa hvor han dog vrøvlede. 

Men hvor blev dog Afløsningen af? Han 
gik over imod Skuret, hvilket ikke var ham 

tilladt. Han kunde ikke se Posten, men 
spurgte ud i Mørket: »hvad er IQokken?« og 
efter en Stund — han opgav allerede at faa 
Svar — sagde en Stemme: »Æ Klok' ka wal 
wær' ni.« 

Altsaa bliver jeg ikke afløst, tænkte han, 
da han gik tilbage til Kanonen. Har de 
glemt det? Det var dog for galt at glemme 
at afløse Soldaterne — og ham ! Altsaa var han 
saa lidt betydende, saa lidt brød de sig om 
ham og saa lidet vigtig og ligegyldig var den 
Post, han havde, — ha, om Kompagnichefen 
vidste det, men jeg melder det. Hvad om 
Kompagniet er rykket ud, tænkte han 
pludselig, paa en Expedition maaske og uden 
mig! Nej, det var umuligt, de havde blot 
glemt ham. Men selv om de saa glemte 
ham hele Natten, han skulde staa paa sin 
Post, til han styrtede af Kulde og Sult og 
Søvn. Og hvert Minut blev ham nu langt 
som en Time, han sjmtes, at han frøs som 
aldrig før, og naar han bevægede sig for at 
holde Varme, syntes han, at han var ved at 
segne af Træthed. Han følte Martyrens Vel- 
lyst ved uforskyldte Lidelser, og han saa' op 

imod Stjæmehimlen, som om han vilde kalde 
den til Vidne paa den Uretfærdighed, hvor- 
under han led. Han hørte nogen nærme sig. 
Ja Klokken var vel nu ti, altsaa huskede de 
ham dog ved denne Afløsning. Men det var 
ingen Afløsning, men et Par Officerer, der 
nærmede sig hans Post. Han vendte sig med 
Front ud imod Fjenden og rettede sig. Det 
var en lille hvidhaaret Artilleriofficer og en 
anden, yngre Officer, der kom hen imod ham. 

»Vil De saa besørge det, jeg bliver her 
saa længe,« sagde den Gamle, idet han af- 
brød en Samtale med den anden, som strax 
gik bort. 

»Se se en Aspirant,« sagde han til Felix, 
der saa', at det var en Major eller Oberst, 
»til hvilken Afdeling hører De? Rør De kun,« 
vedblev han med en venlig Stemme, da han 
havde faaet Svaret. »De har rigtignok dejligt 
Vejr i Aften« og han stod nu og snakkede 
med Felix, som følte sig helt tryg ved hans 
Gammelmands Venhghed. Skulde jeg sige 
ham, at man ikke har afløst mig? Den gamle 
blev ved at snakke og morede sig, da Felix 
ogsaa fik Tungen paa Gang. Men til sidst. 

da han vilde gaa fra ham, sagde han: »Naa, 
og hvor længe skal De staa her?« 

»Ja jeg skulde staa til Klokken otte, 
men jeg er ikke bleven afløst.« 

»Hva' og nu er Klokken snart halv 
elleve, men min brave unge Ven, det er jo 
rent galt.« 

»Aa, jeg kan godt holde det ud.« 

»Kan De det? Men De kan jo dog ikke 
staa der altid. Kjender De« — og idet han 
smaalo tog han fat i en af hans Knapper, 
»Historien om den franske Soldat, som stod 
paa Post i over et Aar. — Jo det var under 
en af Napoleons Krige, han blev sat paa Post 
paa en Bakke uden for en Mølle, men saa 
fik Regimentet pludselig Ordre til hurtig at 
bryde op, og han blev glemt. Han mærkede 
snart, hvad der var sket, men da Møllerens 
Datter var en kjøn Pige — ha, ha, ha, — 
lod han sig trøste, tog Arbejde i Møllen og 
blev senere gift med den smukke Pige. Saa 
over et Aar efter blev han gruelig forskrækket 
ved at høre, at hans Regiment igjen var 
kommen til Byen. Hvad skulde han nu gjøre? 
Skydes som Desertør vilde han nødig. Men 

den gamle Møller var en Piffikus. Han løb 
ned til Chefen og sagde: Aa Hr. Oberst, tag 
Dem dog lidt af en stakkels Fyr, som nu har 
staaet paa Post over et Aar uden for min 
Mølle, lige fra De var her sidst. Saa maatte 
de alle ud og se paa den standhaftige Skild- 
vagt, som havde staaet der et helt Aar. Men 
Fyren havde faaet sin gamle Uniform paa 
og Geværet i Armen og stod nok saa strunk 
og stiv paa sin Post og saa' nok saa fornøjet 
ud. Saa blev han da afløst paa reglementeret 
Maade og slap for Tjenesten, fordi han havde 
været saa standhaftig.« Den gamle Mand lo 
skælmsk og sagde : »Ja det er naturligvis kun 
en Historie, men nu maa vi ogsaa se at faa 
Dem afløst, for der er nok ingen smukke 
Piger i den Mølle,« og han pegede op imod 
den sorte vingeskudte Mølle, idet han gik sin 
Adj utant i Møde. 

Felix syntes, at det vai* et helt Æventyi', 
han havde oplevet, og da han virkelig lidt 
efter blev afløst, var han i en meget oprømt 
Stemning. Og da Koiporalen i en beklagende 
Tone fortalte, at han havde faaet »en ordentUg 
Firemarker« af Lieutenanten, fordi han rent 

havde glemt, at de havde en Post der paa 
Volden, var der ingen Vrede tilbage hos 
ham over at have staaet paa Post i over 
fem Timer. 

Da han kom ind i Jæmstøberiet, sad de 
fleste af Bataillonens Officerer omkring Bordet 
og drak Punsch, der var brygget i et stort 
Vandfad. Der stod Lys i Flasker hist og her 
paa Bordet mellem Glas og Kopper af alle 
Former og Støirelser. Han gik hen til Kom- 
pagnichefen, som sad ved Siden af Kapitajn 
Knudsen, og meldte sig tilbage. »Du maa jo 
være sulten,« sagde han og gav ham en Avis 
med noget tørt og uappetitligt Smørrebrød, 
som Felix spiste, skjønt han havde det bedi'e 
selv. Nede ved den anden Ende af Bordet 
sad V. Kaden og holdt Bank, »faites votre 
jeux, Messieurs,« sagde han engang imellem 
og tog sig en stor Slinrk af en Thekop. Han 
havde ingen Kappe paa, og hans lange magre 
Legeme saa' dobbelt spinkelt ud i den snævre 
Frakke, i hvilken der manglede en Knap. 
Højer fyldte rolig Punsch omkring i de tømte 
Bægere. 

Der var en politisk Samtale i Gang ved 

den ene Ende af Bordet, og Sander talte ivrigt 
og højt med en haard, energisk Stemme. 

»Er det Krig!« sagde han. »Slagteri 
det ene Sted og Ørkesløshed det andet. Man 
maa tvivle paa, om det hele er Alvor og ikke 
Spilfægteri. Skulde man tro, at vi kæmpede 
for Livet! Skulde man tro, at det netop kom 
an paa for os at vise, hvor meget vi sætte 
ind paa dette Spargsmaal? — Det slesvig- 
holstenske Spørgsmaal maa og kan kun ud- 
kæmpes paa Liv og Død — og saa staar vi 
og gloer!« 

»De kjøbenhavnske •Aviser taler ud 
af Dem,« sagde Kapitajnen. »Hvad er det 
egentlig De vil?« 

»Hvad jeg vil? Jeg vil Kamp — jeg vil, at 
vi skal gjøre noget, fylke den hele Hær og gaa 
paa, slaa som vore Fædre gjorde, gjøre Udfald 
og lade staa til. Vi bør vise hele Verden, at 
vi er villige til at ofre alt for vort Land, saa- 
ledes som vi skulde have gjort det nede ved 
Dannevirke, og hvad enten det gaar os godt 
eller ilde, vil vi ikke mere komme til at staa 
forladte. Sent eller tidligt maa Indignationen 
rejse Stormagterne, og Europa vil høre op 

med at være passiv Tilskuer til en saa 
aabenbar Krænkelse af al Ret, en saadan Mis- 
handling af en næsten VærgeLas.« 

»Det er Fantasier og ikke sund og rolig 
Fornuft« svarede Kapitajnen, »vi har været 
og er inde paa en gal Politik. Fælles- 
forfatningen var Vanvid, og denne haabløse 
Ki'ig er Følgen. Tænk paa Fremtiden! Hvad 
tror De Landet vinder ved saa fanatisk at 
sætte alt paa ét Kort? — En lang Næse 
vinder vi!« Og han gjorde en utaalmodig Be- 
vægelse med Skulderen og vendte sig halvt 
om fra Sander, i €et han slog det ene Ben 
over det andet, saa at Sporerne klingede. 

»Hvad har vi da vundet ved at forlade 
Dannevirke?« vedblev Sander og brød ud 
i et lidenskabeligt Angreb først paa Ministeriet 
og saa paa Overkommandoen for dens Ledelse 
af Tilbagetoget og meget andet; »nej det er 
alt sammen saa utrolig slet, at man næsten 
kan forstaa, at de i Kjøbenhavn tror paa 
Forræderi, dér hvor der kun er Raadvildhed 
og Hjælpeløshed, og fortæller, at selve Hærens 
Generaler gjøre alt for at fremkalde Fred og 

Vaabenhvile. — Folket véd jo ikke, om det er 
kjøbt eller solgt«. 

»Ja det kan man s'gu heller ikke godt 
vide i en Krig,« svarede Kapitajnen og vendte 
sig igjen imod ham, »men lad os bare ikke 
tabe os i en frugtesløs Kritik, det sømmer 
sig ikke, og det er uretfærdigt. Alt hvad 
De der siger er maaske sandt, men vi 
er ikke i Stand til at se det klart nu. Naar 
jeg vil, vi skal bøje os, da er det, fordi vi 
kæmpe uden Haab. Og en Kamp uden Haab 
er det værste af alt; thi det er kun at ofre 
Mennesker og Penge til ingen Nytte. Jeg 
tror nu for min Part ikke paa Hjælp hverken 
fra Stormagter eller fra Smaamagter, og 
mindst af alt paa de kjøbenhavnske Blade. 
Fremtiden skal vise, hvem der har Ret, gid 
jeg ikke havde det. 

»Undskyld, De taler om Fremtiden, men 
det er netop den, der skal bygges paa det 
danske Folks Modstand. Generalerne har ikke 
Del i Regeringens Færd og Soldaterne ikke 
i Generalernes — men hver dansk Mand 
maa føle, hver for sig, at han har en blodig 
Uret at hævne, og denne Uret bør samle vore 

7* 

Arme i ét kraftigt Slag, der skal ramme saa- 
ledes som Mjølnir rammede, Thors vældige 
Hammer. Landets Sønner vil intet høre om 
Krigens Ophør nu, vi skal kæmpe for vort 
Land og for vort Modersmaal til sidste Mand, 
vi skal slaa til Kræfterne svigte og saa falde 
med Ære — mere kan man ikke naa!« 

»Jo for Satan!« raabte Kapitajnen, der 
saa' at Sanders Begejstring gjorde Indtryk paa 
de andre, »man kan mere end falde med Ære, 
man kan staa med Ære. I enhver Kamp er 
der et Øjeblik, hvor man med Ære kan bede 
om. Pardon.« 

»Det hører der Mod til at sige,« sagde 
en Officer. 

»Mod,« svarede Kapitajnen højt og til- 
føjede stille, »hvem holder inde med at kæmpe 
af Frygt for sit Skind? Ingen elsker sit 
Fædreland højere end jeg, men jeg lader 
Fornuften tage min Kjærlighed fangen. Dog 
hvad nytter denne Tale? Vi Soldater — og 
for øjeblikket ere vi ikke »Folket« og ikke 
»Landets Sønner«, men Soldater — vi ville 
gjøre vor Pligt, selv om vi i vort Indre ikke 
altid forstaa, hvorfor vi skal lade os slaa 

ihjel, vi vil gjøre den uden at kny, hvad 
enten vi skal ligge her og vente, eller vi skal 
lade os smadre nede ved Dybbøl.« 

»Faites votre jeux Messieurs!« hørte man 
V. Kaden raabe. 

»Hør lad os drikke et Glas med Lieute- 
nant Sander,« sagde Kompagnichefen med sin 
lidt hæse Stemme, da Sander atter vilde tage 
Ordet, »i Morgen giver han os et Bevis paa, 
at han ikke kjender Fornuft, naar det gjælder 
Kjærlighed, for saa rejser han til Middelfart 
og gifter sig.« 

Sander stod med lysende øjne og klin- 
kede med Kopper og Glas. 

I det samme gik Døren op, og en høj, 
slank Officer traadte ind og blev modtaget 
med støjende Udraab af Overraskelse og Vel- 
komsthilsener. Han var ved et Avancement 
forsat til Regimentet og var samme Dag 
kommen fra Dybbøl. Man stimlede sammen 
om ham, trykkede hans Hænder og spurgte 
ham ud. Han havde et alvorligt og kjækt 
Ansigt, der var aldeles glatraget, lige som 
Haaret var klippet ganske tæt. Alle de 
skinnende blanke Knapper i den ualmindelig 

lange Vaabenfiakke vare tilknappede, og der 
var noget ægte soldatermæssigt over ham. 

»Han liknar min lif og sjal Karl den 
tolfte på ett hår,« sagde Svenskeren til Felix. 

»Du -er — o — en Perle,« hikkede en 
tyk Lieutenant, der davde drukket lidt for 
meget, »Du er en brilK-a-ant Per-le, du 
gamle Fyr!« 

Den unge Mand, som gjorde saa megen 
Lykke, greb alle de Spargsmaal, der strøm- 
mede ind paa ham om Dybbøls Belejring, om 
Venner og Bekjendte osv., og forstod at 
samle sine Svar i en Beretning, som han 
afgav med lidt mere Vægt og Applomb, end 
det var nødvendigt. Der var ligesom en 
Tone af Overbærenhed med Tilhørerne, fordi 
han var den eneste, der havde oplevet disse 
Ting. Nu, da han sad trygt i den lune Stue, 
i den hyggelige Duft af Punsch og Tobak, 
stod alle Dybbøls Rædsler ham for første 
Gang rigtig klart. Han var en flink og tapper 
Officer, og medens han fortalte, var han sig 
dette vel bevidst. 

Og han fortalte om det uhyggelige an- 
strængende Liv ude i Skanserne, om Gra- 

nateme, der regnede ned over dem, og som 
hver Nat skød Skanser og Blokhuse sønder 
og sammen, om Fjendens Batterier, der før 
laa uden for vor Rækkevidde, og som nu, da 
de vare paa Livet af os, overdængede enhver 
Skanse, som blot vovede at skyde et Skud, 
med en Mangfoldighed af Projektiler. Han 
fortalte om Sønderborgs Bombardement, om 
Kampene den 17. og 28., om Tabet af 
nogle bekjendte Officerer og om en Ven af 
ham, der faldt ved hans Side; han fortalte 
hvorledes Preusserne vandt Ten'æn Dag for 
Dag; de bed sig fast, hvor de kom frem, 
glade over hver en Alen Jord, de vandt, og 
hvor godt de vidste at bruge den; paa et Par 
Dage afdækkede de et nyt Batteri med Skyde- 
skaar og det hele, og saa blev det hurtigt 
monteret med deres mageløse Kanoner. Han 
fortalte om Skanserne der nede, der nu kun 
vare Jorddynger, om de slemme Saar, Gra- 
naterne forvoldte, om Stemningen mellem 
Folkene, der vare anstrængte, men endnu 
i Humør, - — men længe kunde det hele 
ikke gaa, »det er den almindelige Mening, 

Armeen skrumper ind der nede Stykke for 
Stykke, — vi maa gaa — eller slagtes!« — 

»Der kan De hiare,« sagde Kapitajnen 
sagte til dem, der sad ham nærmest. 

Lysene brændte døsigt og rødligt i den 
tætte Tobaksdamp, og de sad alle stille og 
alvorlige i den pludselige Stilhed, da Lieute- 
nanten tav. 



VI. 

Der er intet, en Mand vænner sig saa 
hurtig til, som til at være Soldat og til 
Soldaterlivet. Han bliver magtstjaalen. Han 
mister sin Vilje, og han har ikke Brug for 
den. Alle det daglige Livs Bekymringer for- 
svinde, og han behøver næppe at tænke. Han 
faar Mad og Drikke, Hus og Hjem, han be- 
høver ikke at skaffe sig det selv, og faar 
han det end ikke altid i Krigens Tid, saa 
deler han kun Lod med Tusender af andre 
Soldater, og han sulter og fryser uden at 
kny; thi hvorfor skulde han vel have det 
bedre end de andre ? Der bliver sagt til ham : 
staa, og han staaer, eller gaa, og han gaaer, 
selv har han intet at sige, ikke mere end 
en Miu-sten, naar Huset bygges; den 
ligger, hvor den bliver lagt. Derfor sløves 
ogsaa den menige Mand i aandehg Henseende, 
men Vaabnet, han fører, bliver skarpere. 



106 



jo mere han underordner sig, jo bedre han 
lystrer. 

Dagene gik. Felix levede sig helt ind i 
de militære Forhold, saadan som de vare, 
han undrede sig ikke mere over noget, kriti- 
serede ikke, men befandt sig ret vel i det 
ensformige Liv. Kun Rastdagene vare ham 
besværlige. Hver Dag vant til at handle paa 
given Ordre var det ham vanskeligt selv at 
beskjæftige sig og møjsommeligt at have eh 
hel Dag til sin Raadighed. Efterhaanden var 
han resigneret, og hans Tørst efter Daad og 
Kamp tabte sig mere og mere. 

Ked af at se Kommandersergenten skrive 
og lave Lister den hele Dag drev han ud og 
søgte sine faa Venner. Sander var bleven 
gift i Middelfart og var nu, da han havde 
naaet sit Maal, bleven mere rolig og stille. 
Han var ikke mere en saadan Ordets Mand 
som før, men skrev Brev paa Brev til sin 
unge Hustru, der var i en Præstegaard paa 
Fyen. 

Da Felix en saadan Rastdags Aften kom 
hjem fra et lille Gilde hos et Par Kamme- 
rater, lidt svimmel af Punschen og hdt ør af 

Tobakken, var der ikke som ellers Lys i 
Bøssemagerens lille Hus, og Sergenten var 
der heller ikke. Han krøb i Mørket hen i 
Halmen og ned under sine Tæpper. Han 
havde allerede sovet en god Stund, da han 
blev vækket ved, at der var nogen inde 
i Stuen. 

»Hvem er det?« raabte han, og en, der 
famlede omkring og stødte imod Stolene, 
svarede: »det er mig, er her ingen Svovl- 
stikker?« 

»Hvad vil De — hvad er det?« gjentog 
Felix, der endnu var forvirret af Søvnen; og 
samtidig med at en Del Gjenstande ramlede 
fra Bordet ned paa Gulvet sagde Stemmen: 
»hvor er Kommandersergenten dog henne?« 

»Er det Dem, Larsen?« spurgte Felix, 
»Hvad er der dog i Vejen?« og han kom op 
og tændte Lys. 

»Jeg maa tale med Kommandersergenten,« 
svarede Underkorporalen, »jeg er bange for, 
at vi ikke kan blive færdige. — Ih, men 
Gudbevares,« tilføjede han og saa* sig om- 
kring, »har De ikke pakket endnu. Aspirant? 

Klokken er s'gu mange — har De ikke faaet 
Ordren?« 

»Ordren!« 

»Ja, vi skal jo stille ved Havnen Klokken 
fire. — Regimentet skal til Dybbøl.« 

»Dybbøl!« raabte Felix aldeles forvirret. 
»Er det sandt?« 

I det samme traadte Sergenten ind, 
men han havde saa travlt, at han ikke 
kunde besvare hans Spørgsmaal. Under- 
korporalen fik Ordre og løb; der blev 
raabt ud af Vinduerne, Bagagevogne blev 
trukne ud paa Gaden med stor Larm i den 
stille Nat, Soldater kom og gik, og Felix fik 
kun saa meget at vide, at der pludselig var 
kommet Ordre til øjeblikkelig Afmarsch: ved 
Daggry skulde de sættes over til Fyen og i 
største Hast transporteres til Dybbøl. 

Endelig! tænkte Felix, men da det 
store ønske stod ved sin Opfyldelse, syntes 
han, at Glæden ikke svarede helt til hans 
Forventninger -* hvorfor var ham ikke rigtig 
klart. Han blev betaget af en nervøs Iver 
efter at pakke sammen og faa sine Ting i 
Orden, og lige som elektriseret ved det travle 

Liv omkring ham kom han i en imderhg op- 
hidset Stemning ved Mængden af alle de 
Følelser, som stormede ud og ind af hans 
Sind Nu kom altsaa det store øjebhk, nu 
skulde de da endelig der hen, hvor Livet ikke 
var trægt og sejgt, men hvor det stod paa 
Spil hvert Sekund, til det Sted alles Tanker 
drejede sig om, hele Europas Tanker. 

»Vi skal vist gjøre -en Ende paa det der 
nede, kan De tro,« sagde Sergenten; »jeg har 
været hos Premierheutenanten lige til nu; 
han mente, vi skulde ned og være med til et 
stort Udfald fra Skanserne.« 

Sergenten bad Fehx om at hjælpe sig, 
og lidt efter lidt kom der fuldstændig Ro over 
ham, og saa kom først Glæden, en rigtig ung- 
dommelig Følelse af Lykke over at skulle 
føres til Liv og til Daad. 

Hed i Hovedet af Spænding og Forvent- 
ning stillede han med Kompagniet nede ved 
Havnen. 

»Naa er Du nu glad?« spurgte Kompagni- 
chefen, »ja nu kan Du saamænd faa Kjærhg- 
heden at føle. Har Du afleveret Geværet? 

Det var godt. Patrontasken? Aa behold den, 
det er altid godt at have noget i Reserve. 

Kort efter gik Felix ombord i Transport- 
baaden med sin Halvdeling. Han var altfor 
optaget af at sørge for sine Folk til at faa 
Tid til at kaste et Blik tilbage til det Sted, 
hvor han havde gjort sine første Erfaringer 
som Fædrelandsforsvarer. 



VII. 

Fyens Kyst laa fredelig smilende, som et 
Land, der slet intet havde med Krigen at 
gjøre, og da de kom ind i Baaringvig, saa* 
Huse, Haver og Marker i den klare graa Luft 
saa renlige og uberørte ud som en Æske 
Legetøj, der lige var pakket ud. Da Felix 
satte Foden i Land, havde han, der nu var 
sluppen ud fra Fæstningens høje Volde, en 
Følelse af Befrielse, som naar man kommer 
op af en Kjælder og ud i den friske Luft. En stor 
Park af Høstvogne holdt paa en Mark i Nær- 
heden, og efterhaanden som Folkene kom i 
Land, blev de beordret tilvogns. Det lod til 
at have Hast, og længe varede det ikke, før 
det store Vogntog satte sig i Bevægelse. Han 
sad paa Agebrættet hos Kusken, en tyk og 
hvhg Gaardmand. Folkene laa bag i Halmen. 
»Saa kjør vi da,« sagde Manden, da der lød 
et Homsignal langt forude. 

Den kølige Morgenluft viftede Felix om 
Kinderne; den bar med sig en Duft af Natte- 
dug og Lugt ude fra Markerne, der gjorde 
ham ellevild af Fornøjelse. »Hvor her er 
kjønt,« sagde han til Manden og viste ud 
over det temmelig kjedehge Landskab. 

»Aa de' ve* je' da sgu'tte,« svarede denne, 
»næj ne'e ve' Sky'ebjerg, der æ' meje bæ'er.« 
Folkene begyndte at synge, og ved den raske 
Fart, ved Sangen og Latteren, kom han til at 
tænke paa Skoleskovturene, det vai* lige som 
nu, lutter Fornøjelse, lutter Glæde. Vognen 
rumlede, saa han maatte raabe højt for at 
høres, men naar der kom en Bakke, og 
Farten standsede, saa at Vognstangen var lige 
ved at kjøre ind paa Vognen foran, og Sol- 
daterne, der sad i denne, klappede Hestenes 
Muler, saa hørte han gjennem Hjulenes Rullen 
og Mandskabets sorgløse Snakken Lærkerne 
synge højt oppe under den graa Himmel. Da 
de kom ind paa den brede Landevej, stod 
Folk i Landsbyerne parate med Mælk og med 
01, men der var ingen Tid til at standse, og 
Soldaterne takkede for den gode Vilje med 
vældige Hurraer, i det de raslede forbi. Time 

paa Time blev Kjørslen ved, og først midt- 
vejs blev der skiftet Kjøretøjer og gjort et 
ganske kort Ophold. 

Det var neden for Kirken i en stor 
Landsby, at Vognene holdt. Med den hvide 
Stenmur tronede den højt oppe paa en Bakke, 
og ude paa en Eng holdt de lange Eækker af 
nye Bøndervogne. Folk var strømmet til fra 
Omegnen for at se Soldaterne, som efter at 
være komne ned af Vognene satte Geværerne 
sammen og strakte de tunge Lemmer efter 
den lange Kjørsel. De vare lige som for- 
tumlede af den pludselige Forandring i Om- 
givelserne, af Vognenes Skumpien, af at 
se Mænd i civile Dragter og Kvinder, 
men især af Spændingen ved, at de nu 
skulde ned, hvor det gik løs. Der var 
en Vrimmel af Stemmer, som raabte og 
sang og talte i Munden paa hinanden som 
paa en Markedsplads. 

Felix, som var bleven træt af at kjøre, 
drev omkiing imellem Folkene. Den under- 
Uge Modsætning imellem de stille Marker, 
Hegnene ved Vejen med de larmende Spurve, 

En Rekrut fra 64. 8 

den hvide skinnende Kirke og den forvirrede 
Larm af de mange Stemmer, i hvilken der 
imdertiden blandede sig en Kos Brølen og 
nogle forskræmte Høns's Kaglen, satte ham 
i en sælsom bevæget Stenming. Folkene 
lagde sig op ad Kirkebakkens Skraaning, og 
højere oppe under et mægtigt Træ, som maatte 
være dejligt ved Sommertid, stod en stor 
Gruppe Officerer. Han saa* ogsaa nogle Damer 
imellem dem, og da han nærmede sig, kom 
Sander ud af Klyngen og raabte ham i Møde : 
»Her er min Hustru!« 

Felix blev ganske forlegen ved pludselig 
at se hende, som han havde tænkt saa meget 
paa. Saa' hun saaledes ud? Hun var blond 
og høj, og da hun gik uden Krinoline, saa' 
hun maaske højere ud, end hun var. Det var 
som om der udstraalede lutter Fryd og Glæde fra 
hendes lyse Ansigt og hendes prægtige Smil, 
og hun færdedes imellem Officererne med 
sikre og rohge Bevægelser, i det hun stadig 
holdt sin Mand ved Armen. Hun var kjørt 
til Landsbyen, da hun hørte, der kom 
Soldater, uden at vide, at Sander var 
imellem dem. 

»Nej dog, er De saa ung,« sagde hun, da 
hun saa' Felix, og saa spøgte hun let og for- 
nøjet med ham og de andre, som hun uimod- 
staaelig trak til sig ved den mærkværdige, 
sorgløse Frejdighed, der var over hende. 

»Det er sørgeligt for Dem at sende Deres 
Mand af sted til Dybbøl,« sagde en af Officererne 
til hende. 

»Aa, hvad — det finder, man sig i, jeg 
er jo nu Soldaterkone, sjmes De maaske jeg 
hellere skulde klynke og græde?« 

v. Kaden var især imponeret af hende. 
»Nej, hun er jo aldeles mageløs, den Jomfru- 
kone,« sagde han. »Sikken et Humør hun har ! 
Nu kan jeg s*gu godt forstaa, han vilde giftes 
over Hals og Hoved.« 

Imellem de Folk, som havde ledsaget 
hende til Stedet, fik Felix øje paa en ung 
Pige, hvis Ansigt kiggede ud af et stort graat 
Tøi'klæde, saa at han kun saa* et Par mørke 
øjne og en lille meget rød Mund. Han mær- 
kede, at hun fulgte ham med øjnene, og 
hans unge Hjærte bankede, hver Gang deres 
øjne mødtes, men han turde ikke tale til 

hende. Tiden fløj, man spiste og drak og 

8* 

talte i al Hast i en underlig bevæget, lidt 
forceret Stemning. Lidt efter lød Homsignalet, 
og Soldaterne fik atter travlt med at komme 
tilvogns. 

Bataillonschefen kom hurtig hen til Sander 
og sagde: »Vil De blive hos Deres Hustru i 
Dag, Hr. Lieutenant? De kan møde os i 
Morgen tidhg Klokken tre i Faaborg.« En 
voldsom Rødme steg op i Sanders blege 
Kinder, men før han kunde komme til at 
svare, sagde hun: 

»Tak Hr. Kapitajn, men nu er Afskeden 
næsten taget, nej — nu forlade vi hinanden 
for denne Gang, ikke sandt min Ven?« 

»Jo,« svarede Sander mekanisk, »nu for- 
lade vi hinanden.« 

Officererne tog Afsked og gik ned ad 
Bakken, men Felix saa* sig om og sprang 
saa i et Par dristige Skridt op imod den unge 
Pige med det store Tørklæde: »Farvel,« sagde 
han og rakte hende Haanden, og hun blev 
blussende rød og stammede: »Tak, og lev vel.« 

Hvor hun er dejlig! tænkte han og løb 
ned forbi Sander og hans Hustru, og han saa* 
i Forbifarten, at hun havde lagt begge sine 

Hænder paa hans Skuldre og talte til ham 
med et muntert Smil. 

Lidt efter lød Hornsignalet atter, og de 
kjørte. 

Det var mørk Nat, da de marcherede ind 
i Faaborgs Gader, hvor der straalede Lys fra 
mange Vinduer, og kort efter var alt ind- 
kvarteret og i Ro. Felix boede hos en gammel 
Embedsmand, som han ikke saa' noget til, 
men Datteren, en høj streng Dame, der saa' 
paa den unge Mand med opmærksomme øjne, 
viste ham til Rette i Huset, og kort efter 
sank han ned i et Hav af Dyner og i et Hav 
af Drømme. 

Det var første Gang i lang Tid, han laa 
i en Seng, men han sov kun en urolig Søvn. 
Han hørte stadig Lyden af de mange rum- 
lende Vogne, og Lyden blev højere og højere 
som Brøl, ja som Brølen af skydende Kanoner 
og Granater, der sprang, og i Skæret af dem 
saa' han mørke Øjne og røde Læber, der 
smilte og hviskede: levvel! levvel! — Saa 
gi'æd det omkring ham, og det var Sanders 
Hustru, der stod og græd og græd, — men 
Sander greb rask et Horn og blæste, ikke et 

kvikt og flot Signal, men en stille, sørgmodig 
Psalme — saa vaagnede Felix og rejste sig 
og lyttede. Det alvorlige Signal lød endnu 
- nede paa Gaden — det var Reveillen. 

Kort efter stod han paa Stillepladsen nede 
ved Havnen. 



vni. 

Da det blev lyst, vare de allerede langt 
ude i lille Belt, og Dampskibet nænnede sig 
med Transportbaadene paa Slæb hurtig Ais's 
Kyst. De fleste Officerer havde i den tidlige 
Morgenstund søgt et Hvilested, men Felix 
stod paa Dækket og stirrede frem efter Land. 
Han følte en Længsel efter dette Sted, som 
han dog nærede en uvilkaarhg Grru for. 

Den høje Premierlieutenant Staal — den 
Officer, som lignede Karl den Tolvte — stod 
forude og gav ham og nogle andre en For- 
klaiing over Kysten og Landet. Felix saa' 
med Beundring op til den høje Lieutenant, 
der nu lige saa stiv, stram og soigneret i 
sit Ydre som altid, blev ført tilbage til dette 
forfærdelige Sted, hvorfra han lige var afløst. 
»Tys, kan De høre Skuddene?« spurgte Staal. 
Nej, ingen kunde høre noget. »Ja vent bare 
lidt, naar vi kommer i Land.« 

De lagde til ved Broerne ved Hørup Hav, 

og efter nogle Timers Marche vare de ude i en 
stille Landsby, hvor de skulde blive Natten 
over for næste Morgen at marchere til Dybbøl. 

Om Aftenen stod Felix ude i Kaalgaarden 
med en gammel Kone, hos hvem han var 
indkvarteret. »Kan De høre?« spurgte hun 
og hævede Pegefingeren. Og i den stille Aften 
hørte han en hul dump Lyd i det Fjærne, 
der gjentog sig uafbrudt, og som han syntes 
blev tydeligere og tydeligere, jo mere han 
lyttede. 

»Aa Gu' ja,« sukkede Konen og gik ind, 
men han stod endnu længe alene og lyttede 
og lyttede; det var stadig den samme hule 
korte Brummen han hørte, intet andet, og 
endnu, da han laa i den grove Bondeseng, 
troede han at høre de fjæme Drøn, der kom 
hgesom dybt nede fra Jorden. 

Da han sprang op næste Morgen, og 
Solen allerede skinnede ind til ham, skyndte 
han sig med at komme ud af det hlle Karle- 
kammer med dets Lergulv og mugne Lugt af 
Halm. Det var ikke alene det straalende 
Vejr, der lokkede ham, men efter den stærke 
Søvn følte han en ubændig Lyst til at komme 



121 



afsted, til at tage fat, til at være virksom, 
og da der skulde stilles nogle Timer før Af- 
marchen, sagde han Farvel til Konen og gik 
over imod den store Gaard, hvor Kompagni- 
chefen boede. Solen bredte sig i hvide kolde 
Straaler, hvis skærende Lys laa overalt og 
fandt Vej overalt. Nattens Væde var næsten 
fordampet, og der var kun vaadt endnu nede 
ved Foden af Hegnenes bladløse Buske og i 
Bunden af det stive Græs. Han stod stille 
uden for Huset — nej, i Dag hørtes intet fra 
Dybbøl, ikke en Lyd hørte man, ikke en Fugl 
engang, kun langt borte gøede en Hund. 

Der var travlt paa Brakmarken ved Kom- 
pagnichefens Kvarter. Folkene bleve set efter, 
saa godt det lod sig gjøre. Ved et Bord stod 
en tyk Sergent og synede Geværerne, trak 
gamle Skud ud og byttede gamle Patroner 
om imod friske. Ved en Planke, som laa paa 
et Par Tønder, lavede Kommandersergenten 
Lønningen til, og mange af Folkene havde 
selv travlt med at ordne deres Ting. Der 
vai' Liv, men alhgevel en vis Stilfærdighed, 
over det hele. Henne ved Huset havde 
Lægen nok at gjøre, thi der havde meldt sig 

en overvældende Mængde Syge denne Morgen. 
Den forestaaende Marche til Stillingen bragte 
Spænding i Sindene; de følte sig utilpas, de 
vidste ikke, hvad der var i Vejen med dem, 
de maatte være syge, mente de, men efter 
en kort Undersøgelse blev de jaget tilbage 
igjen næsten alle sammen. 

Felix var beskæftiget med sine Folk, da 
der kom Bud efter ham fra Kompagnichefen, 
der stod henne ved Trappen. 

»Hør min Ven, Du kan gaa forud til 
Lasarethet i Tandslet med to Syge,« sagde han 
og da han saa* et skuffet Udtryk i hans Ansigt, 
tilføjede han: »ja, det er et Tilhdshverv.« 

»Vel,« svarede Felix, som dog havde 
mest Lyst til at følge med Kompagniet, men 
Udt efter var han efter at have faaet nærmere 
Ordre paa Vej med et Par stakkels syge 
Soldater. 

Den ene var en spinkel og gusten Fyr, 
der led af Koldfeber, og som havde tilbragt 
megen Tid paa Sygehusene, han snakkede 
glat væk løs til Fehx og vilde give det Ud- 
seende af, at han nødig vilde paa Lasarethet. 
Han skammede stadig sin Kammerat ud, fordi 

han ikke kunde vinde med. Denne var en lille 
svær Soldat med kort Hals og runde Skuldre; 
hans Ansigt blussede mørkerødt i Feber, og 
hans blodsprængte øjne skulede omkring som 
en Tyrs, ængstelige og dog lige som pønsende 
paa noget ondt. 

Felix var næsten bange for ham i hans 
Uhyggelighed, men da han saa', at han var 
meget syg, hjalp han ham paa alle Maader 
og bai' hans Gevær og hans Tornyster. Han 
vilde gjæme hurtig afsted, saa at han i god 
Tid kunde faa sine Folk afleverede og saa 
slutte sig til Kompagniet, naar det mar- 
cherede forbi Lasarethet. 

»Hvad fejler De, 94?« spurgte han ham. 

»Ork,« svarede den anden, »Doktoren sa'e, 
han fik bestemt en Tytos, naar han kom i 
Seng.« 

Saa gik de hen ad Vejen i det klare 
Vejr. Da de kom op paa en Bakke, hørte 
de tydehg Skuddene fra Dybbøl. 94 gik og 
brummede: »A ka' itt' mer, a ka' itt' mer.« 

»Sikke no*et Slu*er; Du maa strængeDæj 
an, maa Du,« sagde den gustne. 

»Ja hold nu bare ud lidt endnu, saa er 
vi der snart. Kom lad os faa Dem under 
Armen.« 

Spurvene pludrede lystigt løs ved Grøfte- 
kanterne og sloges om Hestegjødningen paa 
Vejen. Bum, bum, lød det inde fra Sønder- 
borg, og 94 snakkede uophørlig. »Aa Gu' i 
Hemlen, ka' Do itt' løs' op faa me«, stønnede 
han. Saa maatte de lægge ham lidt ned, for 
at han kunde hvile sig. Han var næsten ikke 
til at faa afsted mere, de smaa øjne rullede 
i Hovedet, og han talte vildt om allehaande 
Ting. 

Flere Kompagnier var allerede marcheret 
forbi dem, medens de laa i en Grøft, og de 
havde endelig med et lettende Pust naaet 
Lasarcthet, da deres eget Kompagni kom 
marcherende. 

»Du maa støde til os ved Sønderborg«, 
sagde Kompagnichefen i Hast til Felix under 
Forbimarchen. — »Aa den stakkels Fyr, se 
snart at faa ham til Ro.« 

Da Fehx langt om længe havde faaet de 
Syge anbragt, begav han sig paa Vej, og 
alene som han vai* faldt den ham nu meget 

lang. Højere og højere hørte han Drønene 
foran sig, og Lyden var ikke mere saa hul, 
men længere og mere haard. Det var lige- 
som han følte Lufttrykket af dem, og han 
tabte sig i allehaande Tanker, især i Frygten 
for, at han skulde være bange. Spæ^ndingen 
klemte ham som med en Klo om Struben og 
trykkede ham i Maven, og hans Hjærte slog 
snart hmtigt og uroligt, snart mat og bange. 

Jeg er vistnok ogsaa selv syg, tænkte han. 
Blot han ikke har smittet mig, jeg kan mærke, 
jeg er syg, det kommer mere og mere. Hvor 
det banker i mit Hoved, og min Tunge er 
ganske tør — — 

Han hørte Hestetrav bag ved sig, den 
nærmeste af Rytterne, en Oberst, holdt sin 
Hest an i Skridt: 

»Hvad gaar De her og driver efter alene. 
Hvor er Deres Afdeling?« spurgte han, og da 
Fehx svarede utydeligt, at den var forude, afbrød 
han ham : »ja Sludder og Vrøvl har vi nok af. 
De maa s'gu tage Benene med Dem. Det ser 
ikke godt ud, dette her, hører De«; og han 
gav Hesten Sporerne uden at høre de for- 
klarende Ord, som Felix søgte at komme med. 

vendte sig blot om i Sadlen og raabte: »jeg 
sagde, De skulde tage Benene med Dem!« 
Et øjeblik efter var han forsvunden henad 
Vejen med de andre Ryttere. 

Felix var rasende — han troede, jeg var en 
Marodør! tænkte han. Han glemte aldeles, at 
han for et øjeblik siden havde følt sig saa syg, og 
med raske Skiidt ilede han af sted; han vilde 
klage, han vilde - Bum ! — Bum ! lød det, og han 
kunde nu tydelig høre Skuddene og undertiden 
Granaterne, naar de sprang. Han talte Skud- 
dene, han lyttede efter dem, og samtidig med 
sin Harme over den haarde Tiltale, som var 
overgaaet ham, fyldtes han med en højtidelig 
Frygt for det ubekjendte, han nærmede sig, 
en Frygt, der virkede paa hans Sjæl som paa 
hans Legeme, og som voxede med Larmen 
af de springende Granater til en nervøs 
exalteret Stemning. 



IX. 

Felix fandt sit Kompagni tæt uden for 
Sønderborg, hvor hele Regimentet var samlet 
paa en Mark, men han kunde endnu ikke se 
Byen, som laa nede bag en Bakke. Kom- 
pagniets Officerer sad i en Grøft, han gik hen 
og meldte sig til Tjeneste og gav i en irriteret 
Tone en Beretning om sin Hændelse med 
Obersten. Kompagnichefen gjorde kun et Par 
spøgende Bemærkninger derom, men ellers 
tog ingen synderlig Hensyn til hans Med- 
delelser. Han satte sig krænket ned i Grøften, 
tændte en Cigar og gav sig til at ryge, 
men det smagte ham ikke, — skjønt han 
havde mest Lyst til at smide den igjen, blev 
han dog ved, da han mente, det tog sig 
godt ud. 

Der blev næsten slet ikke talt imellem 
Officererne. Det var dog nogle ubehagelige 
Lyd, tænkte han. Nogle af dem lød som 
Beg3nidelsen til et Tordenskrald, der slaaer 

ned; men han ventede efter hvert Skrald for- 
gjæves Tordenens langt hendøende Rullen. 
Blot han dog ikke blev mere syg, det ham- 
rede i hans Hoved, og hans øjne vare 
saa hede. 

»Gaar der ingen Granater herover?« 
spurgte han Sander, der laa og stiirede op 
mod den klare hvide Himmel. 

»Det véd jeg saamænd ikke,« svarede 
denne hgegyldigt. 

At de dog alle kunne være saa rolige ! tænkte 
han. Han selv mærkede jo hvorledes al Ting var 
i Bevægelse og Oprør inden i ham. Men de 
lader maaske kun saadan, Du er jo selv 
ganske rolig udvendig og der er vist ingen, 
som kan se noget paa Dig, maaske de andre 
ogsaa ere ligesaa tilmode. »Er jeg bange?« 
spurgte han sig selv. — Nej bange var han ikke, 
men det var jo dog saa underligt, alt dette 
her. Hvorfor talte de ikke med hinanden, de 
andre? Ja Sander tænkte vel paa sin Kone. 
— Hvad skulde han nu tænke paa? Paa 
Gud? Ja det vilde han, han vilde i sit stille 
Sind bede en Bøn om Forladelse for sine 
Synder og om at han nu maatte bære sig rigtigt 

ad, naar de kom i Ilden og ikke være bange, 
og hvis — — han lagde Cigaren tra sig og 
søgte skjult at folde sine Hænder under en 
Flig af Kappen, men saa kom han til at se 
hen paa Folkene, af hvilke nogle sad i god 
Ro i Grøften og spiste Smøirebrød, tykt Rug- 
brød med Pølse, og han følte pludselig en 
tærende Hunger. 

»Jesper!« raabte han, »har ingen af Jer 
set Jesper?« og lidt efter kom Oppasseren 
kluntende paa de ømme Fødder. 

»Har Du noget Mad?« spurgte han, men 
et voldsomt Brag og en stærk Ramlen og Kna- 
gen overdøvede i det samme hans Ord. 

»Han faldt i æ Sønderborg, troer a« 
sagde Jesper og kom frem med Km'ven. Felix 
svarede noget med en tyk og utydelig Stemme 
og begyndte med stor Omstændehghed at pakke 
Kurven ud, alt hvad der var i den, og lagde 
det derefter hgesaa omstændeligt ned igjen 
alt sammen. 

»Ve' De saa itt ha* nouet aa spis'« spurgte 
Jesper. Felix, der rent havde glemt, hvad han 
vilde, tog nu et Stykke Smøn'ebrød, men 
da han fik en Bid, iiillede det sig til Kugler 

En Rekrut fra 64. 9 

i Munden og havde ingen Smag. Han lagde 
det fra sig igjen og spurgte Sander: »hvomaar 
skal vi af sted?« Da denne ikke svarede, 
sagde Højer: 

»Naar det begynder at blive mørkt, det 
har De jo for Resten spurgt om. Hørte De 
Granaten?« Et overflødigt Spørgmaal, da den 
havde bragt dem alle til at fare sammen. 

Felix tog Brændevinsflasken og drak for 
at skylle den stridige Bid ned. — Aa hvor 
det gjorde godt! Han tog endnu en Snaps. 
Nej, jeg vil ikke drikke for meget, tænkte han. 
Ingen skal sige om mig, at jeg maa drikke 
for at være modig, men han tog dog endnu 
en dygtig Slurk, inden han satte Proppen paa. 
Aa, hvor det gjorde godt! Det kan ikke nytte, 
hvad man siger. Brændevin er dog en god Ting, 
især naar man er syg. 

Han lagde nu først rigtig Mærke til Om- 
givelserne. Lidt mere ind ad Sønderborg til 
stødte en bred Vej til den, han var kommen 
ad, og her laa en Mølle paa en høj Banke, hvor 
fr-a der vajede et stort Flag. Nej se hvor kjønt, 
tænkte han. Noget oppe paa en Mai'k ved den 
anden Vej, saa' han nogle andre Afdelinger, der 

ventede ligesom de. Soldaterne og deres Gevær- 
pyramider stode skarpe og sorte mod den 
lyse Aftenhimmel, der havde en skær gul 
Tone, som endnu mere mod øst lidt efter lidt 
gik over i det dybeste Blaa. Sundet var skjult 
for ham af Egnen mod Vest. 

»Har De set Flaget dér, Lieutenant 
Sander?« sagde han og pegede op imod 
Møllen uden egentlig at mene noget dermed. 

»Ja det er Ambulancen.« 

»Naa saadan.« 

En ung Officer kom travende ned ad 

Vejen fra Kjær By og holdt sin Hest an. 

»Goddag, goddag,« sagde han og hilste, »skal 

De over i Aften?« Nogle Officerer fra de 

andre Kompagnier kom til, de fleste af dem 

havde Felix aldrig set før. De vilde høre nyt 

fra Adjutanten, en lille Mand med et grimt 

haaret Ansigt, der saa' frygtelig træt ud og var 

tilstænket helt op til Sadlen. Hesten lod Hovedet 

hænge, og dens Aande stod i to tætte Straaler 

af Damp ud af dens Næsebor. Adjutanten 

talte meget højt og snøftede stærkt, kun af 

hans Svai' kunde Felix slutte sig til de andres 

Spørgsmaal. »Ja, ja vist — længe kan det 

ikke vare, det kan De være rolig for — saa? 

— nej det tror jeg ikke — blot De maa komme 
fra det — hvad behager? død? nej det er i 
højre Kjiæ — men K. er død igaar paa 
Augustenborg. — Ja farvel, jeg maa afsted, 
hyp!« sagde han, og med en ubekymret Mine 
red han videre ind ad Sønderborg til. 

»Herregud«, hørte han Kompagnichefen 
sige, »er han død, det var saadan en rar 
Mand.« 

Felix blev atter lidt beklemt, de talte 
her om Liv og Død som om dagligdags Ting. 
Hvis jeg nu ogsaa bliver skudt, tænkte han, 

— hvor De saa vil blive bedrøvede hjemme og 
græde. Mon de ser det i Aviserne føi*st eller 
faaer det at vide paa anden Maade? Og han 
tænkte paa hver enkelt af sine Kjære der 
hjemme og paa sin Ulle Søster, som skulde 
gaa i Sorg og ikke forstaa hvorfor, — og paa 
sin Begravelse, og paa Præsten, som holdt 
Tale ved hans Kiste. »Denne unge Mand« 
vilde han sige »som er falden for Fædrelandet«, 
og disse Ord »falden for Fædrelandet« blev 
han ved at gjentage for sig selv, indtil han 
saa' Kompagnichefen komme hen imod ham. 

Hvis han kommer hen og taler til mig, saa 
falder jeg for Fædrelandet, sagde han til sig selv 
i overtroisk Frygt, da Kompagnichefen nærmede 
sig, — og ved hvert af hans Skridt blev han 
mere og mere frygtelig angest. Jo han kommer, 
han kommer, han kommer, tænkte han fuld af 
Skræk — men saa blev Kompagnichefen stand- 
set, og Felix listede sig bort fra det Sted, hvor 
han stod, for at det Varsel, han havde taget, 
ikke skulde gaa i Opfyldelse. Saa bebrejdede 
han sig sit Snyderi. Men Herregud, naar man 
kan redde Livet, tænkte han halvt i Spøg, 
idet han gjorde Nar af sig selv. 

nde tilmode og trykket satte han sig 
hen til de andre, han følte godt, at han ikke 
var bange, men Spændingen, Uvisheden, det 
truende ubekjendte gjorde ham nervøs. 

»Hvad er Klokken?« spurgte han, og atter 
svarede Højer »henad sex« og tilføjede hdt 
efter: »er De ikke rask?« 

»Jeg?« svarede Fehx, der ingen Ro havde 
paa sig og nu igjen rejste sig op. »Jo jeg har 
det meget godt.« Højer saa' paa ham med 
et dvælende Blik, snørede Munden sammen i 
et skjælmsk Smil og spurgte, »hvor vil De hen?« 

»Aa hen til Folkene,« svarede han og 
mærkede godt, at Højers Blik fulgte ham, da 
han gik. Folkene sad stadig og spiste. 

»Naa Tulstrup,« sagde han med forceret 
Munterhed til en af dem, »nu skal vi nok 
snart af sted, er De saa glad.« 

»Frem og tilhaves æ' li'e langt,« svarede 
den store Soldat. 

Felix sagde ikke mere. »De er vistnok 
ogsaa forknytte,« tænkte han og følte sig 
lige som trøstet derved. Saa hørte han 
pludselig Sang og saa* Batailloneme, som 
havde holdt Hvil oppe paa Bakken, komme 
marcherende. Den mørke Kolonne snoede 
sig efter Vejens Bugtninger ind ad Sønder- 
borg til. Soldaterne sang: stolt med oprejst 
Pande, frejdig skal Du stande osv. Han 
kunde ikke skjelne Officererne og havde ikke 
Lyst til at gaa nærmere, da han dog ingen 
kjendte af dem, men Synet af den store 
Masse Mennesker gjorde ham godt og gød 
ham Varme i Blodet. Hør hvor de synge, vi 
er dog mange alligevel — hvilken Vrimmel! 
Han hørte Officererne raabe: slut op! slut op I 
hvor der hist og her var taget for megen 

Afstand i Kolonnen, og Soldaterne sluttede 
saa op i Løb, saa Tornystrene hoppede op og 
ned paa Ryggen af dem. 

Da han vendte sig om, saa' han Office- 
rerne fra hele Batalllonen staa samlede i en 
Klynge, og da han gik derhen, mærkede han, 
at hans Fødder vare kolde og ligesom vaade, 
og at han var hedj Hovedet, saa Kinderne 
brændte. 

Han kom hen til Officererne samtidig med, 
at et af de høje, skrattende Ejiald igjen lod 
sig høi*e. Inde i Klyngen stod en ældre Offi- 
cer, en lille Mand med et stort, brunt Skjæg, 
og forklarede, idet han slog ud med sin Ride- 
pidsk: »Nej, jeg forsikrer Dem, de har 
ikke i lang Tid skudt saa lidt som i Dag, 
gjennemgaaende kun et Par Skud i Minuttet; 
men de Sataner véd, naar vi løser af, og saa 
skyder de fra Broager paa Broerne. Ja, naar 
De er færdig«, sagde han til Bataillonschefen, 
»saa vær saa artig.« — Der blev givet nogle 
Ordrer, og der blev traadt til Gevær. 

Felix fløj hen til sin Halvdeling. Alt 
var i Orden, kun et Par »Forglemmigejer« 

havde faaet Støvlerne af igjen og taget Træ- 
skoene paa. 

»Ja men det er dog alt for galt!« raabte 
Felix, »det gaaer jo ikke an.« 

»Hvad er der?« spurgte Kompagnichefen, 
og da han hørte Aarsagen til den unge Mands 
Vrede, sagde han: »Aa Skidt, lad dem gaa, 
det er jo snart mørkt.« Surmulende gik Felix 
hen paa sin Plads. 

Da de vare komne lidt forbi det Sted, hvor 
Vejene stødte sammen, kunde Felix se Sun- 
det og Broerne, som førte over til Stillingen. 
Men intet der ovre saa' mærkeligt ud. Skan- 
serne kunde ikke ses, men kun den høje, 
stejle Skrænt neden for Brohovedet og nogle 
Telte til venstre for Broerwe, som i den klare 
Luft saa' skinnende hvMe og pyntelige ud. 
Drønene vare endnu dthnpe og hule, men 
engang imellem saa* han pludselig højt oppe 
i Luften en lille gulgraa og tyk Røgsky og 
hørte derefter et lille Skrald, der mindede 
ham om en Raket, der udfolder sig. 

»Det er Granater, som springer i Luften«, 
sagde Kompagnichefen, »det er for at gjøre 
Marchen over Broen vanskehg.« 

Sat i Stemning af de foran marcherende 
Afdelinger gav Folkene sig til at S5nige, mest 
vel for at overdøve deres Uro, men da Vejen 
begyndte at sænke sig ned imod Byens røde 
Tage og mange hvide Ruiner, døde Sangen 
efterhaanden hen, og inde ved Byen stod des- 
uden Regimentsadjutanten og sagde med sin 
dybe Stemme til Kompagnichefen, at alt skulde 
være stille, samt noget om, at Broerne ikke 
maatte passeres i Trit. Det gik rask fremad 
helt ned til Byen, men i Steden for at følge 
Gaden, som temmelig ryddelig laa for dem, 
blev der gjort en Svingning, og over Murbrok- 
ker, Sten og Kalk maatte de stolpre frem 
imellem Ruiner, igjennem en Gade, som var 
banet ved Ildebrande og Nedrivning af Huse. 
Dér stod en Skorsten endnu og dér dinglede 
et Vindu, dér et Skilt paa sit Hængsel. Oppe 
i et Hus , hvor. kun den ene Væg var faldet 
ned og nogle Jæmankere strakte deres skelet- 
agtige Ai*me frem, hang Tapeterne i Pjalter 
sværtede af Røg, en gammel Lænestol stod 
endnu paa sin Plads ved Siden af Kakkel- 
ovnen. 

Der blev gjort Holdt foran. De kunde intet 
se for et stort Hus, som spærrede Udsigten 
foran dem. »Hvorfor staar vi stille?« sagde 
Kompagnichefen og gik frem foran. Felix 
fulgte ham. Da de kom nærmere , kunde 
de se, at Vejen gik uden om til venstre 
af den store Bygning, men alle Soldaterne 
saa' til den modsatte Side. Hvad mon der 
var i Vejen? Det var nogle saarede, som 
blev baaret bort. Der var tre Baarer, de 
to forreste kom hurtigt afsted og var ved at 
dreje ned tilvenstre; han saa' kun utydeligt 
de Legemer, som laa udstrakte paa dem; 
en af de Saarede rakte Armen ud og vinkede 
hilsende. Den tredje Baare havde gjort Holdt 
længere tilbage og var omringet af Soldater, 
som alle snakkede højt og i Munden paa hin- 
anden, men ud fra Stimlen lød der Skrig og 
Stønnen, og da Felix kiggede ind imellem 
Folkene, saa' han en Soldat, der med Hænderne 
fast knuget om Baarens Stænger, laa og 
udstødte hvinende Skrig med højt opspærret 
Mund, saa at han kunde se ham langt ned i 
Halsen, og den lange stive Tunge, som var 

blaaagtig hvid. Den Saaredes Ben var en 
ubestemmelig Masse af trevlet lyseblaat Tøj 
og sort Blod eller Kjød. Et Par Mand vilde 
give ham Vand. 

»Frem med den Baare !« raabte Kompagni- 
chefen. »Naa tag fat!« Den ene af Ambulance- 
soldaterne svarede noget, idet han bukkede sig 
for atter at løfte Baaren. 

»Naa, nu rask afsted!« raabte han atter og 
stødte sin Stok imod Jorden. Fremad ! hed det i 
det samme foran. »Fremad!« raabte Kompagni- 
chefen. 

Felix gik ganske bleg og stille foran 
Kompagniet. Han hørte ikke andet end de 
grufulde Skrig henne fra Baaren, der allerede 
var kommen et langt Stykke bort. 

Kompagnichefen var vred over, at de 
Saarede bleve bragte samme Vej som Trop- 
perne marcherede. 

»Det skal nok tage Pippet fra os, — var 
det slemt?« spurgte han Felix. »Kom og tag 
en Slurk, drik Du kun,« og rakte ham sin 
lille Kognaksflaske. Felix, som havde en 
Følelse af Kvalme, blev oplivet af den stærke 

Drik og marcherede rask til. Han tænkte 
paa en druknet Bagersvend, han engang for 
mange Aar siden havde set ude ved Taar- 
bæk og overtalte sig selv til at tro, at denne 
havde set meget væiTe ud. 



X. 

Kort efter vare de ved Broen. !Saa hur- 
tigt Benene kunde flytte sig, kom Soldaterne 
over. Deres Skiidt lød hult paa den gyngende 
Pontonbro. Da de vare midt paa den, sprang 
en Granat i Luften. De saa' alle op imod den, 
idet de foireste uvilkaarlig gav sig til at løbe 
med nogle forvirrede Raab og de bageste holdt 
sig tilbage, saa at der et øjeblik blev et tomt 
Rum omtrent midt paa Broen, men Granat- 
stumperne plaskede ned i Vandet helt ovre 
ved den anden Bro. 

Da de vare komne over og ind under 
den høje Skrænt, følte de sig atter trygge. 
De marcherede et Stykke langs Stranden 
og lidt efter op ad en Skraaning, hvor der 
paa en næsten nøgen Brakmark blev kom- 
manderet »Holdt« og »Fald ned«. Felix op- 
dagede først nu, at Kompagniet var alene, og 
fik at vide, at de skulde blive dei-, til det blev hel 

mørkt ; før maatte de ikke komme ud i Løbe- 
gravene for at afløse. 

Han kimde ikke forstaa, at han nu be- 
fandt sig i »Dybbølstillingen«. Hvor var 
Skanserne? Det var jo Marker alt sammen, 
og da han gik lidt op ad Bakken, saa' han 
kun, at denne hævede sig højere og højere, 
især mod sydvest, men det var allerede for 
mørkt til rigtig at skjelne noget. Solen var 
nede bag Højderne, og et klart Tusmørke 
strakte sig dækkende ud over Jorden. Engang 
imellem hørtes langt ude fra den anden Side 
af den vældige Bakke, som de laa paa, og 
som nu i Mørket saa' ud som et højt sort 
Bjærg, et Knald, dumpt og uden Gjenlyd, og 
lidt efter kom Granaten farende i Luften med 
hæsblæsende Hast, hvæsende i en urimelig 
graadig II, idet den kløvede Luften foran 
sig og efterlod en kort Ildhale, der paa 
den mørke Himmel atter mindede om Fyr- 
værkeri. Alles Øjne fulgte Granaternes Baner, 
og deres Ansigter drejede sig langsomt efter 
dem, indtil de hørte dem springe i Jorden 
et eller andet Sted langt borte med en skrat- 
tende, skurrende Lyd. Folkene sad paa Jorden 

med Geværet i Armen, den ene Deling bag 
den anden. Man hørte ikke en Lyd fra dem. 
Lidt længere nede imod Sundet skimtede 
man et af de andre Kompagnier, der som 
en ubevægelig Masse laa paa Skraaningen og 
ventede. 

Himlens Stjæmer stode blege og for- 
skræmte omkring Maanens hvide Sølvlygte, 
men længere borte blinkede de med livlig Tindren 
i det blaasorte Mørke; dybt nede skimtedes 
Sundets Bølger og i mørke Skygger Kysten 
derovre. Granaternes larmende Færd lød 
dobbel forfærdelig i den store Stilhed, en øde 
Stilhed, der i Pavseme fremhævede enhver 
Lyd. En Vogn slæbte sig tungt afsted nede 
ved Stranden, man hørte Kuskens Hyp og 
Smækken med Tungen og Hjulene, der kna- 
sende skar ned i det dybe Sand. Saa et højt 
kort Knald, klarere end forhen, og raslende 
og kogende kom Projektilet flyrende, indtil 
det med et afbrudt Smæld smækkede ned 
oppe paa Bakkens Top ovenfor Kompagniet. 

»Det var nok i en af Skanserne,« sagde 
en af Officererne. 

»Ja, men den sprang ikke,« svarede en 

anden, .^kjønt de talte dæmpet, lød deres <.>rd 
dog meget lydt; en Soldat gabede højt. 

Officererne sad paa Jorden, kun Kompagni- 
chefen gik om imellem Folkene og talte ganske 
sagte med dem. Der var den besynderligste 
Stemning over dem, en stærk Spænding, men 
Ro overalt, og de sad tættere op ad hinanden 
end ellers. Højer var den eneste, som røg 
Tobak, men imod Sædvane røg han i Dag en 
Cigar. Engang imellem tog han sit Uhr og 
og oplyste den lille Skive ved Hjælp af den 
brændende Cigar. Endelig rejste han sig op 
og gik hen til Kompagnichefen og talte med 
ham. Og uden at kommandere, men med 
sin sædvanlige Stemme sagde denne: »Træd 
an.« Man hørte kun en sagte Klirren af 
Folkenes Vaaben, da de rejste sig, og saa 
gik det fremad og op ad Banken. Kom- 
pagnichefen og Højer gik saa langt foran, 
at de med Nød og næppe kunde ses af de 
andre. Granaterne blev ikke mere iagttagne 
saa opmærksomt; man længtes efter at 
komme til Stedet, og alle saa' frem i Mørket 
med stirrende Blik, saa at det næsten gjorde 
ondt i øjnene. De kom ud paa en Vej, der 

drejede til højre, og Kompagniet fulgte den. 
Lige foran laa en stor Bræddebarakke, hvis 
Planker lyste i Mørket, og netop da de havde 
naaet den, lød et kort Sekund en Granats 
hylende Larm og saa: — et splintrende Brag, 
et døvende Skrald, — et klart lyst Skjær. 
Alle som én kastede de sig ned eller sank 
dybt i Knæ, medens Sten og Jord, Brædde- 
stumper og Splinter raslede ned over dem. 
Granaten var gaaet igjennem Hytten, lige over 
Kolonnen, og sprunget tæt ved Vejen. Efter et 
Øjebliks lydløse Tavshed hørte man Kompagni- 
chefens Stemme foran i Mørket: »Er der noget 
i Vejen?« Ingen svarede, men idet Marchen 
fortsattes, hørtes en stærk Janaren bag i Ko- 
lonnen. Sander løb tilbage, og der var For- 
vining bagved. Først senere fik Felix at 
vide, at nogle af Folkene vare blevne saarede. 
Han følte ingen Frygt mere, og da Granaten 
sprang, havde han heller ikke været bange, 
men kun følt Længsel efter at komme til 
Skansen. 

Han saa' pludselig, at Kompagnichefen 
stod og talte med en fremmed Officer, der 

En Rekrut tra 64. 10 

var dukket op i Mørket, og da han naaede 
hen til ham, raabte han: »Vi skal tilvenstre 
og saa ligeud, en Deling ad Gangen — nu 
fremad!« Felix løb af sted i Mørket, over 
knudret, hullet Jord, først ned i en Grav, saa 
op igjen over en lille Vold, saa frem over 
et fladt Stykke; han hørte Folkene komme 
efter sig over Grøfter og Huller, indtil han 
fomrret og forpustet faldt ned bag en Jord- 
djnige, der var et Par Alen høj. Nogle Soldater, 
som laa der, da han kom, forsvandt paa et 
Raab: »Nu rask!« Der sprang et Par Gra- 
nater ikke langt fra ham, men han havde 
ikke Sans derfor. — Afløsningen var gaaet 
for sig. De vare i Løbegravene imellem Skan- 
serne. 

Da han saa' sig om efter Kompagniet, 
kunde han kun se nogle enkelte Folk i Nær- 
heden af sig. Pless var imellem dem og 
da denne sagde, at han ikke vidste, hvor 
de andre var, kunde han skimte hans store 
tandløse Mund. Volden eller Jorddyngen, de 
trykkede sig opad, var Løbegravens sammen- 
skudte Brystværn. Felix stak Hovedet op og 

saa' ud over Egnen, som i den stille klare 
Nat laa i roligt Mørke. Det lyste derude i 
dette Mørke med et lille bitte Glimt. »Dæk!« 
blev der raabt oppe i Skansen, saa et dybt, 
kort Knald, og han puttede sig ned igjen for den 
kommende Granat, der ligesom fraadede i sata- 
nisk Raseri. Næppe var den slaaet ned i 
Skansen, som høj og sort ragede op til højre, 
før endnu én og atter én og endnu én for 
ned, ned over dem og atter ned. Han var 
aldeles fortumlet og foivirret. Hvor var de 
andre? Var de slaaede ihjel? Han vilde rejse 
sig og gaa, men Pless kom krybende hen til 
ham og sagde: »bliv bare liggende.« En 
Granat slog i det samme ned og sprang 
paa Skansens ydre Skraaning med et knusende 
Brag, der fulgtes af nogle hvinende Skrig inde 
i Skansen, medens Sten og Jordklumper med 
smaa trillende Lyd raslede ned i Graven. 

Felix mærkede en kvælende Fornemmelse 
nede i Halsen. Nu kommer Turen snart til os, 
tænkte han — nu kommer Turen snart til os, — 
hvor er de andre dog henne — de fulgte mig dog 
alle sammen, da jeg løb herud — de kan dog 
ikke være skudt alle sammen. »Pless, hvor 

10* 

er de andre?« raabte han højt. »Hører De 
ikke, hvad jeg siger, hvor er de andre?« 

»De er bagved,« sagde en rolig Stemme, 
og han saa' pludselig Kompagnichefen ved 
Siden af sig. »I er kommen for langt,« sagde 
denne og gik nu rolig om og ordnede Folkene 
i Løbegraven, udstillede et Par Udkigsposter 
og sendte de andre tilbage. Engang imellem 
raabte han højt: »Dæk!«, idet han stadig 
holdt øje med Blinkene fra Fjendens Batte- 
rier, og saa snart Granaten var slaaet ned og 
var sprunget eller fløjet videre højt over dem, 
rejste han sig og fortsatte sit Arbejde. 

»Nej se der!« sagde han, da de hørte 
Knald fra en hel ny Retning, inde fra Als, 
og højt oppe over deres Hoveder fløj en Granat 
med en endnu mere lysende Straale efter sig 
end de andre og borede sig skurende gjennem 
Luften ud i Natten i den Retning, hvorfra 
Glimtene kom fra de tyske Kanoner. Og 
endnu en fulgte, og endnu en. 

»Det er vore egne,« sagde Kompagni- 
chefen, »det er de riflede Feltkanoner fra Als.« 

»Dæ' ka' je' li'e, a' de svarer dæ' Rakker- 
pak,« sagde en Mand, der stod som Udkigs- 

post. Der blev en lille Pavse i Preussernes 
Skydning, og da den atter begyndte, gik 
Granaterne i smukke Buer højt over dem, 
idet de besvarede vore Kanoners generende 
Indgriben i Beskydningen af Skanserne. 

»Naa kom nu,« sagde Kompagnichefen, 
efter at han var færdig, og løb tilbage. Felix 
begyndte at krybe, men rejste sig strax og 
løb efter ham. Han var næppe kommen et 
Par Skridt, før han i en Fordybning i Jorden 
— en lang Rende eller Grav — stødte paa 
nogle af Folkene, som laa sammenkrøbne 
med Geværerne i Armen. Længere henne i 
et andet Hul laa der endnu flere. Han skim- 
tede et Lys, der Kgesom kom op af Jorden, 
og gjenkjendte Kompagnichefens Lygte; nede 
i en rummehg Hule; der var gravet dybt 
ind i Jorden, fandt han saa ham og Kompag- 
niets andre Officerer. 

Det var en lang, lang ski'ækkelig Nat. 
Den uafbiiidte Skydning og Granaternes uhygge- 
lige Springen holdt dem vaagne og vagt- 
somme, idet de lyttede, om der ikke fulgte 
Skrig eller Jamren af Saarede efter. Tilsidst 
overmandede Søvnen de andre, og Felix blev 

kjed af at sidde nede i Jordhullet, især efter 
at Lyset i Lygten var brændt ned, saa at han 
ikke mere havde noget at sidde og stirre paa. 
Han listede sig ud, og skiævende over de 
sovende Skikkelser krøb han hen til Bankettet 
og saa' ud over Egnen. 

Han lænede sig mod Brystværnet og hørte 
paa Spadens Slag i Jorden oppe i Skansen. 
Hver Gang der blev raabt »Dæk«, standsede 
Arbejdet deroppe, og han bukkede sig saa og 
trykkede sig ind i Volden, der af de tidligere 
Be vogtere var bleven udgravet med Huller til 
dette øjemed. Det er altsaa Slesvigs Jord, 
Du staaer paa, tænkte han, og mange skjønne 
Ord og mange Fraser, som vare sagte og 
sungne om det ulykkehge Land, steg frem i 
hans Sind. Og saaledes som det var gaaet 
ham i Fredericia, gik det ham nu ogsaa her. 
Saaledes havde han ikke tænkt sig Krigen. 
Hverken her eller der var der jo nogen egentlig 
Kamp. Ja, her var der jo Fare nok, mere 
end nok, men ogsaa her maatte han staa 
uvirksom, og der gaves ham ingen Lejlighed 
til at vise, hvor det brændte i ham efter at 
forsvare, efter at kæmpe for sit Fædreland, 

saaledes som det fra Barnsben var bleven ham 
fortalt, at det var Manddommens Pligt. Han 
faldt i dybe Tanker, idet han stirrede ud over 
den berømte Valplads. Men de advarende 
Raab og den uophørlige Skydning gav ham 
ingen Ro. Saa søgte han at komme i Snak 
med Udkigsposten. Det var en af Forstærk- 
ningsmændene, som nu stod støt i sine Træ- 
sko tæt ved ham og passede paa Granaterne, 
naar de som glubende Rovfugle kom farende 
efter Bytte. 

»Her er ikke rart at være,« sagde han. 
»Næj,« svarede Manden. 
»Det var bedre at være hjemme i sin 
lime Seng, ikke sandt?« vedblev Felix og søgte 
at anslaa en gemytlig Tone, men da Manden 
ikke svarede, spurgte han: »Er De gift?« 
»Ja, wæl æ' a gift, a haar trej Bøen.« 
»Herregud, hvordan gaaer detsaa hjemme ?« 
»Ja, a truer nok,« sagde Manden rolig, 
idet han kiggede op imod et Projektil, som 
sled sig afsted med en rødlig osende Tande 
efter sig, »a truer nok, at a haar dæ' bæjer 
her, end som de haar'et hjæmm'.« 

»Er det saa daarligt derhjemme?« 
»Ja wal æ'et dæ, - men a ska' si'e vos, 
a huor skidt dæ' æ' her, will'et dow wær* 
møje wær' it' at vær' her. — Dæk!« raabte 
han i det samme højt og bukkede sig ned. 

Da Felix rejste sig, saa' han Sander ved 
Siden af sig. Denne kunde heller ikke sove 
og satte sig nu hos Felix og gav sine 
Tanker Luft i sine sædvanlige stærke Ud- 
talelser. Han talte om vore Pligter mod 
Gud og Fædrelandet, og om at vi maatte 
være beredte til at ofre alt for dette: 
Liv, Kjærlighed og Lykke. Felix svarede 
ikke. Ordene fandt ikke Gjenklang hos 
ham. Han tænkte paa Soldaten i Træskoene, 
paa hans Kone og Børn, og paa Sanders Hustru 
derovre paa Fyen. Var hun mon ogsaa be- 
redt til at ofre Kjærhghed og Lykke og ham, 
der var alt for hende ? Han fulgte med øjnene 
en Granat, som kom brølende og hoverende 
og da der blev raabt »Dæk«, og de andre 
kastede sig ned bag Volden, blev han staaende 
oprejst, saa' med roligt Blik, at den sprang 
tæt ved dem, og hørte Stumperne sviiTe 

omkring med mange Slags Lyd, pibende, 
brummende, klagende. »Pyt,« sagde han 
næsten højt med Træskomandens Ord: »Det 
vilde dog være meget væiTe ikke at være 
her« , og han gik hen i Hulen og sov til 
Dagen skinnede ned til ham. 



XI. 

*Du er sovet fra det varme 01, min 
Dreng; men jeg tænkte, Du havde bedre af 
Søvn«, sagde Kompagnichefen ind i Hulen. 
Felix sprang op, kravlede hen til Aabningen 
og saa' ud. Det var højlys Dag, og som han 
laa der paa Maven med den halve Krop uden- 
for i den friske Luft, hørte han noget borte 
Dugmagerens Psalmesang, dæmpet og kvalt 
som fra en Kryptkirke. 

Skydningen blev mindre om Dagen, naar 
Kanonerne paa Als tav. De fik nu alle bedre 
Lejlighed til at orientere sig, ubekjendte med 
Forholdene som de vare. Saaledes saa' alt- 
saa Løbegravene ud og Skanserne! Store og 
• smaa Grushobe, uordenthg imellem hinanden, 
hist og her Levninger af Ligeniøremes kor- 
rekte Anlæg, men det meste styrtet sammen. 

hobet over og hinanden, skudt op og ned, 
Jorden oprodet, furet og pløjet af Projektilerne, 
Huller og Huler, Smaavolde paa Kiyds og paa 
tværs, udtænkte og udføite af Besætningerne 
for at skaffe Dækning, Djmge ved Dynge, som 
om et Kæmpedyr i en ubændig Dødskamp 
havde flænget og flænset omkring sig. 

Nu saa' de først, hvor dumt de om Nat- 
ten havde søgt Dækning, hvor ingen Dækning 
var, og i Dagens Løb lærte de med forbavsende 
Hurtighed at vænne sig til Granaterne. Lidt 
efter lidt forsvandt hos de fleste den betagende 
Eædsel; de kastede sig ikke mere fladt ned 
paa Jorden for ligesom at bønfalde den 
om at optage dem i sit Skød og skjule 
og dække dem mod de forfærdelige, ubøn- 
hørlige Jærnklumper. De søgte Dækning, naar 
Kaabet lød, men mere sindigt og langsomt 
end før, ja de opgav det næsten aldeles. De 
lærte hurtig Ilden at kjende fra Fjendens Bat- 
terier og stod tit og saa' ud imod de hvide 
Glimt derude fra og paa Røgen, der tungt 
og langsomt tabte sig i den klare Luft. En 
sløv, resigneret Følelse beherskede dem alle, 

og der blev ikke sagt mange Ord rundt om- 
kring i Hulerne og Gruberne. 

Om Natten blev der arbejdet i Skanserne 
paa at bøde den Skade, som Granaterne havde 
foraarsaget, men om Dagen herskede der en 
fuldstændig Uvirksomhed i Stillingen, da Fjen- 
dens Kanoner med stor Hurtighed strax blev 
rettede mod ethvert Maal, der kom til Syne. 
Fjendens Ild blev ikke besvaret, de fleste Ka- 
noner vare skudte sønder og ødelagte, og som 
tavse Lig efter et virksomt Liv vare de blevne 
nedgravede i Jorden. De faa brugelige vare 
ikke Kampen voxne, og den Skanse, som 
vovede at sende et Skud imod Fjenden, blev 
strax efter overdænget af hans Ild, som den 
havde lokket til sig. Tavse stode Kanonerne paa 
deres skrøbehge Underlag, ladte med Kardæt- 
sker for i Stormens øjeblik at gjøre deres 
sidste Pligt, stumme ventede de den uundgaae- 
lige Skæbne, som truede den danske Hær og 
med hvert øjeblik nærmede sig, sikkert og uaf- 
vendeligt med sin knusende Afgjørelse. — 

Henad Aften var Felix krøbet ud af Hulen 
for at strække Lemmerne; det lakkede mod 
Solnedgang, og det luftede køligt. Der var 

ikke længe til det øjeblik, da Kompagniet 
skulde afløses for i det følgende Døgn at være 
Besætning i en af Skanserne. Han stod med 
sit Kort i Haanden ved Brystværnet for at 
finde de Steder, som efterhaanden vare blevne 
berømte. Der laa Ragebøl Skov ude, og foran 
den maatte der være et Batteri, thi der kom 
Granater derude fra, men de fleste Skud kom 
ude i Retning fra Dybbøl Kirke, hvor Fjenden 
havde sine bedste Batterier. Men saare besvær- 
ligt var det at orientere sig i Terrænet, thi Skyd- 
ningen var bleven livligere henad Aften, og 
Felix dukkede sig trevent, naar det fra Udkigs- 
posten hed: »Avnbjerg dæk« eller »Dybbøl 
dæk«. Det var tydeligt, at der blev skudt 
med Granater efter enkelte Personer. 

Da en Luftning pludselig tog Kortet fra 
ham, saa at det fløj ned i Graven foran ham, 
svang han sig op over Brystværnet og ned i 
Graven for at faa det igjen. Men inden han 
endnu havde faaet Tid til at tænke paa, hvor- 
ledes han skulde komme op igjen, for en 
Granat brølende tæt hen over ham, slog med 
et højt Pladsk ind i Brystværnet og blev 
siddende uden at springe. I et Nu sprang 

han op, men var næppe kommen ned paa 
Bankettet, før Kompagnichefen for imod ham 
og slog ham til Jorden med et haardt Tag i 
hans Skulder og kastede sig over ham, I det 
samme sprang Granaten med et hæst Skrald, 
rev Bunker af Jord og Grus løs og efterlod 
et bredt, dybt Hul. Kompagnichefen rejste 
sig med et Sæt, saa at den smuldrede Jord 
trillede ned ad hans Kappe, og med et af 
Vrede blegt Ansigt overvældede han Felix 
med Bebrejdelser, som denne i Begyndelsen 
ikke forstod. 

»Ikke alene Deres eget Liv udsætter De, 
men alle dem, der er omkring Dem! Skal 
det være Easkhed? Drengeagtighed og dum 
Dristighed er det«, sagde han og han vendte ham 
Ryggen og gik, idet han blev ved at skænde. 

Fehx, som havde ligget paa Jorden, for- 
virret af Stødet, af sin Chefs Vrede og af 
Granatens Sprængning, rejste sig op og 
rystede Jorden af sig, ulykkelig og flau. 
Han havde ikke tænkt paa andet end paa at 
faa sit Kort, hgesaa sorgløs som et Barn 
bukker sig efter sin Boldt, der er trillet fra 
det. Han satte sig forknyt med Ryggen 

til Volden. Ned i Hullet vilde han ikke gaa 
for ikke at faa flere Bebrejdelser. Det var ble- 
ven næsten mørkt, og Afløsningens Time nær- 
mede sig, da han hørte Kompagnichefen 
kalde paa sig, og han skyndte sig saa hen til 
ham, der uden at sige et Ord trak ham ned 
i Hulen, hvor Spritkedlen stod og spruttede, 
og hvor Theen, som de skænkede i Kopper 
og Glas, duftede ham imøde. Da saa det andet 
Bryg blev gjort kraftigt med Kognak, rakte 
Kompagnichefen sin Kop henimod den lille 
gule Sylteki'ukke, som Felix drak af, og sagde : 
»Skaal, min Dreng«, men denne, der havde 
siddet tavs hele Tiden, vendte sig om for at 
skjule, at han fik Taarer i øjnene. De andre 
spurgte: »Hvad er'et, er det Fødselsdag?« 
men Kompagnichefen svarede, at det var 
noget, som de to havde imellem sig. »Ja, 
det er en rigtig Kjæledægge, De der har faaet 
Dem«, sagde Højer med sit godmodige Smil 
og tændte sin evige Pibe. 

»Hvad er det?« sagde han pludselig; 
»Geværild!« raabte han. »De stormer, min 
Salighed!« 

De for alle ud, og kort efter stod det 

meste af Kompagniet i Løbegraven bag det 
halvt nedskudte Brystværn. Der lød næsten 
ingen Ordre, ingen Kommando. Men foran 
laa Egnen ganske rolig i Tusmørkets Dunkel- 
hed. ^ Henne fra Stillingens venstre Fløj hør- 
tes et øjeblik en fjærn Raslen eller Skratten 
af Geværild, der kort efter hørte helt op. 
»Dæk!« blev der saa raabt fra Skansen, og 
alle forsvandt i Jorden. — Der var intet •usæd- 
vanligt mere at se eller høre. 

»Blind Allarm!« sagde Sander ligesom 
bittert. 

Afløsningen, som var noget forsinket, gik 
kort efter for sig med samme Hast som 
Aftenen forud, men Felix var nu mere erfaren 
og førte sine Folk med temmelig Ro over den 
næsten helt sønderskudte Trækbro ind i Skan- 
sen, hvor Natten skulde tilbringes. I samme 
Nu som de var kommet ind i Skansen, 
spredtes de alle til højre og venstre og 
forsvandt i Mørket bag Bunker og i Huller, 
som om en Stormvhid havde fejet dem bort. 
Folkene fra de andre Delinger gjorde det 
samme. Som ved Hexeri vedblev Skansen 
at være tom. 

»Lad dem blot dække sig« , sagde en 
Stemme bagved ham, og han saa' da Kompagni- 
chefen, som sad i en Fordybning i en Travers. 
De høje Jorddynger — thi Volde kunde de ikke 
mere kaldes i deres ødelagte, halvt* nedskudte 
Tilstand — gjorde Skansens Indre temmelig 
mørk. Det store Blokhus var splintret, Tra- 
verserne ødelagte, Palisaderne rimdt omkring 
samiAenfaldne.. 

En Mand kom ud af Ki-udtmagasinets Dør 
lige over for dem. Daderblevraabt: »Dæk!« 
kom han i kluntet Løb hen imod Traversen 
og puttede sig ned, og først da Granaten var 
sprungen, kom han hen til dem. Det var en 
gammel Fjrrværker med et langt, hvidt Skjæg, 
der gjorde ham let kjendelig i Møi'ket; han 
haltede stærkt og spiste af en Pakke Smørre- 
brød, som han havde i Haanden. 

»Er det Kompagnikommandøren ?« spurgte 
han. 

»Javel,« 

»Jeg maa have lidt Mandskab til at fylde 
Sandsække.« 

»Er det nødvendigt?« 

En Rekrut fra 64. U 

»Brystværnet og Skydeskaarene ere helt 
faldne sammen.« 

»Dæk!« blev der raabt, men den Gamle 
fulgte Granaten, der i hamrende Stød hastede 
hen over dem, med et langsomt Blik og tyg- 
gede roligt videre. Felix fik Ordre til at 
udtage Folk til Arbejdet og gik med Fyr- 
værkeren. 

Folkene laa i tæt sammenpakkede smaa 
Hobe puttede ned rundt omkring. Han kunde 
ikke faa dem op, de lystrede ham ikke. Han 
skammede sig for den fremmede Mand og 
sagde nogle Ord til ham derom, men denne lod 
fuldstændig ligegyldig ved det hele, og Felix, 
der før havde undret sig over, at han havde 
talt til Chefen uden at gjøre Honnør og med 
Munden fuld af Mad, ærgrede sig nu over hans 
passive Holdning og over hans Ro. 

»Ja skal der ai'bejdes, saa maa det jo 
gjøres,« sagde han ivrig. »Vil I op med jer! 
Naa, for Pokker, saarejs jer dog! — ja, saa hen- 
ter jegPremierheutenanten«, og han vilde alle- 
rede til at gaa. De foireste kom da endelig 
op, saa fulgte et Par andre. Den Gamle gav 
nogle Anvisninger og viste, hvor der laa Spader 

og tomme Sække. Felix, der var ivrig efter 
at gjøre Nytte, fik Folkene med sig, og uden 
at bryde sig om Fjendens Ild arbejdede de nu 
rask væk, idet de knap gad søge Dækning, 
naar de hørte Udkigsmandens Raab. Flere smed 
endogsaa Kappen, og blandt dem, der tog bedst 
fat, var den gamle Forstærkningsmand med 
Træskoene, som med lange Uldstrømper uden 
paa Buxeme og i sin islandske Trøje sled 
sammen med Fløjmanden og Pless, saa Sve- 
den haglede af dem, og den sidste rev Vittig- 
heder af sig, hver Gang Granaterne var borte. 

Aa, tænkte Felix, Sander har Ret. Hvor- 
for gjør vi dog ikke Udfald med saadanne 
Folk, her kan jo dog ikke tabes noget. Han 
tog selv Haand i Arbejdet, dels for at op- 
muntre de andre, dels af ren fysisk Trang til 
at bmge sit Legeme. 

»Ska' vi fløtt' fler' Sækk' op po æ Sky' 
skoer?« spurgte han med Træskoene, der kom 
tilbage med et Par Mand, som havde baaret 
Sække derhen. 

Lige som Felix vilde svare, raabtes der 
»Dæk!« Han bukkede ned sig bag et Par 
Faskiner, og saa: en susende, hvæsende Lyd, 

11* 

et Lysskær, et bragende Skrald, et Øjebliks 
Stilhed, medens Jordklumper og Grus piske- 
des omkring, derpaa korte Smæk i Jorden 
og igjennem Stilheden nogle Skrig og en 
ynkelig Stønnen. 

»Ambulancen !« raabte en høj, klar Stemme. 
Felix rejste sig med Svaret til Træskomanden 
paa Læberne, men han fik ikke svaret — en 
underlig uformelig Masse af Blod og Jord vai* 
Resterne af Forglemmigejens Legeme. 

Arbejdet blev opgivet paa Gmnd af den 
stærke Ild, og sammenkrøbne sad de og sov 
eller halvsov, forvaagede og trætte. De Saa- 
rede vare blevne bragt bort tilligemed det 
døde Legeme, og et Par Spader Jord blev 
slaaet hen over Blodpølen. I Løbet af de 
følgende Timer blev endnu et Par Mand 
saarede af de springende Jærnstykker. Halvt 
gravet ind i en Travers sad Kompagnichefen, 
lænet tilbage, som om han sov, sammen med 
de andre Officerer. Højer rejste sig af og til 
og gik op paa en høj Travers og saa' sig 
rolig om. Han inspicerede Udkigsposterne og 
sørgede for deres Afløsning, og Felix hørte 

ham flere Gange sige: »Tys, er det Geværild?« 
idet han stadig saa' ud over Egnen og over imod 
venstre Fløj. Men i de faa Pavser under 
Skydningen var der intet at høre ; kun ytilhed 
overalt i den mørke Nat. Engang imellem 
hørte de Stemmer derude : det var Preusserne, 
som talte i deres Skyttegrave. Saa satte de 
sig hen igjen. 

»Skal De ikke sove?« spurgte Højer. 

»Nej, jeg kan ikke. — Kan De?« 

»Jo, jeg kunde nok, for jeg er dødtræt, 
men jeg vil ikke«, og efter en lille Pavse til- 
føjede han: »Jeg vil ikke rammes, mens jeg 
sover.« 

Saa sad de der, de frøs ikke i den kolde 
Nat, de tørstede og hungrede ikke, og Højer 
tændte ikke engang sin Pibe, da den gik ud. 

Store Skyer havde efterhaanden samlet 
sig i Vest og sænkede sig nu henad Morgen- 
stunden ned over Jorden i en tæt og klam 
Taage. Fjendens t5kydning holdt inde og 
Alsbatterieme tav. Ved Daggry skulde Be- 
sætningen forlade Skansen og søge bedre 
Dækning bag ved denne. Kun Udkigsposterne 

skulde blive tilbage. Nu nærmede Tiden sig; 
det blev lysere bag det graa Taagetæppe, som 
hang i Luften. Kompagnichefen rejste sig og 
strakte Lemmerne. »Hvad er det, har jeg 
sovet, hvorfor skyder De ikke? Sikken en 
Taage,« sagde han, da han gik hen til Bryst- 
værnet med de andre Officerer. 

»Det gaar ikke an at forlade Skansen i 
denne Taage«, vedblev han. »Den kan altfor 
godt benyttes til Angreb.« 

»Den varer itt' læng'« sagde Udkigsposten, 
men til alles Skuffelse maatte de dog vente 
nogen Tid, saa lettede den virkelig lidt efter 
lidt, — og bag ved Taagen stod Solen, smilte 
gladehg ud over den fugtige Jord og bredte 
sine varmende Straaler ud over Venner og 
Fjender. Lærkerne svang sig op i den samme 
Luft, der endnu var ligesom hed af Grana- 
ternes glødende Færden, og sang saa frejdigt, 
at Felix følte, at Livet havde andet tilovers 
for ham end Krig og Død og Blod og Elendig- 
hed. — Der var Foraar i Luften. 

Kort efter var Skansen forladt, og i den 
graahge Jord bagved, der var undermineret 

af Huller og Gruber, fandt Folkene sig snart 
tikette. Han stod ved den skrøbelige Bro, 
da de Løb over den, og han lagde nu først 
Mærke til, at deres Ansigter vare blegt og 
forandrede. 



XII. 

Da han selv løb hen for at søge sin 
Plads, hørte han et Kaab efter sig, og en 
Granat strøg hvinende hen over ham, slog 
ned og sprang. Han hørte nogle Skrig, men 
da han kom hen til Udgravningerne, var 
alt roligt. Saa stak Fløjmanden sit skjæggede 
Ansigt op af Jorden næsten lige ved hans 
Fødder og pegede over mod en Jordbunke. 
»Det var der henne,« sagde han. Felix gik 
derhen. Han saa' en splintret Geværkolbe 
paa Jorden og to Soldater, der laa ganske 
stille, den ene af dem var blodig, og da han 
tog den anden i Skulderen, faldt hans Hoved 
tilbage. — De var døde begge to. Han meldte 
det roligt til Kompagnichefen, der bad Højer 
om at skrive deres Navne op og faa fat i Am- 
bulancen, naar den kom tilbage. 

Hen ad Formiddagen kom et Par inspi- 
cerende Officerer til Kompagniet. Det var en 
Kapitajn, der havde en overordnet Plads i 

Dybbølstillingen, og hans Adjutant. Kapitajnen 
var en lille trivelig Mand med en stor ubarberet 
Dobbelthage. 

»Aa,« sagde han, idet han stak Hovedet 
ind i Kompagnichefens Hule, »her har De det 
rigtig godt, lad mig slippe hdt ind.« 

»Ja kom, kom,« sagde Kompagnichefen, 
der var glad ved at kunne faa lidt at vide 
om, hvad der foregik omkring dem ude i 
Verden. De havde undertiden haft en Følelse 
af, at de vare ladte tilbage ganske alene; nu 
kunde de endelig faa noget at vide. 

»Kjære,« sagde den tykke Kapitajn, »her 
har De det jo dejligt. — Jo Tak,« sagde han, 
da der blev budt ham en Snaps, »jeg er 
saa udaset, aa, ah! — Tak for en Bid Brød!« 

Adjutanten, som ogsaa havde klemt sig 
ind, — der var til Nød Plads til fem Men- 
nesker, — var en høj svær Mand med begsort 
Haar og etFuldskjæg, som bedækkede det meste 
af hans brune Ansigt. Hans sorte øjne lynede 
livhgt, naar han talte, og naar han lo, glim- 
tede de store kraftige Tænder under den væl- 
dige Bart. Det var en Holstener, og han 

snurrede paa Konsonanterne, saa hans Tale 
lød som smaa Trommehvirvler. 

»Harr De værret i Skantsen i Nat?« sagde 
han, »Død ok Pine, frra den tn-ettende han- 
vi trrukket alt ut derfn-a. Af hvem haiT De 
faaet Orrdre?« 

De fik at vide, at Situationen nu var 
saaledes, at man hver Dag kunde vente, at 
Fjenden vilde storme. Hans Forposter stod 
sine Steder kun 60 — 70 Skridt fra vore. 

»Vi er hans sikkre Bytte, der er ikke 
mere at gjøre, undtagen ét: vi burde gaa vor 
Vej og skaane alle de mange Menneskeliv* 
men nej,« sagde Kapitajnen bittert, »der skal 
ofres mere endnu.« 

»Hvorfor saa ikke hellere bryde ud med 
hele Hæren, gjøre et Udfald, nu da han mindst 
venter det,« sagde Sander, hvis blege Ansigt 
lyste i Hulens Baggrund. 

»Aa kjære De, — véd De hvad et Udfald 
er? Og hvorfra vil De falde ud? - Fra disse 
Grusdynger? Hvorledes skulle vi faa ryddet 
Plads for de Tusender, som skulde ud, uden 
paa en Gang at blive masede til BoUedejg. 
Nej, unge Mand, De kan tro mig, Dybbøl maa 



171 



falde, og nu er Dagene talte. — Her er ingen 
Ting at gjøre.« 

Han tog Brillerne af med en træt Mine 
og pudsede deres Glas, medens han blændet 
saa' sig omkring. »Ja, nu maa vi af sted,« 
sagde han. »Jeg skal have en Melding op til 
Møllen. Blot jeg kunde blive her; her er saa 
godt.« Adjutanten tilbød at gaa, men det vilde 
den anden paa ingen Maade tillade. »Nej, lad 
os faa en paalidelig Mand her, saa kan vi tage 
os en lille Lur,« foreslog han. »Vi har ikke 
sovet siden iforgaars.« 

»Maa jeg gaa,« sagde Felix, idet han i 
sin liggende Stilling tog Haanden til Huen. 

»Nej vist ikke nej,« sagde Kompagni- 
chefen, »jeg kan ikke undvære mine Officerer — 
nej De heller ikke. Sander, paa ingen Maade. 

»De er altsaa endnu vred paa mig fra 
i Gaar, Hr. Premierlieutenant,« hviskede Felix 
til ham, »De stoler ikke mere paa mig.« 

»Err De Officer?« spurgte Adjutanten. 
»Nej Aspin*ant, ser jeg. Kan han ikke gaa? 
Den unge Mand kan være der i et Rruflf.« 

Felix kravlede ud, og inden Kompagni- 
chefen rigtig fik l^igt sig imellem, havde han 

faaet et TBrev i Haanden. »Also, barre ligeut^ 
til Møllen, forschtor De, saa afleverrer De 
Setlen og kommer herr.« 

»Ja vel, Hr. Premierlieutenant,« svarede 
Felix fornøjet og løb. 

Over Mudder og Snavs havde den lette 
Nattefrost lagt en tøi* Skal, som kunde bære, 
men nu da Solen var kommen frem, var Jor- 
den bleven til et blødt, tommetykt Dynd. Han 
skred frem over dette Jordsmon, idet han, uagtet 
hans lange Støvler i Forvejen vare graa af Støv 
og Snavs, undgik de smudsigste Steder. Med 
Velbehag indaandede han den friske foraars- 
svangre Luft, det var ham en Nydelse at 
komme i Bevægelse, og han var stolt over at 
være sendt i et vigtigt Ærende, et Tillids- 
hverv. Med Huen paa Snur over det lyse 
Haar, med Læberne halvt aabne, idet han 
aandede let, skred han frem, og hvor Ter- 
rænet var mindre oprevet og gjennemrodet, 
gik han rask til, saa han hurtig blev varm. 
Han stod da stille, spændte Sablen af for 
at faa Kappen op, og da han havde faaet 
Gehænget lagt om Livet, lod han den frit 
flagre om sig. 

Til den lyksalige Følelse af Sundhed og 
Ungdom kom en barnlig Selvbevidsthed og 
Glæde over, at han saa' flot og rask ud; han 
lod Sablen slæbe klirrende efter sig og frydede 
sig ved denne Lyd. Dybbøl Mølle stod foran 
ham uden Hat og uden Vinger, den, som 
saa længe havde trodset Fjendens Granater. 
Til højre hævede det sønderrevne Terræn sig 
op til Skanser og Løbegrave, og paa den 
anden Side strakte Landet sig ned mod Als- 
sund, men saa jævnt, at han ikke kunde se 
andet end de store tomme Marker, og langt 
nede nogle Tropper bag Hegnene, men dér, 
hvor han nu gik, syntes alt ham øde og 
forladt. 

Foran ham, henne ved et Gjærde, laa 
noget, som han først troede var et Men- 
neske , men da han kom derhen, saa' han, 
at det var Liget af en Hest, som var halvt be- 
dækket med Jord. øjnene hang blaa og brustne 
langt ud af Hovedet, af hvilket den nederste 
Del var borte. Han blev staaende lidt fra den, 
søgte med Sablen at faa Mudderet af sine 
Støvler og blev derved opmærksom paa det 
tynde visne Græs ved Gjærde da 

han saa skrabede Mulden bort, saa' han nogle 
lysegrønne Spirer. — »Foraar!« sagde han til sig 
selv, og han lyttede nu, medens han gik 
videre, med dobbelt Opmærksomhed til Lær- 
kernes travle og iltre Sang, som kun engang 
imellem blev afbrudt af en susende Granat. 

Alt, hvad han havde hørt for lidt siden^ 
forekom ham nu næsten utroligt. Han kunde i 
øjeblikket ikke tænke sig, at Fjenden stod 
paa Lur saa kort fra ham, og at al denne Ko 
og Friskhed kunde vexle om til Kamp, til 
Larm og Skrig og Skud og blodig Elendighed. 
Hans unge Hjærte svulmede i Foraarsfornem- 
melser, og hans Tanker svang sig bort til 
lysegrønne Skove med hvide Blomster i den 
grønne Bund, til unge, glade Piger, smukke, 
leende — til alle dem, som — — — 

»Hov — hvor skal De hen?« raabte én 
Stemme pludsehg. Bag en lille Stump af en 
Palisaderække og helt nede ved Foden af denne 
saa' Felix nogle Hoveder, som kiggede efter ham. 
Han var naaet hen bag den næste Skanse, 
hvis Besætning ogsaa var trukken tilbage og 
laa i Grusdyngeme. I en Hytte, som var 
langt bekvemmere end det Hul, de havde ved 

hans Kompagni, sad flere Officerer af Batail- 
lonen. Kapitajn Knudsen hvilede i sin fulde 
Længde med Hovedet saa lavt, at hans lange 
Fipskjæg stod lige op i Vejret, v. Kaden 
og Reinhardt sad ved Siden af hinanden, og 
det saa' ud, som om den første havde over- 
taget Undervisningen i Engelsk, thi de havde 
Bogen liggende imellem sig. 

Felix fortalte med en vis Selvfølelse om 
sit Hverv, og v. Kaden, som var ivrig beskjæf- 
tiget med, hvad han kaldte sit Morgentoilette, 
der bestod i, at han snoede sit lange hængende 
Overskjæg op til øjnene i to tynde Kroge, 
kaldte ham en »værdig Søn af Mars«. Men 
Mars's værdige Søn trykkede sig dog længere 
* ind i Hytten, da en Granat sprang i Nærheden. 
Det var ham paafaldende, hvor de derinde 
saa' blege og trætte ud. Han tænkte først 
nu paa, hvor forsømt og smudsig han selv, 
efter de andre at dømme, maatte se ud, og 
han spurgte dem, om de ikke havde Vand til 
at vaske sig i. De saa' lidt forbavsede paa 
ham, og der blev en lille Pavse, men tilsidst 
sagde en Offieer, han ikke kjendte, med en 
gnaven Stemme: »De har vel nylig læst i 

Skolen om, at Romerne prydede sig til Kampen, 
hva'? Men Preusserne vil næppe have Sans 
for, om vi have rene Skjorter paa eller pud- 
sede Negle. De vil tælle vore Lig, vil de, 
hvis de ellers kan overkomme det, og Fanden 
ta'e mig ikke se paa, om vi er smukke eller 
grimme.« 

Felix blev rasende over den Maade, han 
blev tiltalt paa, sagde kort farvel og gik. 
Reinhardt fulgte ham ud. 

»Igaar Aftes angreb Fjenden lige til venstre 
af os. Hørte I det?« spurgte han. 

»Ja, vi hørte Geværild. Faldt der mange?« 

»Ja det véd jeg ikke, men X og X,« — 
han nævnede nogle Officerer — »ere skudte. 
Véd De, at Staal er falden?« 

»Staal!« raabte Felix. 

»Der sprang en Granat i et Hul, hvor 
Kompagniets Officerer sad, den gik tværs 
igjennem ham, og Kapitajn K. blev saaret; 
de andre slap. — Se jeg har ogsaa faaet en 
Rift,« sagde han og viste ham sui indbundne 
højre Haand, som han havde holdt inde paa 
Brystet under Kappen. 

»Det er forfærdehgt,« sagde Felix. 

»Aa, det kan jo ikke vare saa længe, 
Fjendens Forposter staa ikke 100 Alen fra os, 
og vi har Mas nok med at holde Folkene fra 
at snakke med dem, — de der henne har jo 
ikke tabt Humøret endnu,« tilføjede han, da 
de hørte Latter i Ketning af, hvor Folkene 
laa. »Man siger, der bliver sluttet Vaaben- 
stilstand med det allerførste,« vedblev han. 

»Og hvad saa?« 

»Ja hvad saa, saa kommer vi vel levende 
fra dette her, og det er jo dog altid noget.« 

De stod lidt endnu, saa trykkede de hin- 
anden fast i Haanden før de skiltes. 

Lidt fra ham laa Møllen paa den anden 
Siden af den brede Chaussée. Han skulde 
bringe en Melding til en Oberst, som havde 
sin Plads der. Meddelelsen om, at Staal var 
dræbt, havde grebet ham dybt; han skulde 
aldrig mere se den stolte Officer — og saa 
tænke sig, at det kommer saa pludsehgt, naar 
man mindst aner det! Mon jeg kommer 
levende tilbage? Hvad vilde jeg ogsaa ind- 
lade mig paa denne Tur for? Af Forfænge- 
lighed — for at vise mig. Ja, ja, ikke for andet. 
Mon Gud vil straffe mig derfor? Men dog 

En Rekrut fra 64. 12 

vel ikke med Døden. Nej nej, det var for 
haardt. Ikke sandt, Du gode Gud, jeg skal 
ikke dø, jeg er saa ung — — 

Da han saa' nogle Ingeniører, som, uagtet 
det var Dag, arbejdede ved den tilbagetrukne 
Linie, blev han skamfuld, som om de kimde 
have hørt hans Tanker. 

Paa en ykraaning ned mod Vejens Grøft 
laa Ligene af to Soldater hdt fra hinanden; 
paa den ene var Hovedet knust, hans Hue, 
der var fuld af Blod og Hjæme, laa i Nærheden 
af ham. Den anden havde man vistnok været i 
Færd med at forbinde, da der laa en hel EuUe 
Bandage ved ham, og da han var halvt 
afklædt, saa' han den oprevne Mave, hvor- 
fra Tarme og Blod var drevet ud, og 
som i brune levrede Farvei' stak stærkt af 
imod Huden, der var graa som Kit. Han var 
blevet dræbt paa det Sted, han laa; thi paa 
en lille Busk oven over ham hang der lasede 
Trevler af Tøj og nogle røde Smaapletter — 
Kjød, som var sprøjtet omkring paa Grenene. 

Felix stønnede højt ved Synet af Ligene, 
men gik videre hen imod Møllen. »Hvem der!« 
raabte en Soldat nede i et Hul. Han spurgte 

om Obersten. »Her,« sagde Soldaten. Læn- 
gere inde i Hulen sad en Premierlieute- 
nant med lakerede Ridestøvler ved et lille 
Bord, som vistnok hørte til Møllen, og skrev 
i en lille Bog. 

»Det er godt,« sagde han og rakte Haan- 
den ud. Han aabnede Konvolutten. »Er der 
mere?« spurgte han. »Hvad nyt?« Felix 
stod med Haanden til Huen og fortalte, 
hvad han vidste. »Det er godt,« gjen- 
tog den anden, »hvad er Klokken? Mod- 
taget Klokken,« skrev han uden paa Konvo- 
lutten, »hvad var det nu den var — sex, 
værs'go', vil de aflevere den,« og han satte 
sig atter til at skrive i sin Notitsbog. 

Felix gik. Det var kort Besked, saa fik 
han altsaa slet ikke talt med Obersten selv, 
han havde glædet sig dertil og havde tænkt 
sig, at denne vilde klappe ham paa Skul- 
deren og sige ham et Par anerkj endende Ord, 
spørge om hans Navn og saadan noget, — 
og hvis saa en Granat var slaaet ned, vilde 
han — Felix — staa med Haanden til Huen 
uden at røre sig, medens de andi*e styltede 

ned og dækkede sig. 

12* 

Det begyndte at blive mørkt, og han 
skyndte sig tilbage. Han løb over Vejen 
forbi de døde Soldater. En Granat kom bra- 
sende og slog ned nogle Alen foran ham ; han 
blev staaende stiv, urokkelig — sprang den 
dog ikke snart? — saa løb han et Stykke bag- 
længs og saa i en stor Bue uden om den, og 
medens han hørte Granaten springe, tog han 
Sablen i Haanden og løb saa hurtig, han 
kunde. 

»Blot jeg kommer levende tilbage!« 
sagde han til sig selv, og han tænkte 
sig liggende henslængt, sprængt og knust, 
som den døde Soldat. Han havde en Fø- 
lelse, som om Døden var i Hælene paa 
ham og vilde indhente ham. Døden med ud- 
hængende farveløse øjne som den døde Hest, 
og han fløj afsted, som om han kunde løbe 
fra Granaternes higende Hast. — En rødskjægget 
Officer stak engang Hovedet frem og raabte 
efter ham: »Hvad er der?«, men han standsede 
ikke, men løb og løb, til han forpustet stod 
bag sin Skanse. Allerede, tænkte han, hvad 
gaaer der dog af mig? — 

Lidt efter blev det meldt Kompagnichefen, 

at der gik en Parlamentær ude i Terrænet. 
»En Parlamentær!« raabte han, »ja der skydes 
jo heller ikke.« De sprang op alle sammen 
og tørnede ud. Kun fra Broager kom der 
nogle Skud, ellers var Skydningen standset. 
Nede mod højre Pløj saa' de nogle Skikkelser 
med et stort hvidt Flag bevæge sig ind imod 
Stillingen. »Han kommer ikke til os,« sagde 
en af Folkene, »mon der er sket noget?« 

»Der er vel sluttet Fred,« sagde en anden. 

»Aa,« sagde Sander, »Fred — det vilde jo 
være en Skjændsel!« Kompagnichefen rystede 
paa Hovedet og tav. 

Lidt efter sagde Sander: »Ikke en Gang 
Aviser har vi faaet herud. Vi ane ikke, hvad 
der sker i Verden, vi, der dog har mest at 
sige af dem alle.« 

»Ja jeg skal love for det,« sagde Højer 
med sit stille Smil og tilføjede med en lille 
Latter, »vi har svært meget at sige.« 

Luften var kold og klar. Solen var næsten 
borte, men Himlens skarpe Renhed lyste endnu 
over Egnen. Nede paa Sundeveds Strand 
brændte et lille Hus, Luerne slog livligt flam- 
mende i Vejret, næsten uden Røg, men ovre 

paa Als var en stor Gaard skudt i Brand, og 
en tyk graasort Røg steg op fra et voldsomt 
Baal og strakte sig som et langt Uhyre i 
bugtende Ringe, der blev farvet rødlige af 
Solens sidste Glans, ned imod Syd, lavt hen 
over Jorden, og dens Ringe blev sortere og 
sortere, alt som Solen sank og Nymaanen 
kom frem. Felix blev staaende og saa' paa 
Ilden, efter at de andre vare blevne kjede af 
at vente. Han stod og nød den store Stilhed 
og den Sikkerhed for Liv og Lemmer, som 
den korte Stilstand tillod. Det var som et 
Tryk, en Byrde var lettet fra hans Bryst. 
Det var som om Markerne sov. Som en Syg, 
der havde raset i Feber, syntes Natm-en ham 
nu træt at strække sig ud i rolig Hvile, me- 
dens de mange Mennesker vaagede, men som 
Vægteren vaager, som Skildvagten vaager med 
Haanden paa Sværdet, med truende Miner 
imod den, der vilde vove at antaste Hus og 
Hjem. Saa glimtede det derude. »Dæk!« blev 
der raabt. Og Beskydningen begyndte igjen. 
Kort efter gik Afløsningen for sig i den 
sædvanhge febrilske Hast, og under den sæd- 

vanlige Overdængen af Granater maatte Kom- 
pagniet hen i Løbegravene. 

Natten var lang som de forrige Nætter. 
Kompagniet skulde næste Dag tilbage til Ba- 
rakkerne og ligge der et Døgn, inden det med 
sin Afdeling gik tilbage til Als. Det viste sig 
ogsaa i Soldaternes Færd, at de glædede sig 
til, at der kom Forandring. De vare blevne 
mere tavse og saa' trætte ud, de sank ned i 
Knæene, naar de gik, og Ryggen var mere 
bøjet end ellers. Om Morgenen var de vrede 
over, at det varme 01 ikke kom ud til dem, 
og de ytrede højrøstet deres Harme, højere 
end ellers deres Nag til Fjenden. Officererne 
vare livligere i Forventning om, at der den 
kommende Dag ventede dem større Sikkerhed 
og flere Bekvemmeligheder. Skydningen var 
ogsaa stilnet af, og Kompagniet fik ingen 
Saarede. Natten gik, og Dagen kom; den var 
lang og drøj som de andre Dage. 



XIII. 

Den Bataillon, som afløste dem om Afte- 
nen, havde mange Gange før været ude i Stil- 
lingen, og Soldaterne kom løbende delingsvis 
med en vis Trevenhed, ligesom i indædt Forbit- 
relse over, at de atter skulde derud. De kjendte 
de forskjeUige Lokaliteter og indtog deres Plad- 
ser med kjendte Mænds Sikkerhed. De andre 
derimod, Felix's Kammerater, havde travlt med 
at komme bort; de trippede af Utaalmodighed, 
og da Raabet: »Første Deling!« lød, f6r de 
op, og med en Hast, som man især ikke 
skulde have tiltroet de gamle, blaakappede 
Forstærkningsmænd, fløj de alle afsted i Mør- 
ket efter Felix — hvorhen vidste de ikke. 
Men noget længere tilbage stod Højer, som 
rolig tog Piben af Munden og sagde: »lige 
tilbage til Vejen og vent saa dér.« Da saa 

Kompagniet var samlet, gik det videre i rask 
Marche. De kom forbi Barakken, hvor de havde 
faaet de første Saarede; den var nu helt skudt 
sammen. Talen blev mere højrøstet, end den 
havde været i flere Dage; thi de følte sig nu 
trygge ved, at hele Kompagniet igjen var sam- 
men, efter at det i disse Dage stadig havde været 
spredt i smaa Hobe. Talen drejede sig da 
mest om dem, der ikke mere vare med: de 
Dræbte og Saarede. Idet de ofte snublede 
paa den ujævne Vej, rykkede de snart efter 
forbi Barakkelejren, en Samling Bræddehytter, 
som vare gjennemhullede af Granater, og ud 
paa den brede Chaussée, svingede til højre og 
gjorde Holdt ved et temmelig højt Gjærde, 
som løb imod Nord paralelt med Skanse- 
rækken derude. Der laa Halm i Grøften, og 
Folkene satte sig ned i denne i en lang 
Række. 

I en Krog af Gjærdet* nærmest ved den 
brede Landevej, var der lavet en Slags Hytte 
for Officererne, en lille Vold var gravet op 
om Grøften, der var lagt Brædder hen til den 
fra Gjærdet som Tag, og ovenpaa dette 

der bunket et flere Fod tykt Lag Jord. Det 
saa' solidt ud, og Kompagnichefen var hen- 
rykt over dets Bekvemmelighed, da han var 
ki'øbet derind. Han strakte sig i Halmen 
efter at have faaet Møllertrøjen paa; og nu 
først vedgik han for de andre, at han ikke 
var rask, og at han havde været syg hele Tiden ; 
men nu vilde han tage sin Medicin og hvile 
sig, »og naar vi i Morgen kommer over paa 
Als,« sagde han, »har jeg hele fhre Dage at 
komme mig i, for jeg har et Jærnhelbred«, 
og saa lo han med sit vindende Smil. Højer 
havde derimod ikke Ro paa sig den Nat og krøb 
stadig ud og ind af Hytten. 

I Begyndelsen faldt der forholdsvis kun 
faa Granater, eller de mærkede dem maaske 
ikke saa meget her som ude i Skanserne. Felix 
krøb saa ind i Hytten for at hvile sig rigtig 
ud. Der var lummert der inde i det lille 
jordede Rum. »Kom her hen, min Dreng«, 
sagde Kompagnichefen og flyttede sin Lygte, 
men da Felix lagde sig hen til ham, var det 
ikke tæt nok endnu, han skubbede sig helt 
op til ham, idet han stadig smaasnakkede 

med ham. Han talte om dem derhjemme, 
om sin Hustru, som var saa høj og slank og 
saa smuk, men især talte han om sin lille 
Pige. Felix lyttede tavs til alt dette, som 
ikke havde nogen egentlig Interesse for ham, 
men han nænnede ikke at flytte sig. 

»Du skulde se, naar min lille Tøs smiler 
i Søvne«, sagde han, »og naar hun saa slaar 
sine store øjne op og ser forbavset ud og ler 
endnu mere med alle sine smaa hvide Tæn- 
der, der ser ud som Risengryn — og saa 
ki'ummer hun Fingrene begærlig for at faa 
fat i mig, og de er saa smaa, saa smaa, og 
Neglene er som bitte rosenrøde Kunstværker 
— aa, naar jeg en Gang igjen skal mærke 
hendes smaa varme Arme om min Hals, saa 
vil jeg synes, at alt dette her er ingen Ting. « 

Han tav, og Felix troede allerede han 
sov, men saa hørte han ham sige ligesom for 
sig selv: »nej, nej, mit Barn gav jeg ikke 
hen, om jeg saa kunde frelse hele Danmarks 
Rige derved.« Lidt efter sov han, og da en 
Granat slog ned i Nærheden med et vældigt 
Brag, krøb Felix ud for at se, om der var 

noget i Vejen. Det var mørk Nat udenfor. 
Højer og Sander gik op og ned foran Folkene. 

»I maa ikke sove« , sagde de til dem, 
»vi skal passe paa i Nat, i Morgen kan vi 
faa os en ordenlig Lur.« 

»Nej vel !« svarede Folkene, og lidt efter 
faldt de saa hen igjen. 

»Kan De ikke fortælle en Historie, Pless?« 
sagde Felix, »De sover da ikke?« 

»Gu* velsigne Dem, Hr. Lieutenant« — 
Felix elskede ham, fordi han altid kaldte ham 
Lieutenant. — hvor ka' man sove, naar man 
æ' saa tøstig som jæ' æ'.« 

Felix fik fat i sin Flaske, hvori der endnu 
var et Par Snapse, der strax forsvandt i Pless's 
Gab, og saa begyndte han at fortælle. Kun 
de nærmeste hørte efter, men deres dæmpede 
Afbrydelser og Smaalatter lokkede flere til. 
Men ogsaa blandt dem var der mange , som af 
Udmattelse faldt i Søvn med Hovedet paa Side- 
mandens Skulder og med et Smil paa Læben 
over Pless's Skildringer af sine Oplevelser 
med en Jordemoder paa et Dampskib. Fløj- 
manden sad og lo, og hver Gang der var noget 

rigtig morsomt, sagde han: »Den var s'gu go'- 
og puffede til sin Sidemand, som sad og nik- 
kede af Søvn. Længere nede ad Gjærdet gav 
Soldaterne sig imidlertid helt hen i Søvnen; 
nogle laa paa Ryggen med bøjede Knæ, andre 
paa Siden med Ansigtet nede i Jorden, flere 
af dem snorkede højt, en enkelt mumlede 
utydeligt i Søvne. 

Da Felix kom helt ned paa Fløjen, stod 
en Mand alene med Geværet i Haanden, og 
saa' ud imod Skanserne. 

»Hvad staar De der efter. Underkorporal 
Larsen?« 

»Aa, Hr. Aspirant«, svarede han, »jeg 
staar og tænker paa, at det vistnok snart maa 
gaa løs. Kommandersergenten , som venter 
paa Kompagniet ovre i Byen med Bagagen, 
har været herude for lidt siden.« 

»Naa, og hvad sagde han?« 

»Ja, han har høit sige saa meget derinde. 
Der handles nok svært om Vaabenhvile, men 
hvis De ikke skynder sig lidt, kunde det hæn- 
des, at der ikke kom mange af os over Broen 
igjen.« 

»Sagde han det?« 

»Nej, det siger jeg«, og efter en Pavse 
tilføjede han, »ser De, Hr. Aspirant, Preussen 
er inte dum, og han véd s*gu nok Beskeden 
om, hvordan det staar sig med os, da vi ikke 
svarer fra Skanserne — naa, saa kreperer det 
mig, at vi ikke er derude for at tage imod 
ham, naar han kommer«, og han rettede sig lidt 
og strakte Annen ud imod det Sted, han 
tænkte paa. 

Felix gik tilbage igjen og traf uden for 
Hytten nogle andre Officerer fra Bataillonen, 
som stod i en Klynge. Han blev staaende 
lidt fra dem, idet han ventede paa en Op- 
fordring til at nærme sig, og hørte v. Kaden 
udmale, hvilken udmærket Aften de skulde 
have, naar de kom over paa Als. Den store 
svenske Officer lo af hvert Ord han sagde. — 
»Men der staaer jo Martis egen Kjæledægge!« 
sagde han. »Naa, hvorledes gaaer det, har de 
faaet nok af dette Tivoli? Hvis jeg havde 
et Par ordenlige Støvler«, vedblev han til de 
andre, »vilde jeg gjøre Visit i Morgen hos hin 
Præst, man taler saa meget om, og om hvem 
Sagnet melder, at han skal have en Overflod 

af Vin og smukke Døtre af en Kvalitet, som 
ingen skal kunne modstaa.« 

Noget derfra gik Reinhard frem og 
tilbage og talte ivrig med en Officersaspirant. 
Felix gik hen til dem. Han sjmtes, de saa* 
saa underlig blege og ophidsede ud. De be- 
svarede hans Spørgsmaal kort, og han mær- 
kede tydelig nok, at han var tilovers. Da han 
gik, begyndte de atter at tale med hinanden, 
og Reinhardt sagde aandsfraværende Fai-vel. 
Felix syntes, at ingen rigtig vilde give sig af med 
ham, og han krøb saa ind i Hytten til sin 
bedste Ven. Der var kvalmt og lummert der 
inde i det lille Rum og ganske stille. Tæt 
trykket op i en Krog laa Kompagnichefen og 
sov fast. Lygten stod paa den anden Side 
paa en Sten i Halmen og skinnede lige ind 
i Sanders lille, fine Ansigt. Ogsaa han sov, 
men ikke saa rohgt; endog i Søvne var der 
et levende Spil i hans Ansigtstræk. Felix 
strakte sig ud ved Siden af ham og laa og 
stirrede paa denne fintskaarne Mund, som selv 
i Søvne vedblev at tale. 

Han blev vækket ved at Højer sagde 

noget ind i Hytten. Han laa i Aabningen paa 
alle fire ligesom en Hund. 

»Er der noget i Vejen?« spurgte Felix. 

»Det er en Skydning, som vi aldrig har 
hørt Mage til!« svarede den anden. Felix 
krøb ud, og lidt efter kom Kompagnichefen 
og Sander. 



XIV. 

Det var, som om alle Helvedes hylende 
Aander vare slupne løs. Den stille graa Morgen- 
luft spaltedes, hurtigere end man kunde tælle, 
i høje Buer af Tusender af susende Granater. 
Næppe havde den ene standset sin hvæsende 
n for strax at springe i mangfoldige svirrende 
Stykker, før den næste kom skurende og sprang, 
før den naaede sit Maal, ret som om den i 
sit fortærende Raseri ikke kunde give sig Tid. 
Underligt lød det da, naar i den korte Stilhed 
de kantede Jærnstykker fløj om som forvildede 
Fugle med summende, klagende Toner. Det 
var en Regn af Ild og Jærn, som aldrig for- 
hen var set, og denne Regn tog mere og 
mere til i Løbet af sex rædselsfulde Timer. 
Brag og Brøl og Hyl og Hvin! 

Felix laa henne mellem Folkene; ingen 
af dem sagde et Ord, de maatte raabe til 
hinanden for at høres, saa tav de hellere. 

En Bekrat ttmBi. 18 

Deres uhyggelige Ro og Tavshed forvirrede haniy 
han følte et Tryk over sit Bryst, som om 
det var spændt sammen med en Gjord. Han 
havde Lyst til at skrige højt, til at raabe 
med i denne øredøvende Larm, men han kunde 
ikke. Han saa' en Officer staa paa etGjærde 
og kalde og vinke ivrigt, han saa' en Soldat, 
— en Oppasser — komme løbende, en Gra- 
nat springe og Oppasseren falde og rejse sig 
igjen, tumle omkuld og bUve liggende. 

Det er umuligt, tænkte han, vi komme 
aldiig fra dette her, vi skal dø alle sammen. 
Tæt ved ham tog en Soldat sin Brødpose 
frem og gav sig til at spise. Fehx sad og 
saa' tankeløst paa, hvorledes hans brune 
Kjæber gik op og ned, medens hans sløve 
øjne saa' efter Projektilerne. 

Og Larmen tog til. Som tunge Vogne 
rumle hen over hule Broer, som Raslen 
med Kjæder paa Stengulve, som stjnliende 
Fald af mange Vande, som Brag af Tømmer- 
stabler, der ramle sammen — en Samling af 
uhj^-e Lyd. Felix mærkede, at Jorden rystede 
under ham, — ja, saadan maatte Jordens 
Undergang begynde! 



195 



Kompagnichefen kom gaaende med sin 
Stok i Haanden, han sagde noget, som ikke 
kunde høres, saa bukkede han sig, tog en 
lille Granat, der næsten var hel og raabte 
til Felix, at den vilde han have hjem med 
til Erindring. Felix og et Par af Folkene 
begyndte at lede efter lignende Stumper, men 
de fleste sad forskræmte og trykkede sig op ad 
Gjærdet. Kompagnichefen dukkede igjen ned 
i den varme Hule, men Felix krøb snart hen 
til Højer, som laa og røg, og snart til San- 
der, som stadig ventede, at der den Dag 
endelig skulde komme Breve ud til ham. Han 
havde været halvvejs inde ved Brohovederne, 
raabte han, men ikke mødt andet end sprin- 
gende Granater. Og Larmen og Regnen tog 
stadig til. En Regn af Ild og Brand og 
glødende Jærn, en Larm slynget sammen af 
alle bedøvende, knusende Lyd. 

Saa — ligesom i et Nu — blev det stille. 
Skydningen hørte op. Den pludselige Stll^ 
hed gjorde et næsten svimlende Indtryk, — 
Man hørte en Lærke slaa højt oppe i Luften 

»Hvad er det?« spurgte Højer, 

»Det er Geværskud!« sagde en af Folkø 

13* 

»Ja min Salighed!« raabte han og sprang 
hen til Hytten. »De stormer der ude!« skreg 
han. »Til Gevær!« Idet Felix sprang op, 
harte han en Lyd forbi øret som af en brum- 
mende Bi og saa en pibende Fløjten, og medens 
han og Folkene traadte an bag Gjærdet i 
Kompagnikolonne, lød der en sælsom raslende 
Skratten og Knitren i det Fjærne. 

Kompagniet stod allerede paa Plads, da 
Kompagnichefen kom hen imod det; alle saa' 
hen paa ham, men han blev standset af Batail- 
lonsadjutanten, som kom i fuldt Løb i sine 
store Ridestøvler. Idet han gik Adjutanten 
i Møde, raabte Kompagnichefen til Folkene: 
»Tag Patronerne i Lommerne fra Tornystrene !« 
og de fik travlt med at efterkomme Be- 
falingen. Nu gjælder det, tænkte Felix og 
var ivi'ig for at gjøre sin Pligt. Han gjorde 
af og til nogle Kast med Hovedet, naar 
de matte Kugler summede forbi. Larsen havde 
smøget sine Kappeærmer op ved Hænderne 
og plukkede Skraatobak itu. som han i smaa 
Stumper delte ud til sin Sektion. 

»Naa Folk!« raabte Kompagnichefen, der 
nu stod foran med skrævende Ben, støt og 
fast og ligesom mere høj og rank end ellers, 

»gjør nu jeres Pligt og stol paa Gud og paa 
mig og paa Jer selv!« Han gav en Ordre, 
og i Sektioner satte Kompagniet sig i Løb, 
svingede venstre hen imod Chauséen, svingede 
højre og fulgte denne. Felix løb foran ved 
Kompagnichefens Side. Det hele havde varet 
et Par Minutter fra Højers første Raab. 

Et Stykke længere fremme blev den vold- 
somme Larm endnu voldsommere, den bragende 
Knitren samlede sig i et eneste, uafbrudt 
Skrald, alt foran stod i en tæt, hvid Damp — 
saa frem i Dampen, langt der ude mylrede 
det med sorte Skikkelser. »Frem ad!« raabte 
Kompagnichefen, idet han kastede sin Stok 
og trak sin Sabel, »frem ad!« og han svingede 
Huen. Opflammet ved Raabet fulgte Fehx. 
Den lange Sabel blev revet ud, og med Huen i 
Haanden, flammende øjne og opspilede Næse- 
bor, næppe sig selv bevidst, fløj han af sted 
med det samme Raab, ligesom baaret frem af 
en mægtig Begejstring. Og hvorledes det gik 
til, vidste Felix ikke, men han forstod plud- 
selig, at vore Skanser vare tagne af Preus- 
serne, og at disse nu for enhver Pris maatte 
kastes tilbage. Kompagniet kom ud over 

Markerne, udviklede sig i en lang Linje, løb 
igjennem blød og sumpet Jord, der sprøjtede 
op om dem, og saa videre frem til et Gjærde. 
Folkene kastede sig ned og skød. Der laa 
nogle Mennesker lige over for ved et andet 
Hegn; Felix hørte Smæk paa Smæk i Jorden 
af Kuglerne, der kom, og Smæld paa Smæld 
af Kuglerne, der gik. Der var tæt Røg over- 
alt, han kunde intet se, — jo bagved, der laa 
nogle Soldater paa Marken. Det for igjennem 
ham : Er de døde eller vil de ikke med ? Hvem 
giver Ordrer? Hvor er Kompagnichefen? — 
»Frem!« skreg han, »frem ad!« — 

»Vent lidt!« raabte Kompagnichefen, der 
pludselig kom tilstede, »vi maa vente lidt!« 
Felix tog sig sammen ved at se, hvor rohg 
han var. Ovre bag det næste Gjærde saa' han 
Preussernes flade Huer og en lang Række 
smaa hvide Røgskyer. 

»Der henne staaer en Officer!« raabte Lar- 
sen, fl3rttede sit Sigte og skød; Officeren for- 
svandt, og en anden kom løbende hen til Stedet. 
Larsen smed sit Gevær og rev et andet fra 
sin Sidemand. »Er det ladt?« spurgte han 
og skød næsten samtidig. Officeren gjorde et 

højt Spring, og Felix saa* ham ikke mere. 
En af Folkene ladede med rystende Hænder 
og spildte alt sit Krudt, men rammede dog 
Kuglen ned. Aa, De er et Fæ!« raabte Felix. 
— Plask! Noget varmt sprøjtede ham i An- 
sigtet, og »Fæet« faldt sammen med et 
jamrende Skrig; men i samme øjebUk hed 
det: »Frem ad!« Det blev raabt nede fra 
venstre og gjentaget op til højre og saa: op 
over Gjærdet og videre frem tU det næste 
Hegn over den hullede Mark, over Knolder af 
Jord, over Mennesker, der laa og vred sig 
med Skrig og Hyl eller stille, med krmnmede 
Fingre og Blod over Ansigterne. Hidset af 
Krudtdampens vamle, lunkne Em, opflammet 
af det flyvende Løb, blev Felix atter revet 
med — de flade Huer forsvandt fra Gjærdet 
foran og løb tilbage, og i øjebhkkets Fryd 
følte han en ubændig Lyst til at styrte af- 
sted efter dem og faa alle med. Han sprang 
op imellem de nøgne Buske og vilde sætte 
Foden paa Ryggen af en Død, som laa paa 
den anden Side i Grøften, da én greb ham 
i Kappen og trak ham tilbage bag Gjærdet. 
Kuglerne væltede over dem, smækkede i 

Jord, slog i Kjød — han hørte det ikke — 
svippede i Grenene, nappede i hans Kappe — 
han mærkede det ikke. — »Til højre, til højre!« 
blev der raabt, men til højre var der et Gjærde, 
som løb lodret paa de andre og stødte sammen 
med dem i en tæt Tjørnehæk. Der var intet 
at se for Røg. Felix vilde frem, men hans 
Folk løb igjennem Tjørnene, og da han rask 
trængte igjennem disse, gik han paa noget 
blødt, og han syntes han skimtede lyseblaa 
Kroppe under sig. Paa den anden Side af 
det lange Hegn stod Kompagnichefen. »Her 
hen, langs Gjærdet !« raabte han, men rakte 
i det samme Armene højt i Vejret og faldt 
forover. 

»Tilbage!« blev der raabt. »Nej, frem 
ad! — Nej, Premierlieutenanten er falden!« 
og nogle af Soldaterne gav sig til at løbe til- 
bage. Felix svang sin Sabel i den yderste Exal- 
tation og skreg: »Fremad, for Satan, fremad!« 

En Officer kom langsomt gaaende : »Vi skal 
trække os tilbage!« sagde han højt. 

»Tilbage? Nej, frem ad! Frem ad!« raabte 
Felix, men fik i samme øjeblik et stærkt Slag, 
han følte ikke hvor, og styrtede om. — — — 

En tyk, hvidgraa Sky af Damp rugede 
over Dybbø'lbanke , og inde fra denne Sky 
sivede et Gny og et Bulder af Tusender 
Geværskuds dumpe Knald; det drø'nede og 
hamrede, som om en Vulkan var i Udbrud, 
som et Jordskælvs revnende Brag, og der 
hørtes Skrig og Raab, og smertefulde Hvin 
og rasende Hyl — saa overdøvedes alt af en 
sælsom uhyggelig Lyd, der fik Hjærtet til at 
stivne af Rædsel og klynke af Angest, — en 
Dødsrallen, som af et helt Folk, der rallede i 
Dødskamp. — 

Dybbølstillingen var i Fjendens Vold, de 
Danske hastede tilbage til Broerne, for at 
komme over til Als. 



XV. 

Da Felix kom til sig selv, laa han ud- 
strakt paa Maven bag Gjærdet. Han kunde 
ikke røre sig, ikke bevæge et Lem, ikke rejse 
sit Hoved. Med Opbydelsen af alle sine Kræfter 
fik han Ansigtet om til Siden og saa' Kom- 
pagnichefen blive baaret bort af nogle Soldater. 
Nu bliver jeg taget til Fange, var hans første 
Tanke. 

»Tag mig med!« raabte han, men han 
hørte ikke sin egen Stemme. 

»Kom!« sagde en Stemme til ham, og 
en Korporal bukkede sig ned over ham og 
tog ham i den højre Arm. Felix skreg af 
Smerte. »Er det der?« spurgte Korporalen, 
tog ham i den anden og trak ham efter sig 
hen ad Jorden som en Sæk. En Soldat kom 
til, de fik ham lettet op, og nu gik det hurtigere 
tilbage. 

Han vidste ikke, hvad der skete med 
ham, før han kom til sig selv i en Grøft. 

Han vendte Hovedet efter en klagende Lyd 
ved Siden af sig; dér laa Kompagnichefen. 
Hans brede Skikkelse syntes ham sammen- 
falden og lille, han var ganske hvid i Ansigtet, 
og han stønnede svagt. Felix selv var kun 
let saaret, men som det ofte gaaer, troede 
han, at det var meget mere. Det stak ham 
1 Brystet, og han kunde ikke faa Vejret. Altsaa 
har jeg en Kugle i Brystet! tænkte han, men 
det var ham ikke muligt at faa Haanden ført op. 
Nu skal jeg altsaa dø, — jeg er lige ved at 
dø, men min Sjæl er her endnu i mit halv- 
døde Legeme, om et kort Sekund er jeg der- 
oppe, og han saa* op imod den hvide Himmel, 
men da han mærkede, hvorledes Kuglerne 
endnu peb hen over ham, ønskede han, at 
han kunde trykke sig dybere ned i Jorden. 
Alt er jo ikke forbi endnu, nej, nej, tænkte 
han, naar blot jeg kunde blive forbundet. 

Nogle Soldater kom løbende med en tom 
Baare, Korporalen løb foran. »Her! her!« 
raabte han, og de tog fat paa Kompagnichefen, 
der udstødte nogle halvkvalte Skrig. »Kom 
nu,« sagde Korporalen til Fehx,« op med 
Dem!« Han tog sig sammen, nogle Folk 

kom til, og saa blev han halvt ført og ledet, 
halvt baaret tilbage en lang, lang Vej, som 
aldrig fik Ende. En Granat gik saa tæt hen 
over dem, at de sank i Knæ under Luft- 
trykket, og slog ned i Jorden. Den sprang, 
Stumperne røg frem efter, og de gik hen over 
Hullet. Det forekom ham, de mødte nogen, 
der sagde: »lad ham ligge^ han er jo død,« 
men saa rettede han sig op og ravede med, 
indtil det paa en Gang blev Nat omkiing ham 
— og saa vidste han intet mere. 

Det bølgede og vaklede under ham; han 
sank, nej, nej, han sank ikke, han fløj — 
svævede højt, højt op, saa atter ned med en 
knugende Vægt paa sit Bryst, det slog sammen 
over ham, Bølger, Jord, Vand, det stoppede 
hans Mund, det kvalte hans Aandedi*ag, — 
»Hjælp!« skreg han, og med en voldsom An- 
strængelse fik han øjnene op. Han laa paa en 
Ambulancebaare og blev ført afsted af et Par 
Soldater. Da han skreg, satte de Baaren, og 
han smilte nu med et fredeligt, træt og lykke- 
ligt Smil. En hel Del Soldater og Officerer 
kiggede ned paa ham og skyggede for Solen* 
»Hvor er han saaret?« spurgte de. Han laa 

og smilte og var saa glad over, at ISolen 
skinnede saa lyst og muntert, og da de gik 
videre med ham, forstod han, at han var ovre 
paa Als, og at de bar ham op ad en Bakke 
til Møllen. Den bageste Soldat maatte løfte 
Baaren i kiiimme Arme, for at den ikke 
skulde hælde. Han laa og saa' paa den 
forreste Soldats brede Ryg og tænkte paa, 
hvor de vare gode imod ham, og han tænkte 
paa de saarede Soldater, som de havde mødt 
den Dag, de gik over til Dybbøl; han vendte 
sig lidt og vilde vinke med Haanden, men 
saa kom Smerterne igjen, og han stønnede. 

»De ska* itt' røre po Dem, Hr. Løjtnant, 
bare rolig«, sagde Ambulancesoldaten bag ved 
ham. En Masse Soldater drog forbi ham i 
modsat Retning. De kommer vist for sent, 
tænkte han. — Saa satte de Baaren ned uden 
for Møllen. 

Der var en tæt Stimmel af Mennesker 
og lange Rækker af Baarer med Saarede. 
Soldater med tomme Baarer løb rask ned 
ad Bakken. Der hørtes ikke en Lyd fra de 
Saarede, men inde fra Husets aabne Vogn- 
port lød en skrækkelig Jamren, og under- 

tiden blev en forbunden Soldat ført ud, enten 
paa en Baare eller støttet af Soldater. En 
lille Artillerist, der var ganske blodig i An- 
sigtet, stod og kastede op henne ved en lille 
Trappe, paa hvis Trin der sad en Del Folk. 

Saa kom Felix ind. En høj Mand uden 
Spor af Farve i Ansigtet kom ham i Møde. 
Det var en Læge, som han kjendte af Ud- 
seende fra Kjøbenhavn. »God Dag«, sagde 
Felix indsmigrende med Stemmen fuld af 
Angest. Lægen nikkede, hans Arme vare blot- 
tede til Albuerne, og han havde et langt For- 
klæde paa, som drev af Vand, paa dets nederste 
Kant klæbede nogle blodige Haar. Frakken 
blev taget af Felix, men hans Skjorte skar 
Lægen igjennem med et rask Snit af en Sax. 

»Sig mig strax, hvis det er farligt«, sagde 
Fehx bønhgt. 

»Brystet rent. Hvor gjør det ondt? Naa 
der! Aa, det er en Kontusion; bevæg Armen, 
det gaar jo!« sagde han og smækkede et vaadt 
Kompres paa, saa Felix følte det kolde Vand løbe 
ned ad sin varme Krop. »Bind hans Arm 
op!« En Militærarbejder bandt ham et smalt 
Bind om Halsen og lagde Armen i det. 

»Til Hørup Hav!« sagde Lægen. — »Den 
næste !« 

Felix rejste sig fra Baaren. Han var alt- 
saa let saaret! Han syntes, at hele hans 
Styrke vendte tilbage, Blodet rullede ham atter 
rask igjennem Aareme, og Tankerne, som 
vare trætte af kun at dreje sig om det døde- 
lige Saar, han mente at have faaet, fik nu en 
andet Retning. 

Han kastede et Blik omkiing sig i den 
store Vognport og saa' med Gru de Skikkelser, 
som længere tilbage skreg og klynkede, og 
som fægtede i Luften med nøgne Arme og Ben, 
medens Lægerne tumlede med dem. Han blev 
ført ud og sat ned paa Jorden med Ryggen 
lænet op til den hvide, solbeskinnede Mur. 
Et uendeligt Velvære fyldte hans Legeme, 
han følte sig saa sund og dog saa mat og 
betaget af en blød og blid Stemning. Hør hvor 
de skyder derude, sagde han til sig selv. Gud 
i Himlen, hvor det er grusomt og afskyligt! 

Saa rejste han sig og gik hen til Porten 
igjen, hvor Lægen kom tilsyne. 

»Hør,« sagde han, »da jeg ikke fejler 

noget synderligt, kan jeg vel gaa ud igjen og 
søge min Afdeling?« 

»Hvad siger De?« 

»Kan jeg ikke melde mig til Tjeneste 
igjen?« 

»De? — Alle Letsaarede skal til Kjøben- 
havn«, svarede Lægen kort og vendte ham 
Ryggen. 

Han længtes efter at høre, hvorledes det 
var gaaet de andre, især tænkte han paa sin 
saarede Kompagnichef, og hvor de mon havde 
bragt ham hen. 

Tøjet hang løst om ham, Skjorten var 
klippet itu, Frakken var ikke knappet og 
Kappen hang tungt over den ene Side, da den 
trykkede den daarlige Skulder; Huen havde 
han tabt. 



XVI. 

Der kom flere og flere Saarede. Nogle 
kom støttet af Soldater, og lænet forover vak- 
lede de frem som berusede, andre blev slæbt 
i Baarer med Tornystret under Hovedet, medens 
Blodet sivede igjennem Baarens Sejldugsbund, 
og naar den stod stflle, samlede der sig en Pyt 
af Blod paa Jorden. Der var kun faa, som 
jamrede sig, men de var altid omgivne af 
Soldater, som søgte at hjælpe dem og give 
dem at drikke, thi alle skreg de paa Vand. Inten- 
danter løb omkring og raabte, Ordonnanser 
kom sprængende, søgte forgjæves en eller 
anden med en Melding og galoperede saa 
afsted igjen. Bøndervogne kjørte op neden 
for Møllen paa en Vej, hvis nøgne, kappede 
Træer tabte sig i det Fjæme. Der holdt 
allerede en lang Række, og inde paa en Mark 
endnu flere; lidt efter lidt blev de læssede 
med de Saarede, som uafbrudt blev baaret ud 

En Bekrut fra 64. 14 

af Vognporten. Under alt dette tordnede Ka- 
nonerne, og Solen skinnede og Fuglene sang, 
og man herte lange, svævende Raab som af 
Hurraer i det Fjæme, nede ved Sundet eller 
ovre fra Dybbøl. 

Felix stod stadig ved Ambulancen : Stedet 
trak ham magnetisk til sig. En Sygepasser 
kastede et Par Spande Vand ind over Gulvet, 
saa at en rislende Strøm af blodfarvet Vand 
skyllede ud igjen over Bjælken i Portens Dør- 
trin. Lægen laa paa Knæ foran en Baare og 
havde en tynd, blank Kniv inde i et Legeme, 
hvis Klæder vare smøgede op om Hoved og 
Bryst. Bagved raabte en med skummende 
Mund: »nej, la* vær'! — la' vær' for Satan! 
Er De gal Mand! Aa— aa — aa!« og det lød, 
som han bed fra sig som en gal Himd. 

Han vendte sig om, og den samme blide 
Følelse kom over ham som føi'. »Gjør det 
meget ond^?« spurgte han en Mand, som 
sad ved Muren og havde hele Ansigtet ind- 
bundet paa Kryds og paa tværs. »Han har 
faaet et Skud gjennem Kinderne,« sagde en 
Soldat, som sad ved Siden af ham med en 
forbimden Fod, af hvilken man kun saa' hans 

grimme, smudsige Tæer stikke frem. »Og jeg 
har faaet én gjemiem Foden,« tilføjede han, 
»men det gjør ikke ondt.« 

Felix satte sig ved Siden af dem og 
undrede sig over den Ro, der var over ham; 
han hgesom skammede sig ved at have en 
Følelse af Glæde over, at det hele nu var 
forbi. Han rykkede Græsstraaene op, som 
stod imellem de varme Brosten, og saa' paa 
dem , smed dem igjen og rykkede saa flere 
op endnu. ForviiTede Tanker skød igjennem 
hans fortumlede Hjærne, uden at han tænkte 
dem ud. I det ene øjeblik glædede han sig 
over, at han skulde til Kjøbenhavn, og da smilte 
han uvilkaarlig. men i det næste faldt Tanken 
paa Kompagnichefen og Folkene, som han holdt 
saa meget af, og han følte sig da meget forknjrt. 

Pludselig nævnede en Stemme hans 
Navn; han saa' op: v. Kaden stod foran 
ham, lang og tynd. Huen var trykket ham 
helt ned over Ørene, og Kappen hang i lange 
Folder om den tynde Skikkelse. Felix vilde 
springe op, men mærkede nu først, hvor 
daarlig han kunde støtte paa Benene, og 

han rejste sig derfor langsomt, v. Kaden fortalte 
ham, at han havde et Strejfskud i Siden og 
at hans Frakke var bleven hggende ved Am- 
bulancen i Brohovedet, hvor han var bleven 
forbundet. De spurgte hinanden ud og for- 
talte. 

»De er næsten faldne alle sammen,« 
sagde V. Kaden. »Preusserne har hele Stil- 
lingen, og vi er i Færd med at gaa over 
Broerne. Brohovederne har vi endnu. Kan 
De høre? Geværilden kommer næiTnere. Tag 
Deres Hue, lad os gaa omkring og se efter 
dem fra Bataillonen? 

»Jeg har mistet den.« 
»Naa, saa kom da uden Hue.« 
Paa den anden Side Vognporten, i Møllens 
lille Gaard, laa en Del Haardtsaarede og 
flere blev stadig bragt derud. Soldater og 
civile Folk, ja endog en Kvinde gik imellem 
dem med Vandfade, Haandklæder og Glas. 
Henne i en Krog, i Skyggen, laa der nogle 
Skikkelser, som ikke rørte sig mere. 

»Der vil mangle Makkere til Lhombren 
i Aften,« sagde v. Kaden, medens de gik der hen. 

»Aa!« udbrød han pludselig og blev staaende, 
idet han pegede ned paa Reinhardts Lig, men 
tilføjede saa med en Galgenhumor, der lød som 
Graad og Latter paa en Gang og gjorde et 
stærkt Indtryk paa Felix: »Is our old friend 
here — no his is not here, but we are here 
— — and the dog has a. long tail. - « Men 
de sidste Ord endte ligesom i en Hulken. 

De gik. Felix ledte stadig efter Kompagni- 
chefen, men han kunde ikke finde ham. Saa kom 
en Herre i en Uniform, som Felix ikke kjendte. 
»Alle de Letsaarede skal skynde sig lidt!« 
raabte han hæsblæsende. 

»Hvormed?« spurgte v. Kaden. 

»Med at komme paa Vognene til Hørup. 
Det er jo sagt, vi maa af med dem her.« Han 
talte affejende, som om han havde Foragt for 
alle dem, der ikke var saarede til Døden. 

»De bruger en ubehagehg Taleform, Sir,« 
svarede v. Kaden. 

»Hvad behager?« raabte den anden for- 
bitn^'t. 

»Øjeblikket bør formilde Deres Strenghed, 
Sir; vil De vise mig min Ekvipage.« 

»Deres Navn, Hr. Lieutenant!« raabte den 
anden. 

»Hvad er et Navn?« citerede v. Kaden; 
»den Blomst; vi kalde Rose, vil dufte lige 
sødt; hvad end den kaldes.« 

Manden stirrede paa ham, som havde han 
en Vanvittig for sig, men v. Kaden havde 
allerede kastet sig paa Knæ foran en menig 
Soldat af hans Kompagni, som laa og væltede 
sig i Smerter, og han veg nu ikke fra ham, 
før han havde faaet ham lagt paa en af de 
lange Høstvogne, der holdt neden for Møllen. 



xvn. 

Felix satte sig op paa en Vogn hos Ku- 
sken. Han havde fundet en Menigs gamle 
Hue og taget den paa. Bag i Langvognen 
laa fem Soldater, men kun en af dem var 
haardt saaret, og da endelig det lange sørge- 
lige Vogntog satte sig i Bevægelse Skridt for 
Skridt,, gav den stakkels Mand sig som et 
Barn, uafbrudt og med smaa, hjælpeløse Klynk, 
der gik Felix til Marv og Ben. De andre laa 
i en Døs, trætte og udasede, engang imellem 
vaagnede de op og faldt saa hen igjen. 

Vognene sneglede sig skumplende af sted 
henad den haarde Vej, Træaxleme henknagede, og 
de svære Bønderheste hang med Hovedet og 
udsendte en stærk Lugt af Sved og Gødning. 
Et Hjul paa Vognen foran peb uafladelig. 
Ikke en Vind rørte sig. Der var tomt og 
stille ude paa de grønnende Marker, og man 
hørte kun Kragernes skræppende Skrig, naar 

de fløj op og satte afsted lavt hen over 
Jorden, for atter med stive Ben at sætte sig 
længere fremme. De vare Vogntogets eneste 
Følge. Inde i Skoven, hvor Solen ikke 
kunde komme til, stod Træerne nøgne og 
sorte. Stamme ved Stamme, som stivnede af 
Skræk og Sorg. og her inde lød Kragernes 
Skrig dobbelt højt. 

Felix talte først lidt med Kusken, en aldrende 
Bonde, som sad og døsede under den langsomme 
Kjørsel, og tænkte saa paa det fonige Vogn- 
tog der ovre paa Fyen. Hvor muntert og lystigt 
havde det dog ikke været — og nu? Mon jeg 
kan telegrafere hjem fra Hørup? Endnu aner 
de ingen Ting. At tænke sig, at de gaar rolig om- 
kilng i Kjøbenhavn. som ellers, medens vi kjører 
her! — Der er mange Mennesker paa Gaden 
i Dag i det gode Vejr, ned ad østergade, paa 
Kongens Nytorv, ud ad Langelinie til, de aner 
ingen Ting, og nu er det hele forbi, og vi 
kjører her. Om fjorten Dage er min Skulder 
rask igjen, hvordan mon den egentlig ser ud? 
— Hvor de vil være stolte over mig der 
hjemme — og Aviserne vil nævne de Saarede. 
Han var næsten lidt fortrydelig over at Saaret, 

som gjorde ondt, hver Gang han rørte Armen, 
var saa let, og han bebrejdede sig, at han 
sad der med saadanne Tanker, medens den 
stakkels Fyr bag ved gav sig saa ynkeligt. 
Da det var forbudt at holde, fik han en Dreng, 
som de mødte, til at fylde en Feltflaske med 
Vand; den Saarede drak og takkede med sin 
lille hjælpeløse Stemme. 

Vognene sneg sig hen Fod for Fod. Felix 
var tilsidst lige ved at falde sammen og bukke 
under for sin Træthed. Saa kom de atter 
gjennem en lille Skov, og pludselig laa Havet, 
det store, blinkende Hav foran dem. 

Der herskede stor Travlhed og vrimlede 
med Mennesker nede ved Vandet og ude paa 
Broerne, ved hvilke der laa. et stort Dampskib 
og flere mindre Skibe. De Saarede blev bragt 
ombord, efterhaanden som Vognene kom. 
Felix vilde ikke antages for menig Soldat 
og smed derfor sin Hue i Vognen. Da han steg 
ned, kom en lille civil Mand hen til ham med 
en Spand og en Lerskaal, gav ham Vin og 
Vand at drikke og løb saa videre. Han gik 
ind imellem Vognene og ledte efter sin Kom- 

pagnichef. Alle saa' paa ham med venlige 
Blikke, og flere civile Folk trykkede ham i 
Haanden og spurgte, hvorledes han havde det. 

»Er De der?« sagde han til en saaret 
Aspirant, som blev baaret ned til Broen; det 
var en lille, kjen, sorthaaret Fyr med et rundt 
Barneansigt. 

»Jeg harenKugleiLaaret,« svarede denne 
smilende. »Vi ses ombord.« 

Vognene blev ved at konmie. Han stil- 
lede sig, hvor de blev læsset af, men Kom- 
pagnichefen var der ikke. Et øjeblik følte 
han sig som en Hund, der har mistet sin 
HeiTO, men tilsidst kunde han ikke holde Synet 
af alle de Ulykkelige ud, og da han hørte, at 
mange allerede vare førte ombord eller til 
Augustenborg, opgav han at finde ham her. 

De saarede Soldater blev hejset ombord i 
en overskaaren Tønde og derpaa firet ned 
i Lasten, hvor de blev lagt i et tykt Lag 
Halm. Paa samme Maade blev to Jagter, som 
Damperen skulde have paa Slæb, fyldt med 
Saarede, efterhaanden som Skibet blev fuldt. 
Felix blev standset paa Broen af en Baare 
med en Saaret, der netop skulde tages op og 

bringes ombord i Jagten. — Men det er jo 
min Fløjmand; tænkte han, da han saa' den 
store Skikkelse, der laa stiv og bevidstløs 
med det voxagtige Ansigt indrammet i .det 
rødbrune Skjæg. »Han er vel ikke død?« 
spm-gte han en Baadsmand, som lod til at 
lede det hele; »kan han ikke komme ombord 
paa Dampskibet?« 

»Gu' ka' han det, hvis de vil ha' han!« 
svarede Baadsmanden, og Baaren blev saa ført 
længere ud og bragt ombord paa Damperen. 

Dækket var fuldt af Saarede, af Soldater, 
indsvøbte i hvide Uldtæpper, og af Officerer 
af alle Grader, i smudsige, sønderflængede 
Kapper, som stod i Smaaklynger og talte 
med hinanden. Alle saa' de blege og for- 
sømte ud. Henne ved Kahytstrappen blev de 
mere haardt Saarede baaret ned, hjælpeløst 
hvilede de i deres Bæreres Hænder, men kun 
sjældent hørtes der Klager fra dem. 



xvin. 

Ved Foden af Trappen stod en Læge, en 
lille Mand med et tjnidt, rødt Haar og en stor, 
kroget Næse. »Han sku' ha' værret i Bak- 
lasten«, sagde han med stærk norsk Betoning, 
»jæj ka' ikke ha' fler;« men da Fløjmanden 
blev lagt ned paa Gulvet, og de opknappede 
Klæder kom fra hinanden, saa' de i det brede, 
hvide Bryst to ganske smaa, sorte Huller, det 
ene henne ved den venstre Vorte, det andet 
oppe ved Nøglebenet, de blødte ikke, men 
var ganske runde og skarpe. Lægen hvislede 
noget imellem Tænderne, og Manden blev 
bragt ind i Salonen og lagt paa en Madrats. 
Han fik nogle Draaber af et lille Tinbæger, 
og da han lidt efter slog øjnene op, og saa' 
Felix tæt over sig, stønnede han svagt — tale 
kunde han ikke. 

Her i Salonen var de Haardtsaarede bragt 
ned. Den straalede af Elegance, af rig For- 

gyldning, indlagte Træpaneler, blanke Messing- 
beslag og mørkerøde Fløjls Hynder, men 
overalt, paa Hynder og Sofaer og over 
hele Gulvet laa der nu blege og blodige 
Mænd. De fleste sov eller laa i det mindste 
med lukkede Øjne og saa' allerede ud som 
Lig. Deres uragede Kinder og mørke Skjæg 
saa' grimme og grelle ud i de farveløse An- 
sigter. Kun hist og her hørtes en Stønnen og 
et Par uforstaaelige Ord. Et Par Sygepassere 
gik om imellem dem, og en ganske ung Læge 
med et blegt Ansigt og store forvildede Øjne 
søgte paa alle Maader at hjælpe. 

Døren var aaben for at skaffe Luft ind i 
Rummet, der var forpestet af Blod og Ud- 
dunstninger. Felix, der var bleven hærdet 
imod alle Indtryk af slemme Saar og øde- 
lagte Lemmer, stod og saa' sig omkring og 
opdagede flere og flere Ansigter, han godt 
kjendte: højere Officerer, som han havde set 
i Fredericia, Lieutenanter, som han havde 
mødt ved Sønderborg; de fleste kjendte han 
dog ikke. — Men saa ! Det gav et Sæt i ham, 
— henne ved Kaminen med Messinggitret, 
udstrakt paa en Madrats, med lukkede øjne 

og gustne Kinder — som en Vind var han 
der henne — ja dér laa han, hans Kompagni- 
chef! Overvældet sank Felix ned, idet han 
glemte sig selv og alt omkring sig. 

Kompagnichefen slog øjnene op, og da 
han saa' Felix, smilte han rohg, som om det 
var noget selvfølgeligt, at han saa' sin imge 
Ven siddende ved Siden af sig med blinkende 
Taarer i de lyse øjenhaar. Da han faldt hen 
igjen, rejste Felix sig for at gaa. I Kahytten 
bag ved Salonen var der ogsaa Saarede, men 
dér maatte ingen komme ind. »De er meget 
daarlige derinde,« sagde en Sygepasser. Felix 
kiggede gjennem Døren, da han gik forbi, en 
Officerskappe med Oberstdistinktioner laa paa 
Gulvet, og fra en Køje saa' han et Par mørke 
øjene stirre sig i Møde. Var det Sander? tænkte 
han. — Ak ja, vi er her vel alle sammen. 

Fløjmanden var flyttet hen ved Væggen, 
og da han ikke kunde taale at ligge ned, sad 
han lænet op imod den, med det blottede 
Bryst og de to smaa skrækkelige Huller, som 
det ikke kunde nytte at forbinde. Han saa' 
med store rørende øjne op paa Felix, der tog 

et Glas med Vand og holdt det til hans Læber, 
men drikke kunde han ikke. Felix heldte saa 
en Slurk i ham, men da den store Fløjmand 
vendte sig om til Siden, saa' Fehx, hvor- 
ledes Vandet løb ud af hans Mund igjen. 

Han gik op paa Dækket i den friske 
Luft, satte sig agterude paa en Bænk med 
Haanden under Kinden og saa' paa den Travl- 
hed og det Liv, som herskede paa Broerne og 
i Land. Halvt i Sløvhed sad han og saa' paa 
alt dette. Søen var blank som Glas, og kun 
inde ved Stranden skyllede den lille Brænding 
dovent op imod de smaa Fiskerhuse, der var 
taget i Beslag af alle mulige civile og mili- 
tære Folk, som gik ud og ind og lod Halv- 
dørene staa aabne. Der kom stadig flere 
Vogne med Saarede. 



XIX. 

1 den nederste Kahyt laa de, der havde 
mindre Kontusioner, lettere Kjødsaar eller sligt, 
som formentlig kun umuliggjorde Brugen af 
Lemmer og Legeme for en kortere Tid. Da 
Felix senere kom der ned, herskede der en '( 

ret munter og let Samtale. De fleste laa i 
Køjerne, andre sad med Armen i Bind og for- 
bundet Hoved ved det store Bord. Der blev 
fortalt og berettet, spurgt og svaret; enhver 
havde Lyst til at fortælle sine Tildragelser 
under Kampen. Ogsaa dér traf han Bekjendte. 
Han gik hen til den hlle Aspirant med det 
barnlige Ansigt. 

»Hvordan har De det?« 

»Udmærket. — Det var forfærdeligt, ikke 
sandt?« 

»Jo. Gud fri os for at komme med igjen 
til en saadan Historie.« 

»Ja, det har De Ret i, jeg har faaet mere 
end nok af Krig. 

Felix fandt en velkommen Virksomhed i 
med Iver at søge at hjælpe dem alle, saa godt 
han kunde. Han kom i Samtale med andre, 
og senere, da der var kommen mere Ro om- 
bord paa Skibet, og der blev bragt Mad og 
Vin ned til dem, blev Stemningen endnu 
lettere. De lo, da han og en svensk Officer 
skar Maden itu for hinanden, idet den ene 
kun kunde bruge den venstre, den anden højre 
Haand. 

Men i et Hjørne af den umagelige Sofa 
sad en gammel Kapitajn, en kraftig og svær 
Skikkelse, hans store, furede Ansigt var dæk- 
ket af Skjæg til helt op paa Kinderne, hvor 
fra det faldt langt ned over Halsen. Han sad 
indhyllet i sin store Kappe, der skjulte, 
at han intet andet havde under den end 
store, brede Bandager, der dækkede de 
Saar, som en springende Granat havde 
flænget i ham. Og som han sad der 
uden at tage Del i Samtalen og uden at 
spise, saa' han ud som hugget i Sandsten, 
med et forstenet, forvitret Udtryk i sit faiTe- 

En Rekrut fra VA. V^ 

løse Ansigt. Han var kjendt som en Mand, 
der i høj Grad havde udmærket sig i vor 
første slesvigske Krig, og som nu havde for- 
ladt sin lille ensonmie Gaard højt oppe i Jyl- 
land, sin Jagt og sin Baad for atter at kæmpe 
for sit Land. Han drak et Bæger Vin, da 
man bød ham det, men talte ikke og vilde 
ikke lægge sig; med Armene overkors under 
Kappen sad han og stirrede hen for sig. 

Gulvet i Kahytten var opfyldt af alle- 
haande Ting, og man snublede over Tornystre, 
Tasker og Forbindingssager. Bordet var uden 
Dug og fuldt af Smaasager, men der blev 
spist ved det med god Appetit, og da Lægen 
gav de fleste Lov til at drikke et Par Glas 
Vin, blev Samtalen efterhaanden næsten munter. 
De bekymrede dem ikke om, at han lagde 
Bind tilrette ved Siden af dem og forbandt en 
Saaret ved Bordet, hvor de spiste, ja de lagde 
næppe Mærke til at en lille Bæk af Blod løb 
hen ad Voxduget og fik noget af Lidholdet af 
en væltet Tobakspung til at svømme. Den 
svenske Lieutenant tømte med Velbehag 
sit store Glas Rødvin, og idet han lagde 
Hovedet tilbage og vendte sit raske Ansigt 

op imod Skylightet, saa Lyset brød sig i de 
hængende Vhidraaber i hans fine Mundskjæg, 
udbrød han med et glad Suk; »Ja Lifvet ar 
ta' mig Fa'n dock heri'ligt!« Det lød næsten 
som en Takkebøn. Men da Skibet endelig 
om Aftenen kom til at gaa, sov de fleste 
allerede og kun et Par sad i stille Samtale. 
Kun den gamle Kapitajn sad alene for sig selv 
og talte med ingen. 

Felix gik op i Salonen og saa' til sin 
Kompagnichef, der laa hen som en Død. Han 
havde faaet Trang til Virksomhed og hjalp 
Lægerne og Sygepasserne, hvor han kunde. 
Den stakkels Fløjmand fulgte ham med øjnene, 
hver Gang han gik forbi ham, hans hjælpe- 
løse Blik havde mere af et saaret Dyrs Udtryk 
end af et Menneskes. Felix gav ham tit at drikke, 
og saa lænede den ulykkelige Karl Hovedet 
hdt til Siden, og han saa' atter, hvorledes 
Drikken løb ud af hans Mund. Men da han havde 
været borte en Stund og kom ind i Salonen igjen, 
sad Fløjmanden ikke mere henne ved Væggen. 

»Har De fijrttet ham?« hviskede han til 

en af Lægerne. 

»Ja, op paa Dækket,« svarede denne. »Da 

jeg saa' til ham før, var han død. Kan De 
huske at skaffe mig hans Skyldbog, som han 
vel har i Lommen. Jeg skulde gjæme have 
Rede paa hans Navn og Hjemstavn.« 

Felix nikkede og gik inderlig bedrøvet 
ned i den inderste Kahyt for at samle sig 
lidt. Han havde tænkt rigtig at tage sig af 
sin saarede Fløjmand, naar de kom til Kjø- 
benhavn, at pleje, hjælpe og trøste ham og 
gjøre hans sidste Levedage blide. Nu var 
ogsaa han død. 

Nede i"^ Kahytten var der stille og tyst. 
Man hørte kun de Sovendes Aandedrag, en 
fjæm, dæmpet Larm af Maskinens Stempel- 
slag, og saa Vandet, der med smaa slikkende 
Lyd klukkede op ad Skibets Sider. »Hvor 
langt er vi?« spurgte en Røst fra en af 
Køjerne. Han gik derhen, og med en Stemme, 
der skjælvede af Sorg og Bevægelse, for- 
talte han om sin store Fløjmands Død, men 
medens han talte, hørte han nogen røre sig. 
Han vendte sig om og saa' da den gamle 
Kapitajn pludseUg rejse sig i sin fulde Højde, 
saa at Kappen og Bandagerne gled ned af 
hans haarede Krop og blottede de lange, blodige 

Flænger. Og idet han rakte Armene op imod Ka- 
hyttens Loft, stønnede han med en halvkvalt 
Stemme: »mit stakkels Land! mit stakkels 
Land!« og kastede sig ned over Bordet med 
Ansigtet paa sine Arme. 

Felix sprang forfærdet op for at hente 
Lægen og gik saa op paa Dækket. Hans Sind 
var i et voldsomt Oprør. Han blev staaende 
henne ved Rælingen og stirrede ud i den stille 
Nat, hvor han saa' mørke Masser glide forbi, 
sorte øer, hvor fra enkelte Lys blinkede, og 
han saa' op imod Himlen, hvor tynde Skyer som 
graalige Slør langsomt trak forbi den hvide 
Maane. 

»Gud, Gud!« stønnede han, — »Aa, hvor- 
for skal alt dette dog ske ? Jeg kan ikke mere 
holde det ud, jeg kan ikke mere forstaa Dig! 
Aa, Gud Fader i Himlen, hvis Du er der oppe, 
se dog til os i al denne Jammer! — Du maa 
hjælpe os — hvis Du er, som jeg har lært 
og som jeg har troet! Hjælp os, hjælp os — 
hører Du Gud! Du maa hjælpe os, Du maa. 
Du maa — — « Og han lagde sit unge, for- 
tumlede Hoved ned paa den vaade Ræling 
og græd. 

Han rejste sig saa, og med Ansigtet 
vaadt og blankt af Taarer gik han forud i 
Skibet og steg op paa Bakken ad den smalle 
Jæmtrappe. Dér laa nogle døde Soldater under 
et hvidt, uldent Tæppe, og da han trak dette 
bort, kjendte han strax sin gamle Fløjmand i 
den nærmeste. Ansigtet lyste gulhghvidt i 
Maaneskinnet, Underlæben stod frem som sæd- 
vanlig, men var hel sort, og han saa' de 
døde, blanke øjne under de halvaabne Laag. 
Han vilde atter dække ham til, men da han 
jo skulde have hans Skyldbog, stak han sin 
raske Haand ned i den aabne, stive Vaaben- 
frakke og følte efter Lommen, men der var 
fugtigt og klæbrigt, og da han trak Haanden 
til sig, var den fuld af koldt, levret Blod. — 

Da Felix vaagnede næste Dag, laa han i 
sin Køje ; det var langt henne paaEftermiddagen, 
og et Par Timer efter lagde Skibet til ved 
Kvæsthusbroen. — Kort efter var han hjemme. 



XX. 

Efter faa Dages Forløb var Felix's Saar 
lægt saa vidt, at han med Armen hæn- 
gende i et sort Tørklæde fik Lov til atter 
at gaa ud. Hans første Grang gjaldt hans 
saare^e Kammerater. Han havde allerede 
faaet Budskabet om Kompagnichefens Død, 
og den havde grebet ham dybt. Nu søgte 
han først Sander, som laa dødelig saaret paa 
Lasarethet, men han var der flere Gange uden 
at faa Lov til at komme ind; heller ikke 
Sanders unge Hustm, der plejede sin Mand, 
fik han i Tale. Hver Dag hørte han til ham. 

Uden for Døren traf han et Par Grange 
en Student, en høj kraftig Fyr med en daar- 
lig Holdning, Ryggen var krum og Hovedet 
bøjet. Da de delte Skæbne og ikke kunde 
komme ind, henvendte han en Dag nogle Ord 
til ham, men den anden svarede kejtet og 
undsehg og gik hurtig bort. Næste Dag var 
Felix heldigere, og det var Sanders Hustru, 

som selv lukkede ham ind. Det var ikke 
mere den frejdige unge Kvinde, som han 
havde mødt ved den hvide Kirkemur paa 
Fyen, hun havde mistet sit friske Udseende, 
og de før saa glade øjne saa' foi^ræmmede 
udx Ganske tavs førte hun ham hen til 
Mandens Seng. Felix kunde næsten ikke 
kjende ham igjen, som han laa der med 
lukkede øjne, udtæret og bleg, med de blod- 
løse Læber og den skarpe Næse. Hun stod 
ganske stille og saa' paa Felix, og da deres 
øjne mødtes, vendte hun sig bort og gik hen 
til Vinduet og saa' ud i Haven, hvor man 
hørte Spurvene støje i Foraarsglæde og nogle 
lattermilde Stemmer, der talte neden for. 

Værelset lignede en Klostercelle med sin 
tarvelige, smagløse Udstyrelse, men den 
lumre Hospitalslugt og den hvide Mand i 
Sengen holdt Tanken fast bundet til Stedet. 
Den unge Kvinde støttede sin Pande til Ruden 
og rørte sig ikke. Felix stod ved Fodenden 
af Sengen og saa' paa det gule Uldtæppe og 
paa Sanders hvide tjmde Hænder, som laa 
kraftesløse udstrakte paa Tæppet langs 
Legemet. Guldringen paa hans Finger var 

bleven saa stor, at den laa skraat op ad 
Fingeren. 

Han slog Øjnene op og smilte, da 
han opdagede Felix, og denne saa', at hans 
smukke Tænder vare blevne gule, og at håns 
Øjne havde et andet Udtryk end de plejede: 
de havde ligesom intet Blik, ingen Bund. 
»Tak fordi De kom,« sagde han. »Nu 
har jeg det saa godt, det gjør næsten slet 
ikke ondt mere, men jeg er saa mat og saa 
træt. Naar jeg først rigtig faar udhvilet, troer 
jeg nok, jeg er helt rask ; med Saaret gaaer det 
udmærket, jeg kan næsten mærke, hvor det 
læges og heles hver Dag. — Tænk to Officerer 
ved samme Kompagni med Kugler i Under- 
livet!« 

»Du maa ikke tale saa meget,« sagde en 
næsten tonløs Stemme henne ved Vinduet, 

Han smilte hen i Retning af Stemmen 
og sagde: »jeg skal nok være rolig.« For at 
skaane ham fortalte Felix ham nu jævnt og 
dæmpet om alle mulige Ting, og han laa 
ganske stille og hørte efter. »Hvor jeg har 
det godt,« sagde han engang, og hun forlod 
da sin Plads ved Vinduet og gik ud af Stuen, 

idet hun sagde: »jeg kommer strax igjen.« 
Felix fortalte videre om de Efterretninger, 
han havde faaet fra Kompagniet. Kun da 
han kom til at berøre en mulig Vaabenhvile 
og Konferencen i London, skød en fui Rødme 
op i Sanders Kinder. »Jeg haaber det ikke, 
jeg haaber det ikke,« sagde han. 

I det samme aabnede Døren sig, og den 
krumryggede Student traadte ydmyg ind og 
blev staaende. 

»Er det Dig Bertelsen?« sagde Sander 
med noget af den gamle energiske Klang i 
sin Stemme, og efter at have betragtet ham 
et Øjeblik, under hvilket der viste sig et sæl- 
somt Spil af Liv i hans Ansigtstræk, sagde 
han haardt: »Ja Du, Du — Du hører til dem, 
som styrter Danmark i Ulykke — som 
blive hjemme og hytte Jeres Skind, mens 
Fædrenes Land gaar tilgrunde. — Jeg skrev 
til Dig derovre fra, hvorfor kom Du ikke? — 
Har Du stillet- for Dig?« raabte han, idet han 
rejste sig op i Sengen og talte med stigende 
Heftighed: »Se det kalder vi at værge vort 
Land! Aa et usselt Folk, et elendigt Folk! 
Haa, haa, haa, — og saa troer I, at andre 

vil hjælpe os ! — Halvdelen af Landets Mænd 

gaaer omkring og driver og svirer og 

Felix søgte at standse ham, men med 
begge Arme støttede modMadratsen, udslyngede 
han i ubændigt Raseri en Lavine af skrække- 
lige Ord, som han aldrig før havde haft i sin 
Mund. — »Landets Utøj er I — I tærer det 
op, I æder det op — og hvad giver Du der- 
for, Dhi forbandede Kujon? Ptøj, ptøj!« 
spyttede han, men havde ikke Kræfter dertil, 
og Væden drev ham ned ad Hagen, — »Du 

— Du Snyltedyr, stærk er Du — stærk er Du 
og lader Landet bløde og vride sig — hvad 
vil Du her, Din Skurk? Grine af mig med Dit 
forsvirede Fjæs, — heiiid med Dig! herud! — 

— Den Lømmel, smid ham ud, den Kujon! 
Ud med ham ! Ud med Kujonerne ! Ud med — « 
og han faldt tilbage i Sengen, i samme øje- 
blik som hans Hustru kom ilende ind i Stuen 
og hen til ham. Studenten, som havde staaet 
hvid og bleg og stirret paa Sander, medens 
han med dirrende Fingre kranmiede Huen^ 
var forsvundet, og Felix saa' ham kort efter 
med krummet Ryg gaa over Gaardspladsen. 

Felix havde ikke Ro paa sig mere. Skul- 
deren var næsten rask igjen, alle de gamle 
Følelser var paany blusset op, og alle Elendig- 
hederne og Rædslerne vare glemte, han kunde 
ikke holde det ud i Kjøbenhavn, hvor alt gik sin 
rolfge Gang, medens der maaske blev kæmpet 
derovre. — Saa drog han da afsted, atter be- 
sjælet af nyt Haab, af nye Længsler efter at 
kæmpe for Fædrelandet og ny Tro paa i nye 
Kampe at kunne vinde Sejer for Landet og 
Hæder for sig selv. — 

